মির্জাপুর (টাঙ্গাইল): মির্জাপুর সরকারি কলেজের দক্ষিণ পাশে আবর্জনা ফেলে এক সময়ের খরস্রোতা বারই খাল ভরাট করা হচ্ছে [ছবি: ইত্তেফাক]\nমীর আনোয়ার হোসেন টুটুল, মির্জাপুর (টাঙ্গাইল) সংবাদদাতা১১:১৮, ১৮ ফেব্রুয়ারি, ২০২১ | পাঠের সময় : ২.৩ মিনিট\nটাঙ্গাইলের মির্জাপুরে পৌরসভার বাসা বাড়ির ময়লা-আবর্জনায় ভরাট হচ্ছে বারই খাল এবং আশপাশের ডোবা-নালা। ময়লা আবর্জনার পচা দুর্গন্ধে এলাকার পরিবেশও বিষিয়ে উঠেছে। ময়লা ফেলায় খাল ও ডোবা-নালা ভরাট হয়ে যাওয়ায় পানির গতিপথ বন্ধ ও খাল ভরাট হয়ে এলাকার পরিবেশ হুমকির মুখে পড়েছে বলে গুরুতর অভিযোগ পাওয়া গেছে।\nআজ বৃহস্পতিবার সকালে উপজেলা সদরের পৌরসভার কয়েকটি এলাকায় গিয়ে দেখা গেছে পৌরসভার কর্মচারীগণ বিভিন্ন বাসাবাড়ির পচা ময়লা আবর্জনা ভ্যান গাড়িতে করে খালে ফেলছেন।\nমির্জাপুর উপজেলা পরিষদের চেয়ারম্যান বীর মুক্তিযোদ্ধা মীর এনায়েত হোসেন এ বিষয়ে বলেন, ময়লা আবর্জনা ফেলে পৌরসভার খাল ও ডোবা-নালা ভরাট করার কোন সুযোগ নেই। পরিবেশ রক্ষার জন্য সরকারি নির্দেশনায় খাল খননের উদ্যোগ এবং ডোবা-নালা রক্ষার জন্য পৌরসভাকে উদ্যোগ নিতে হবে। উপজেলা পরিষদ ও উপজেলা প্রশাসন তাদের সার্বিক সহযোগিতা করবে।\nজানা গেছে, ২০০০ সালে মির্জাপুর পৌরসভা গঠিত হয়। প্রয়াত সাবেক জনপ্রিয় মেয়র মো. সাহাদত হোসেন সুমনের আন্তরিক প্রচেষ্টায় পৌরসভা প্রথম শ্রেণীতে উন্নীত হলেও বাড়েনি পৌরবাসীর নাগরিক সুযোগ সুবিধা। পৌরবাসীর মধ্যে মো. বিল্লাল হোসেন (৩৮), মিন্টু মিয়াসহ (৫৬) একাধিক ব্যক্তি অভিযোগ করেন, শহরের ড্রেনেজ ব্যবস্থা, পয়নিষ্কাশন, গ্যাস সমস্যা, রাস্তা-ঘাট ও ব্রিজ-কালভাটসহ নানা সমস্যায় জর্জরিত মির্জাপুর পৌরসভার নয়টি ওয়ার্ড। সবচেয়ে বেশী সমস্যা মির্জাপুর পৌরসভার গুরুত্বপূর্ণ তিন নম্বর ওয়ার্ড। তিন নম্বর ওয়ার্ডটি উপজেলা সদর হওয়ায় প্রতিনিয়ত হাজার হাজার মানুষের চলাচল। এখানে ড্রেনেজ ব্যবস্থাসহ রাস্তা-ঘাটের খুবই করুন দশা। সামান্ন একটু বৃষ্টি হলেও রাস্তার উপর কখনো হাঁটু পানি আবার কখনো কোমর পানিতে পরিণত হয়। কালীবাড়ি রোড, কলেজ রোড, কেন্দ্রীয় জামে মসজিদ রোড, কুমুদিনী হাসপাতাল রোড ও বংশাই রোডের শোচনীয় অবস্থা।\nএদিকে মুল সমস্যা হয়ে দাঁড়িয়েছে পৌরসভার ময়লা আবর্জনা। পৌরসভার নিজস্ব কোন জায়গা না থাকায় ময়লা আবর্জনা ফেলা হচ্ছে বারই খালসহ আশপাশের বিভিন্ন ডোবা-নালায়। ফলে খাল ও ডোবা-নালা ভরাট হয়ে একদিকে যেমন পানি প্রবাহ বন্ধ হয়ে যাচ্ছে, তেমনি এলাকার পরিবেশও হুমকির মুখে পড়েছে বলে গুরুতর অভিযোগ পাওয়া গেছে। পৌরসভার কাঁচা বাজারের উত্তর পাশ, পুরাতন রোডের বাইমহাটি, শেখ রাসেল মিনি স্টেডিয়াম, মির্জাপুর সরকারি কলেজের দক্ষিণ পাশে নতুন ব্রিজ সংলগ্ন, পালপাড়া, ইউনিয়নপাড়া, বাওয়ার কুমারজানি, পুষ্টকামুরী, প্রফেসরপাড়াসহ বিভিন্ন এলাকায় খাল ও ডোবানাল ময়লা আবর্জনা ফেলে ভরাট করা হচ্ছে।\nপরিবেশ অধিদপ্তরের টাঙ্গাইলের উপ পরিচালক মো. মোজাহিদুল ইসলাম বলেন, পৌর এলাকাবাসী অভিযোগ করলে পৌরসভার সঙ্গে আলোচনা সাপেক্ষে খাল ও ডোবা নালা রক্ষার জন্য প্রয়োজনীয় ব্যবস্থা নেওয়া হবে।\nএ ব্যাপারে পৌরসভার মেয়র সালমা আক্তার শিমুল বলেন, পৌরসভার নিজস্ব কোন জায়গা না থাকায় ময়লা আবর্জনা বিভিন্ন স্থানে ফেলা হয়। ইউজিপি প্রকল্পের মাধ্যমে ময়লা ফেলার ডাম্পিং ব্যবস্থা করা হবে। স্থানীয় এমপি মহোদয়, উপজেলা পরিষদ ও উপজেলা প্রশাসনের সার্বিক সহযোগিতায় পৌরসভার খাল, ডোবা-নালা উদ্ধার করা হবে। ড্রেনেজ ব্যবস্থা, রাস্তা-ঘাট, ব্রিজ কালভার্টসহ সার্বিক উন্নয়নের জন্য পরিকল্পনা হাতে নেওয়া হয়েছে। স্থানীয় সরকার মন্ত্রণালয়সহ বিভিন্ন মন্ত্রণালয় থেকে অর্থ প্রাপ্তি সাপেক্ষে পৌরসভার বিভিন্ন প্রকল্পের দ্রুত উন্নয়ন করা হবে বলে উল্লেখ করেন।


বিমানে শ্লীলতাহানির শিকার টেলিভিশনের জনপ্রিয় অভিনেত্রী! - Darknews24.com\nDecember 22, 2016\tCrime News 357 Views\nটুনার পোস্ট অনুযায়ী, মুম্বই থেকে সকাল সাড়ে দশটার জেট এয়ারওয়েজের বিমানে যাত্রা শুরু করেন তিনি।\n৩০ এ আসনে টিনা এবং ৩০সি আসনে ছিলেন তাঁর ম্যানেজার। আচমরা টিনা অনুভব করে পিছনের আসন থেকে কেউ আসনের পাশের ফাঁক দিয়ে তাঁকে অন্যায়ভাবে ছোঁয়ার চেষ্টা করেন।\nপ্রথমে টিনার মনে হয় কোনও শিশুর হাত, কিন্তু বারবার একজিনিস হওয়ায় টিনা তাকিয়ে দেখেন মাঝবয়সী এক ব্যক্তি যিনি ৩১ এ আসন অর্থাত্ টিনার ঠিক পিছনেই বসেছিলেন তিনি এই কাণ্ড করছেন। টিনা তাঁকে প্রশ্ন করায় সেই ব্যক্তি ক্ষমা চাইতে শুরু করেন।\nএরপর পূজা ও অভিজিত্ নামের দুই বিমানসেবিকা ও বিমানসেবককে ডাকেন টিনা। টিনার দাবি ছিল অভিযুক্ত ব্যক্তিকে নামিয়ে দেওয়া হোক বিমান থেকে। কিন্তু পুজা ও অভিজিতের কথায়, এই ধরনের ঘটনা হতেই থাকে তাই ওই ব্যক্তির আসন বদলে দেওয়া হচ্ছে। ওই ব্যক্তিকে বিমান থেকে নামিয়ে দেওয়া হলে টিনাকেও অভিযোগ জানানোর জন্য বিমান থেকে নেমে যেতে হবে।\nজনপ্রিয় অভিনেত্রী! টেলিভিশনের বিমানে শিকার শ্লীলতাহানির\t2016-12-22\nPrevious এই তেল মাথায় দিলে টাক মাথায় চুল গজাবে এবং চুল পড়া বন্ধ হবে!\nNext বিদেশের যে আইনগুলি অবিলম্বে চালু হওয়া উচিত!


ইউনাইটেড এয়ার কর্মকর্তাদের জিজ্ঞাসাবাদ নিয়ে জটিলতা ইউনাইটেড এয়ার কর্মকর্তাদের জিজ্ঞাসাবাদ নিয়ে জটিলতা – সিসি নিউজ\nসোমবার, ২৩ মে ২০২২, ০১:৫৫ অপরাহ্ন\t|\nইউনাইটেড এয়ার কর্মকর্তাদের জিজ্ঞাসাবাদ নিয়ে জটিলতা\nসিসি ডেস্ক: উড়োজাহাজ ক্রয়ে দুর্নীতি ও অর্থ পাচারের অভিযোগে ইউনাইটেড এয়ারওয়েজ (বিডি) লিমিটেডের এমডিসহ ১৮ উর্ধ্বতন কর্মকর্তাকে জিজ্ঞাসাবাদ নিয়ে জটিলতা তৈরী হয়েছে।\nপ্রতিষ্ঠানের এমডি ক্যাপ্টেন (অব.) তাসবিরুল আহমেদ চৌধুরী ও ১৬ পরিচালককে চলতি সপ্তাহে জিজ্ঞাসাবাদ করার কথা থাকলেও নানা জটিলতায় দুদকে হাজির হতে পারছেন না তারা।\nবৃহস্পতিবার প্রতিষ্ঠানের প্রাক্তন ও বর্তমান পাঁচ পরিচালকের জিজ্ঞাসাবাদের কথা থাকলেও তারা এতে হাজির হননি। বিদেশে থাকায় এদের কয়েকজন কমিশনের কাছে জিজ্ঞাসাবাদে সময় চেয়ে আবেদন করেছেন। দুদকের একটি সূত্র নিশ্চিত করেছেন।\nএ বিষয়ে দুদক সূত্রে জানা যায়, প্রতিষ্ঠানের পরিচালক মো. মাহতাবুর রহমান বর্তমানে দুবাই রয়েছেন। তিনি সেখানে ব্যবসা করেন। আগামী মার্চে দেশে ফিরে দুদকের জিজ্ঞাসাবাদে সহায়তা করবেন বলে তিনি কমিশনকে জানিয়েছেন।\nআরেক পরিচালক শাহিনুর আলম ওমরা হজ্জ পালনের জন্য বিদেশ গিয়েছেন। দেশে ফিরে তিনিও দুদকের জিজ্ঞাসাবাদে সহায়তা করবেন বলে কমিশনকে জানিয়েছেন।\nআর পরিচালক খন্দকার তাছলিমা চৌধুরী চিকিৎসার জন্য বিদেশ রয়েছেন। তিনিও মার্চে দেশে ফিরে দুদকের জিজ্ঞাসাবাদে সহায়তা করবেন বলে কমিশনকে জানিয়েছেন।\nএর আগে ইউনাইটেড এয়ারের এমডি ক্যাপ্টেন (অব.) তাসবিরুল আহমেদ চৌধুরী বিদেশে থাকায় কমিশনের কাছে জিজ্ঞাসাবাদে সময় চেয়ে আবেদন করেছেন।\nঅন্যদিকে অবসরে যাওয়া ১৩ কর্মকর্তার বিষয়ে জানা যায়, ওই সব কর্মকর্তার স্থায়ী ঠিকানায় ইতোমধ্যেই তলবের চিঠি পাঠানো হয়েছে। তবে তলবের চিঠি যথাসময়ে সংশ্লিষ্টদের কাছে পৌঁছেনি বলে ধারণা করা হচ্ছে।\nএরা হলেন— ইউনাইটেড এয়ারওয়েজের পরিচালক মো. মাজহুরুল হক, জাকির হোসেন চৌধুরী, আহফাজ মিঞা, মোহাম্মদ শফিকুর রহমান, খন্দকার মামুন আলী, মো. হাজী সানোয়ার মিয়া, মো. আজিজুর রহমান, তরুন মিঞা রাজা মিঞা, খন্দকার ফেরদৌসি বেগম আলী, সাঈদ চৌধুরী, মো. খশরুজ্জামান, আব্দুল কুদ্দুস কাজল ও প্রকিউরমেন্ট ম্যানেজার (এজিএম) তৌফিক আহমেদ।\nঅভিযোগের বিষয়ে দুদক সূত্রে জানা যায়, আন্তর্জাতিক দর থেকে বেশী মূল্যে উড়োজাহাজ ক্রয়ের মাধ্যমে বিদেশে অর্থ পাচারের অভিযোগ রয়েছে ক্যাপ্টেন (অব.) তাসবিরুল আহমেদ চৌধুরীর বিরুদ্ধে।\nইউনাইটেড এয়ারওয়েজের চেয়ারম্যান ও এমডির দায়িত্ব পালনের সময় তিনি ২০ বছরের পুরনো উড়োজাহাজ কিনেছেন আন্তর্জাতিক দর থেকে অনেক বেশী দামে। উড়োজাহাজ কেনার নামে অনিয়মের মাধ্যমে শেয়ারবাজার থেকে ৪১৫ কোটি টাকা তুলে নেওয়া হয়েছে।\nনিয়ম অনুসারে, খুচরা যন্ত্রাংশ প্রতিযোগিতামূলকভাবে প্রাপ্ত সর্বনিম্ন দরদাতার কাছ থেকে ক্রয় করা হয়ে থাকে। এ ক্ষেত্রে ইউনাইটেড এয়ারওয়েজ কর্তৃপক্ষ দরপত্র ছাড়াই শুধুমাত্র প্রতিষ্ঠানের পরিচালনা পর্ষদের একক সিদ্ধান্তে উড়োজাহাজ কিনেছেন।\nবিমান সংস্থাটি ২০ বছরের পুরনো উড়োজাহাজ কিনেছে আন্তর্জাতিক দর থেকে অনেক বেশী দামে। এ ছাড়া একই সময় কেনা একই মডেলের উড়োজাহাজ তারা কিনেছে ভিন্ন ভিন্ন দামে। যেমন এমডি-৮৩ মডেলের তিন জাহাজের মূল্য ধরা হয়েছে যথাক্রমে ৭৬ লাখ ডলার, ৭৬ লাখ ২০ হাজার ডলার ও ৮৮ লাখ ২৪ হাজার ৫৮০ ডলার। অন্য তিনটি মডেলের ক্ষেত্রেও একই রকম করা হয়েছে।\nনীতিমালা প্রণয়ন না হলেও কোম্পানির প্রয়োজনে নয়টি উড়োজাহাজ কেনা হয়। এর মধ্যে রয়েছে এমডি-৮৩ মডেলের তিনটি উড়োজাহাজ। এতে ব্যয় হয় দুই কোটি ৪০ লাখ ৪৪ হাজার ৫৮০ ডলার। দুইটি এয়ারবাস কেনা হয় দুই কোটি ৬২ লাখ ৫৫ হাজার ডলারে। দুটি এটিআর উড়োজাহাজ কেনা হয় এক কোটি ৮০ লাখ ৬০ হাজার ডলারে এবং ড্যাশ-৮ মডেলের দুটি উড়োজাহাজ কেনা হয় এক কোটি এক লাখ ২০ হাজার ৭৯৬ ডলারে। এ সব উড়োজাহাজ জ্বালানি সাশ্রয়ী নয়।\nদুদকের সিনিয়র উপ-পরিচালক মীর মো. জয়নুল আবেদীন শিবলীর নেতৃত্বে তিন সদস্যের একটি টিম এ অভিযোগ অনুসন্ধান করছেন। উৎস: রাইজিং বিডি


হাস্যরস - শিশু এবং প্রাপ্তবয়স্কদের জন্য রসিকতা এবং মজার হাসি\nবাচ্চাদের এবং প্রাপ্তবয়স্কদের জন্য হাস্যরস এবং মজা\nJoachim Ringelnatz থেকে একটি জ্ঞানী উদ্ধৃতি হল: "হাস্যরস এমন বাটন যা হ'ল একজনের কলারকে ফেটে যাওয়া থেকে বিরত রাখে।" হাস্যরসের সাথে, আপনি সবসময় আপনার জীবনে এবং হাসির সাথে কিছু কঠিন পরিস্থিতিতে ইতিবাচক পার্থক্য তৈরি করতে পারেন, অথবা আরো প্রায়ই একটি হৃদয়গ্রাহী হাস্য সঙ্গে, মাস্টার।\nহাস্যকর - রসিকতা এবং মজার\nএকটি নিয়ম হিসাবে, আমাদের সামান্য বেশী প্রাপ্তবয়স্ক তুলনায় শৈশবাবস্থা থেকে অনেক বেশি প্রায়ই এবং আরো হাসা। দৈনন্দিন সমস্যার এমনকি হাসা নিশ্চল করতে পারেন\nমজার কথা দিয়ে ছবি\nএটা প্রমাণিত হয় যে হাস্য সুস্থ এবং ইতিবাচক চিন্তাভাবনাকে প্রচার করে। এমনকি যদি মনে হয় যে এই মুহুর্তে কোনও উপহাস করার কোন কারণ নেই, তবে এটি একটি চেষ্টা করা উচিত।\nআপনার মুখের কোণগুলিকে প্রশস্ত এবং আপ, হাসিখুশি, এমনকি আপনার মুখ খোলার এবং গার্লিং শব্দের ঝাঁকুনি করে, আত্মা একটি বড় চুক্তি করে। তিনি নিজের প্রতিফলন সামনে দাঁড়িয়ে এবং একে অপরের দিকে তাকান যে অভিজ্ঞতা না।\nহাসির পেশীগুলি যত তাড়াতাড়ি ততই মুখ উজ্জ্বল হয়ে উঠবে এবং বন্ধুত্বপূর্ণ দেখবে। একজন সুখী মানুষ অন্যের উপর সুন্দর এবং সহানুভূতিশীল আচরণ করে। উপরন্তু, এটা প্রমাণিত হয় যে এমনকি একটি কৃত্রিমভাবে প্ররোচিত হাসি অবিলম্বে একটি ভাল মেজাজ বাড়ে। অতএব, হুমকী কখনও হারাবেন না এবং ইতিবাচক চিন্তাধারা এবং উত্তম হাস্যরসের জন্য ভালো জীবনযাপনের জন্য ব্যবহার করবেন না।\nআপনি আবার হাসতে চান? বিদ্বেষপূর্ণ কথা সঙ্গে মজার ছবি আমাদের সংগ্রহে ব্রাউজ করুন!\nজার্মান idioms ইংরেজি মজার অনুবাদ\nDenglisch (তিনি) হাস্যরস কিন্তু আপনি শুধুমাত্র একটি নেটিভ জার্মান স্পিকার হিসেবে বুঝতে পারেন। জার্মান বাক্যাংশ আক্ষরিক অনুবাদ।\nভেড়া এবং lawnmower বুদ্ধি\nআপনি আমাদের সাথে দেখতে চান যে একটি মজার জিনিস অনুপস্থিত? আপনি আমাদের লাইফস্টাইল ফোরামে নির্দিষ্ট বিষয় অনুপস্থিত? আমরা অগত্যা পরিবার এবং শিশুদের সাথে সম্পর্কিত নয় এমন নতুন বিষয় রেকর্ড করতে পেরে খুশি। আমাদের সাথে কথা বলুন!


০৭. পত্রাবলী ১৭৫-১৮৪ – Bangla Books । বাংলা বই\nস্বামী বিবেকানন্দ রচনাবলী ৭ম খণ্ড পত্রাবলী (পুনরাবৃত্তি) (১১৫-৩৭৪) ০৭. পত্রাবলী ১৭৫-১৮৪\n54 W. 33rd St., নিউ ইয়র্ক\n১১ এপ্রিল, ১৮৯৫\nআপনার পত্র পেলাম—ঐ সঙ্গে মনিঅর্ডার ও ‘ট্রান্সক্রিপ্ট’৫৯ কাগজটাও পেলাম। আজ ব্যাঙ্কে যাব—ডলারগুলি ভাঙিয়ে পাউণ্ড করে আনতে। কাল মিঃ লেগেটের কাছে চলে যাচ্ছি কয়েকদিন পল্লীতে বাস করবার জন্য। আশা করি, একটু বিশুদ্ধ বায়ুসেবনে ভালই হবে।\nএ বাড়ী এখনই ছেড়ে দেবার কল্পনা ত্যাগ করেছি, কারণ তাতে অত্যন্ত বেশী খরচা পড়বে। অধিকন্তু এখনই বদলান যুক্তিযুক্ত নহে; আমি ধীরে ধীরে সেটি করবার চেষ্টা করছি।\nমিস হ্যামলিন আমায় যথেষ্ট সাহায্য করছেন—আমি সেজন্য তাঁর নিকট বিশেষ কৃতজ্ঞ। তিনি আমার প্রতি বড়ই সদয় ব্যবহার করছেন—আশা করি, তাঁর ভাবের ঘরেও চুরি নাই। তিনি আমাকে ‘ঠিক ঠিক লোকদের’ সঙ্গে আলাপ করিয়ে দিতে চান—আমার ভয় হয়, পূর্বে যেমন একবার শেখান হয়েছিল, ‘নিজেকে সামলে রেখো, যার তার সঙ্গে মিশো না’—এ ব্যাপার তারই দ্বিতীয় সংস্করণ। প্রভু যাঁদের পাঠান, তাঁরাই খাঁটি লোক; আমার সারা জীবনের অভিজ্ঞতায় এই কথাই তো আমি বুঝেছি। তাঁরাই যথার্থ সাহায্য করতে পারেন, আর তাঁরাই আমাকে সাহায্য করবেন। আর অবশিষ্ট লোকদের সম্বন্ধে বক্তব্য এই, প্রভু তাদের সকলেরই কল্যাণ করুন, আর তাদের হাত থেকে আমায় রক্ষা করুন।\nআমার বন্ধুরা সবাই ভেবেছিলেন, একলা একলা দরিদ্রপল্লীতে এভাবে থাকলে এবং প্রচার করলে কিছুই হবে না, আর কোন ভদ্রমহিলা কখনই সেখানে আসবেন না। বিশেষতঃ মিস হ্যামলিন মনে করেছিলেন, তিনি কিম্বা তাঁর মতে যারা ‘ঠিক ঠিক লোক’, তারা যে দরিদ্রোচিত কুটীরে নির্জনবাসী একজন লোকের কাছে এসে তার উপদেশ শুনবে, তা হতেই পারে না। কিন্তু তিনি যাই মনে করুন, যথার্থ ‘ঠিক ঠিক লোক’ ঐ স্থানে দিনরাত আসতে লাগল, তিনিও আসতে লাগলেন। হে প্রভো, মানুষের পক্ষে তোমার ও তোমার দয়ার উপর বিশ্বাস-স্থাপন—কি কঠিন ব্যাপার!! শিব, শিব! মা, তোমায় জিজ্ঞাসা করি, ঠিক ঠিক লোকই বা কোথায়, আর বেঠিক বা মন্দ লোকই বা কোথায়? সবই যে তিনি!! হিংস্র ব্যাঘ্রের মধ্যেও তিনি, মৃগশিশুর ভেতরও তিনি; পাপীর ভেতরও তিনি, পুণ্যাত্মার ভেতরও তিনি—সবই যে তিনি!! সর্বপ্রকারে আমি তাঁর শরণাগত, সারা জীবন তাঁর কোলে আশ্রয় দিয়ে এখন কি তিনি আমায় পরিত্যাগ করবেন? ভগবানের কৃপাদৃষ্টি যদি না থাকে, তবে সমুদ্রে এক ফোঁটা জলও থাকে না, গভীর জঙ্গলে একটা ছোট ডালও পাওয়া যায় না, আর কুবেরের ভাণ্ডারে একমুঠো অন্ন মেলে না; আর তাঁর ইচ্ছা হলে মরুভূমিতে ঝরণা বয়ে যায়, এবং ভিক্ষুকেরও সকল অভাব ঘুচে যায়। একটি চড়ুই পাখী কোথায় উড়ে পড়ছে—তাও তিনি দেখতে পান।৬০ মা, এগুলি কি কেবল কথার কথা—না অক্ষরে অক্ষরে সত্য ঘটনা?\nএই ‘ঠিক ঠিক লোকদের’ কথা এখন থাক। হে আমার শিব, তুমিই আমার ভাল, তুমিই আমার মন্দ। প্রভো, বাল্যকাল থেকেই আমি তোমার চরণে শরণ নিয়েছি। গ্রীষ্মপ্রধান দেশে বা হিমানীমণ্ডিত মেরুপ্রদেশে, পর্বতচূড়ায় বা মহাসমুদ্রের অতল তলে—যেখানেই যাই, তুমি আমার সঙ্গে সঙ্গে থাকবে। তুমিই আমার গতি, আমার নিয়ন্তা, আমার শরণ, আমার সখা, আমার গুরু, আমার ঈশ্বর, তুমিই আমার স্বরূপ। তুমি কখনই আমায় ত্যাগ করবে না—কখনই না, এ আমি ঠিক জানি। হে আমার ঈশ্বর, আমি কখনও কখনও একলা প্রবল বাধাবিঘ্নের সঙ্গে যুদ্ধ করতে করতে দুর্বল হয়ে পড়ি, তখন মানুষের সাহায্যের কথা ভাবি। চিরদিনের জন্য ওসব দুর্বলতা থেকে আমায় রক্ষা কর, যেন আমি তোমা ছাড়া আর কারও কাছে কখনও সাহায্য প্রার্থনা না করি। যদি কেউ কোন ভাল লোকের ওপর বিশ্বাস স্থাপন করে, সে কখনও তাকে ত্যাগ করে না বা তার প্রতি বিশ্বাসঘাতকতা করে না। প্রভু, তুমি সকল ভালর সৃষ্টিকর্তা—তুমি কি আমায় ত্যাগ করবে? তুমি তো জান, সারা জীবন আমি তোমার—কেবল তোমারই দাস। তুমি কি আমায় ত্যাগ করবে—যাতে অপরে আমায় ঠকিয়ে যাবে বা আমি মন্দের দিকে ঢলে পড়ব?\nমা, তিনি কখনই আমায় ত্যাগ করবেন না, এ বিষয়ে আমি নিশ্চিত।\nআপনার চির আজ্ঞাবহ সন্তান\n[মিঃ স্টার্ডিকে লিখিত]\n54 W 33rd St., নিউ ইয়র্ক\n২৪ এপ্রিল, ১৮৯৫\n… জননীর ন্যায় আপনার সৎপরামর্শের জন্য আমার আন্তরিক কৃতজ্ঞতা গ্রহণ করুন। আশা করি জীবনে তদনুযায়ী কাজ করতে পারব।… যে রহস্যময় চিন্তারাশি সম্প্রতি পাশ্চাত্য জগতে অকস্মাৎ আবির্ভূত হইয়াছে, তাহার মূলে যদিও কিছু সত্য আছে, তথাপি আমি সম্যক অবগত আছি, ইহাদের অধিকাংশই বাজে ও কাণ্ডজ্ঞানহীন মতলবে পরিপূর্ণ। আর এইজন্যই ভারতে কিম্বা অন্য কোথাও ধর্মের এই দিকটার সঙ্গে আমি কোন সম্বন্ধ রাখি নাই এবং রহস্যবাদী সম্প্রদায়গুলিও আমার প্রতি বিশেষ অনুকূল নহে।\nপ্রাচ্যে কিম্বা পাশ্চাত্যে—সর্বত্র একমাত্র অদ্বৈতদর্শনই যে মানবজাতিকে ‘ভূতপূজা’ এবং ঐ জাতীয় কুসংস্কার হইতে মুক্ত করিতে পারে এবং কেবল উহাই যে মানবকে তাহার স্ব স্ব ভাবে প্রতিষ্ঠিত করিয়া শক্তিমান্ করিয়া তুলিতে সমর্থ, সে বিষয়ে আমি আপনার সহিত সম্পূর্ণ একমত। পাশ্চাত্য দেশেরই ন্যায় বা তদপেক্ষা অধিক ভারতের নিজেরও এই অদ্বৈতবাদের প্রয়োজন আছে। অথচ কাজটি অত্যন্ত দুরূহ; কারণ প্রথমতঃ আমাদিগকে সকলের মনে রুচি সৃষ্টি করিতে হইবে, তারপর চাই শিক্ষা; সর্বশেষে সমগ্র সৌধটি নির্মাণ করিবার জন্য অগ্রসর হইতে হইবে।\nচাই পূর্ণ সরলতা, পবিত্রতা, বিরাট বুদ্ধি এবং সর্বজয়ী ইচ্ছাশক্তি। এই সকল গুণসম্পন্ন মুষ্টিমেয় লোক যদি কাজে লাগে, তবে দুনিয়া ওলটপালট হইয়া যায়। গত বৎসর এদেশে আমি যথেষ্ট বক্তৃতা দিয়াছিলাম, বাহবাও অনেক পাইয়াছিলাম; কিন্তু পরে দেখিলাম, সে-সব কাজ যেন আমি নিছক নিজের জন্যই করিয়াছি। চরিত্রগঠনের জন্য ধীর ও অবিচলিত যত্ন, এবং সত্যোপলব্ধির জন্য তীব্র প্রচেষ্টাই কেবল মানবজাতির ভবিষ্যৎ জীবনের উপর প্রভাব বিস্তার করিতে পারে। তাই এ বৎসর আমি সেই ভাবেই আমার কার্যপ্রণালী নিয়মিত করিব, স্থির করিয়াছি। কয়েকজন বাছা বাছা স্ত্রী-পুরুষকে অদ্বৈত- বেদান্তের উপলব্ধি সম্বন্ধে হাতে-কলমে শিক্ষা দিতে চেষ্টা করিব—কতদূর সফল হইব, জানি না। কেহ যদি শুধু নিজের সম্প্রদায় বা দেশের জন্য না খাটিয়া সমগ্র মানবজাতির কল্যাণে ব্রতী হইতে চায়, তবে পাশ্চাত্য দেশই তাহার উপযুক্ত ক্ষেত্র।\nপত্রিকা বাহির করা বিষয়ে আমি আপনার সহিত সম্পূর্ণ একমত, কিন্তু এ-সব করিবার মত ব্যবসাবুদ্ধি আমার একেবারে নাই; আমি শিক্ষাদান ও ধর্মপ্রচার করিতে পারি, মধ্যে মধ্যে কিছু লিখিতে পারি। সত্যের উপর আমার গভীর বিশ্বাস। প্রভুই আমাকে সাহায্য করিবেন এবং তিনিই প্রয়োজনমত কর্মীও পাঠাইবেন, আমি যেন কায়মনোবাক্যে পবিত্র, নিঃস্বার্থ এবং অকপট হইতে পারি।\n‘সত্যমেব জয়তে নানৃতম্। সত্যেন পন্থা বিততো দেবযানঃ॥’ বৃহত্তর জগতের কল্যাণার্থ নিজের ক্ষুদ্র স্বার্থ যে বিসর্জন দিতে পারে, সমগ্র জগৎ তাহার আপনার হইয়া যায়। … আমার ইংলণ্ডে যাওয়া এখনও অনিশ্চিত। সেখানে আমার পরিচিত কেহই নাই; অথচ এখানে কিছু কিছু কাজ হইতেছে। প্রভুই যথাসময়ে আমাকে পথ দেখাইবেন।\n19 W. 38th Street, নিউ ইয়র্ক\nআপনার শেষ পত্র আমি যথাসময়ে পাইয়াছি। এই অগষ্ট মাসের শেষভাগে ইওরোপে যাইবার একটা ব্যবস্থা পূর্বেই হইয়াছিল বলিয়া আপনার আমন্ত্রণ ভগবানের আহ্বান বলিয়া মনে করি।\n‘সত্যমেব জয়তে নানৃতম্।’ মিথ্যার কিঞ্চিৎ প্রলেপ থাকিলে সত্যপ্রচার সহজ হয় বলিয়া যাঁহারা মনে করেন, তাঁহারা ভ্রান্ত। কালে তাঁহারা বুঝিতে পারেন যে, বিষ—এক ফোঁটা মিশ্রিত হইলেও সমস্ত খাদ্য দূষিত করিয়া ফেলে। যে পবিত্র ও সাহসী, সে-ই জগতে সব কাজ করিতে পারে।\nপ্রভু আপনাকে সর্বদা মায়ামোহ হইতে রক্ষা করুন। আমি আপনার সহিত কাজ করিতে সর্বদাই প্রস্তুত আছি। যদি আমরা নিজেরা খাঁটি থাকি, তবে প্রভুও আমাদিগকে শত শত বন্ধু প্রেরণ করিবেন। ‘আত্মৈব হ্যাত্মনো বন্ধুঃ …।’\nচিরকালই ইওরোপ হইতে সামাজিক এবং এশিয়া হইতে আধ্যাত্মিক শক্তির উদ্ভব হইয়াছে এবং এই দুই শক্তির বিভিন্ন প্রকার সংমিশ্রণেই জগতের ইতিহাস গড়িয়া উঠিয়াছে। মানবজাতির ইতিহাসের একটি নূতন পৃষ্ঠা ধীরে ধীরে উন্মোচিত হইতেছে এবং সর্বত্র তাহারই চিহ্ন দেখা যাইতেছে। শত শত নূতন পরিকল্পনার উদ্ভব ও বিলয় হইবে, কিন্তু একমাত্র যোগ্যতমেরই প্রতিষ্ঠা সুনিশ্চিত—সত্য ও শিব অপেক্ষা যোগ্যতম আর কি হইতে পারে?\n54 W. 33rd Street, নিউ ইয়র্ক\n২৫ এপ্রিল, ১৮৯৫\nগত পরশু মিস ফার্মারের একখানি হৃদ্যতাপূর্ণ পত্র পেলাম—তার সঙ্গে বার্বার হাউসে প্রদত্ত বক্তৃতাগুলির জন্য একশত ডলারের একখানি চেকও এল। আগামী শনিবার তিনি নিউ ইয়র্কে আসছেন। অবশ্য আমি মিস ফার্মারকে তাঁর বক্তৃতার বিজ্ঞাপনে আমার নাম দিতে মানা করব। বর্তমানে গ্রীনএকারে যেতে পারছি না, সহস্রদ্বীপোদ্যানে (Thousand Island Park) যাবার বন্দোবস্ত করেছি—ঐ স্থান যেখানেই হোক। সেখানে আমার জনৈকা ছাত্রী মিস ডাচারের এক কুটীর আছে। আমরা কয়েকজন সেখানে নির্জন বাস করে বিশ্রাম ও শান্তিতে কাটাব, মনে করেছি। আমার ক্লাসে যাঁরা আসেন, তাঁদের মধ্যে কয়েকজনকে ‘যোগী’ করতে চাই। গ্রীনএকারের মত কর্মচঞ্চল হাট এ কাজের সম্পূর্ণ অনুপযুক্ত। অপর জায়গাটি আবার লোকালয় থেকে সম্পূর্ণ দূরে বলে যারা শুধু মজা চায়, তারা কেউ সেখানে যেতে সাহস করবে না।\nজ্ঞানযোগের ক্লাসে যাঁরা আসতেন, তাঁদের ১৩০ জনের নাম মিস হ্যামলিন টুকে রেখেছিলেন—এতে আমি খুব খুশী আছি। আরও ৫০ জন বুধবারে যোগ-ক্লাসে আসতেন—আর সোমবারের ক্লাসে আরও ৫০ জন। মিঃ ল্যাণ্ডসবার্গ সব নামগুলি লিখে রেখেছিলেন—আর নাম লেখা থাক বা নাই থাক, এঁরা সকলেই আসবেন। মিঃ ল্যাণ্ডসবার্গ আমার সংস্রব ছেড়ে দিয়েছেন, কিন্তু নামগুলি সব এখানে আমার কাছে ফেলে গেছেন। তারা সকলেই আসবে—আর তারা যদি না আসে তো অপরে আসবে। এইরূপেই চলবে— প্রভু, তোমারই মহিমা!!!\nনাম টুকে রাখা এবং বিজ্ঞাপন দেওয়া একটা মস্ত কাজ সন্দেহ নেই; আমার জন্য এই কাজ করেছেন বলে তাঁদের উভয়ের কাছে আমি বিশেষ কৃতজ্ঞ। কিন্তু আমি বেশ বুঝতে পেরেছি যে, অপরের ওপর নির্ভর করা আমার নিজেরই আলস্য, সুতরাং উহা অধর্ম—আর আলস্য থেকে সর্বদা অনিষ্টই হয়ে থাকে। সুতরাং এখন থেকে ঐ-সব কাজ আমিই করছি এবং পরেও নিজেই সব করব। তাতে আর ভবিষ্যতে কারও কোন উদ্বেগের কারণ থাকবে না।\nযাই হোক, আমি মিস হ্যামলিনের ‘ঠিক ঠিক লোকদের’ মধ্যে যাকে হোক নিতে পারলে ভারি সুখী হব; কিন্তু আমার দুরদৃষ্টক্রমে তেমন একজনও তো এখনও এল না। আচার্যের চিরন্তন কর্তব্য হচ্ছে অত্যন্ত ‘বেঠিক’ লোকদের ভিতর থেকে ‘ঠিক ঠিক লোক’ তৈরী করে নেওয়া।\nমোদ্দা কথাটা এই, মিস হ্যামলিন নামে সম্ভ্রান্ত মহিলাটি আমাকে নিউ ইয়র্কের ‘ঠিক ঠিক লোকগুলির’ সঙ্গে পরিচয় করিয়ে দেবার আশা ও উৎসাহ দিয়েছিলেন এবং কার্যতঃ তিনি আমায় যেরূপ সাহায্য করেছিলেন, তার জন্য যদিও আমি তাঁর কাছে বিশেষ কৃতজ্ঞ, তবু মনে করছি আমার যা অল্পস্বল্প কাজ আছে, তা আমার নিজের হাতে করাই ভাল। এখনও অন্যের সাহায্য নেবার সময় হয়নি—কাজ অতি অল্প। আপনার যে উক্ত মিস হ্যামলিন সম্বন্ধে অতি উচ্চ ধারণা, তাতে আমি খুব খুশী। আপনি যে তাঁকে সাহায্য করবেন, এ জেনে অন্যে যা হোক, আমি তো বিশেষ খুশী; কারণ তাঁর সাহায্য প্রয়োজন। কিন্তু মা, রামকৃষ্ণের কৃপায় কোন মানুষের মুখ দেখলেই আমি যেন স্বভাবসিদ্ধ সংস্কারবলে তার ভিতর কি আছে, তা প্রায় অভ্রান্তভাবে জানতে পারি; আর এর ফলে এই দাঁড়িয়েছে যে, আপনি আমার সব ব্যাপার নিয়ে যা খুশী করতে পারেন, আমি তাতে এতটুকু অসন্তোষ পর্যন্ত প্রকাশ করব না। আমি মিস ফার্মারের পরামর্শও খুব আনন্দের সঙ্গেই নেব—তিনি যতই ভূত-প্রেতের কথা বলুন না কেন। এ-সব ভূত-প্রেতের অন্তরালে আমি একটি অগাধপ্রেমপূর্ণ হৃদয় দেখতে পাচ্ছি, কেবল এর ওপর একটা প্রশংসনীয় উচ্চাকাঙ্ক্ষার সূক্ষ্ম আবরণ রয়েছে—তাও কয়েক বৎসরে নিশ্চয় অন্তর্হিত হবে। এমন কি—ল্যাণ্ডস‍্‌বার্গও মাঝে মাঝে আমার ব্যাপারে হস্তক্ষেপ করলে তাতে কোন আপত্তি করব না। কিন্তু ঐ পর্যন্তই। এঁদের ছাড়া অন্য কোন লোক আমায় সাহায্য করতে এলে আমি বেজায় ভয় পাই—এই পর্যন্ত আমি বলতে পারি। আপনি আমাকে যে সাহায্য করেছেন, শুধু তার দরুন নয়—আমার স্বাভাবিক সংস্কারবশতই (অথবা যাকে আমি আমার গুরুমহারাজের প্রেরণা বলে থাকি) আপনাকে আমি আমার মায়ের মত দেখে থাকি। সুতরাং আপনি আমাকে যে-কোন উপদেশ দেবেন, তা আমি সর্বদাই মেনে চলব—কিন্তু ঐ পরামর্শ বা আদেশ সাক্ষাৎ আপনার কাছ থেকে আসা চাই। আপনি যদি আর কাকেও মাঝখানে খাড়া করেন, তাহলে আমি নিজে বেছে নেওয়ার দাবী প্রার্থনা করি। এই কথা আর কি!\nআপনার চিরানুগত সন্তান\nপুঃ—মিস হ্যামলিন এখনও এসে পৌঁছননি। তিনি এলে আমি সংস্কৃত বইগুলি পাঠাব। তিনি কি আপনার কাছে মিঃ নওরোজী-কৃত ভারত সম্বন্ধে একখানি বই পাঠিয়েছেন? আপনি যদি আপনার ভাইকে বইখানি একবার আগাগোড়া দেখতে বলেন, তবে আমি খুব খুশী হব। গান্ধী এখন কোথায়?\n54 W. 33rd St. New York\nতোমাকে চিঠি লেখবার পর আমার ছাত্রেরা আবার এসেছে আমায় সাহায্য করবার জন্য; ক্লাসগুলি এখন খুবই সুন্দরভাবে চলবে, সন্দেহ নেই।\nএতে আমি খুব খুশী হয়েছি, কারণ শেখান ব্যাপারটা আমার জীবনের অচ্ছেদ্য অংশ হয়ে দাঁড়িয়েছে। খাদ্য ও বিশ্রাম যেমন প্রয়োজন, আমার জীবনে এও তেমনি প্রয়োজন।\nপুনঃ—আমি ইংরেজী পত্রিকা ‘The Borderland’-এ—এর বিষয়ে অনেক কিছু পড়েছি— ভারতে খুব ভাল কাজ করছে এবং হিন্দুরা যাতে তাদের ধর্ম বুঝতে পারে, সে বিষয়ে চেষ্টা করছে। আমি —র লেখায় কোনপ্রকার পাণ্ডিত্য দেখতে পাইনি, … অথবা কোন আধ্যাত্মিকতাও নয়। যাই হোক, যে জগতের ভাল করতে চায়, তার উদ্দেশ্য সফল হোক।\nকত সহজেই এ সংসার ধাপ্পাবাজিতে ভুলে যায়! এবং সভ্যতার সূচনা থেকেই কত যে জুয়াচুরি বেচারা মানুষের মাথার ওপর জমছে!\n[খেতড়ির মহারাজকে লিখিত]৬১\nমে (?), ১৮৯৫\n‘যখনই ধর্মের গ্লানি ও অধর্মের অভ্যুত্থান হয়, তখনই আমি ধর্মের গৌরব পুনঃস্থাপনের জন্য আবির্ভূত হই’—হে মহারাজ, ইহা পবিত্র গীতামুখে উচ্চারিত সেই সনাতন ভগবানের বাক্য, এই কথাগুলি জগতে আধ্যাত্মিক শক্তি-তরঙ্গের উত্থান-পতনের মূল সুর।\nধর্মজগতে এই পরিবর্তন বারংবার তাহার নূতন নূতন বিশিষ্ট ছন্দে প্রকাশিত হইতেছে; যদিও অন্যান্য বিরাট পরিবর্তনের ন্যায় নিজস্ব এলাকার মধ্যগত প্রত্যেকটি বস্তুর উপর এই পরিবর্তনগুলিও প্রভাব বিস্তার করে, তথাপি শক্তি-ধারণে সমর্থ বস্তুর উপরেই তাহাদের কার্যকারিতা সমধিক প্রকাশ পায়।\nবিশ্বগতভাবে যেমন জগতের আদিম অবস্থা ত্রিগুণের সাম্যভাব, এই সাম্যভাবের চ্যুতি ও তাহা পুনঃপ্রাপ্তির জন্য সমুদয় চেষ্টা লইয়াই এই প্রকৃতির বিকাশ বা বিশ্বজগৎ; যতদিন না এই সাম্যাবস্থা পুনরায় ফিরিয়া আসে, ততদিন এইভাবেই চলিতে থাকে। সীমাবদ্ধভাবে তেমনি আমাদের এই পৃথিবীতে যতদিন মনুষ্যজাতি এইভাবেই থাকিবে, ততদিন এই বৈষম্য ও তাহার অপরিহার্য পরিপূরক এই সাম্যলাভের চেষ্টা—দুই-ই পাশাপাশি বিরাজ করিবে। তাহাতে পৃথিবীর সর্বত্র ভিন্ন ভিন্ন জাতির ভিতর, উপজাতিগুলির ভিতর, এমন কি প্রত্যেকটি ব্যক্তিতে সুস্পষ্ট বিশেষত্ব থাকিবে।\nঅতএব নিরপেক্ষভাবে এবং সাম্য রক্ষা করিয়া সকলকে শক্তি প্রদত্ত হইলেও প্রত্যেক জাতিই যেন একটি বিশেষ প্রকার শক্তিসংগ্রহ ও বিতরণের উপযোগী এক-একটি অদ্ভুত যন্ত্র- স্বরূপ; ঐ জাতির অন্যান্য অনেক শক্তি থাকিলেও সেই শক্তিটিই তাহার বিশেষ লক্ষণরূপে উজ্জ্বলভাবে প্রকাশিত হয়। মনুষ্যপ্রকৃতিতে একটি ভাবের তরঙ্গ উঠিলে, তাহার প্রভাব অল্প-বিস্তর সকলেই অনুভব করিলেও ঐ ভাব যে-জাতির বিশেষ লক্ষণ এবং সাধারণতঃ যে-জাতিকে কেন্দ্র করিয়া ঐ ভাবের আরম্ভ, সেই জাতির অন্তস্তল পর্যন্ত উহা দ্বারা আলোড়িত হয়। এই কারণেই ধর্মজগতে কোন আলোড়ন উপস্থিত হইলে তাহার ফলে ভারতে অবশ্যই নানাপ্রকার গুরুতর পরিবর্তন হইতে থাকিবে, ভারতকে কেন্দ্র করিয়াই বহুবিস্তৃত ধর্মতরঙ্গসমূহ বারংবার উত্থিত হইয়াছে, কারণ সর্বোপরি ভারত ধর্মের দেশ।\nযাহা দ্বারা আদর্শলাভের সহায়তা হয়, মানুষ কেবল সেটিকেই বাস্তব বলে। সাংসারিক মানুষের নিকট যাহা কিছুর বিনিময়ে টাকা পাওয়া যায়, তাহাই বাস্তব; যাহার বিনিময়ে টাকা হয় না, তাহা অবাস্তব। প্রভুত্ব যাহার আকাঙ্ক্ষা, তাহার নিকট যাহাদ্বারা সকলের উপর প্রভুত্ব করিবার বাসনা চরিতার্থ হয়, তাহাই বাস্তব, বাকী সব কিছুই নয়। যাহা জীবনে বিশেষ প্রীতির প্রতিধ্বনি করে না, তাহার মধ্যে মানুষ কিছুই দেখিতে পায়\nযাহাদের একমাত্র লক্ষ্য জীবনের সমুদয় শক্তির বিনিময়ে কাঞ্চন, নাম বা অপর কোনরূপ ভোগসুখ অর্জন করা, যাহাদের নিকট সমরসজ্জায় সজ্জিত সৈন্যদলের যুদ্ধযাত্রাই শক্তি-বিকাশের একমাত্র লক্ষণ, যাহাদের নিকট ইন্দ্রিয়সুখই জীবনের একমাত্র সুখ, তাহাদের নিকট ভারত সর্বদাই একটা বিশাল মরুভূমির মত প্রতীয়মান হইবে; তাহাদের কাছে জীবনের বিকাশ বলিয়া যাহা পরিচিত, তাহার পক্ষে ঐ মরুভূমির প্রতিটি দমকা বাতাস মারাত্মক।\nকিন্তু যাঁহাদের জীবনতৃষ্ণা ইন্দ্রিয়জগতের অতি দূরে অবস্থিত অমৃতনদীর সলিলপানে একেবারে মিটিয়া গিয়াছে, যাঁহাদের আত্মা সর্পের জীর্ণত্বকমোচনের ন্যায় কাম, কাঞ্চন ও যশঃস্পৃহারূপ ত্রিবিধ বন্ধনকে দূরে ফেলিয়া দিয়াছে, যাঁহারা চিত্তস্থৈর্যের উন্নত শিখরে আরোহণ করিয়া তথা হইতে—ইন্দ্রিয়-বন্ধনে আবদ্ধ ব্যক্তিগণের ‘ভোগ’ বলিয়া কথিত আপাতমনোহর বস্তুর জন্য নীচজনোচিত কলহ, বিবাদ, দ্বেষহিংসার প্রতি প্রীতি ও প্রসন্নতার দৃষ্টি নিক্ষেপ করেন, সঞ্চিত সৎকর্মের ফলে চক্ষু হইতে অজ্ঞানের আবরণ খসিয়া পড়ায় যাঁহারা অসার নামরূপের পারে প্রকৃত সত্যদর্শনে সমর্থ হইয়াছেন, তাঁহারা যেখানেই থাকুন না কেন, আধ্যাত্মিকতার জন্মভূমি ও অফুরন্ত খনি ভারতবর্ষ তাঁহাদের দৃষ্টিতে ভিন্নরূপে প্রতিভাত হয়; শূন্যে বিলীয়মান ছায়ার মত এই জগতে যিনি একমাত্র প্রকৃত সত্তা, তাঁহার সন্ধানরত প্রত্যেকটি সাধকের নিকট ভারত আশার আলোকরূপে প্রতীত হয়।\nঅধিকাংশ মানব তখনই শক্তিকে শক্তি বলিয়া বুঝিতে পারে, যখন অনুভবের উপযোগী করিয়া স্থূল আকারে উহা তাহাদের সম্মুখে ধরা হয়, তাহাদের নিকট যুদ্ধের উত্তেজনা শক্তির প্রত্যক্ষ বিকাশ বলিয়া প্রতীত হয়; আর যাহা কিছু ঝড়ের মত আসিয়া সম্মুখের সব কিছু উড়াইয়া লইয়া যায় না, উহা তাহাদের দৃষ্টিতে মৃত্যুস্বরূপ। সুতরাং শত শত শতাব্দীব্যাপী যে ভারতবর্ষ কোনরূপ বাধাদানে নিশ্চেষ্ট হইয়া বিদেশী বিজেতৃগণের পদতলে পতিত, জনতা সেখানে একতাহীন, স্বদেশপ্রেমের ভাবও যেখানে এতটুকু নাই—সেই ভারত তাহাদের নিকট বিকৃত অস্থিপূর্ণ দেশ, প্রাণহীন পচনশীল পদার্থের স্তূপ বলিয়া প্রতীত হইবে।\nবলা হয়, যোগ্যতমই কেবল জীবনসংগ্রামে জয়ী হইয়া থাকে। তবে সাধারণ ধারণানুসারে যে-জাতি সর্বাপেক্ষা অযোগ্য, সে-জাতি দারুণ দুর্ভাগ্য সহ্য করিয়াও কেন বিনাশের কিছুমাত্র চিহ্ন প্রদর্শন করিতেছে না? তথাকথিত বীর্যবান্ ও কর্মপরায়ণ জাতিসমূহের শক্তি দিন দিন কমিয়া আসিতেছে, আর এদিকে ‘দুর্নীতিপরায়ণ (?)’ হিন্দুর শক্তি সর্বাপেক্ষা বৃদ্ধি পাইতেছে, ইহা কিরূপে হইতেছে? এক মুহূর্তের মধ্যে যাহারা জগৎকে শোণিতসাগরে প্লাবিত করিয়া দিতে পারে, তাহারা খুব প্রশংসা পাইবার যোগ্য। যাহারা জগতের কয়েক লক্ষ লোককে সুখে-স্বচ্ছন্দে রাখিবার জন্য পৃথিবীর অর্ধেক লোককে অনাহারে রাখিতে পারে, তাহারাও মহৎ গৌরবের অধিকারী! কিন্তু যাহারা অপর কাহারও মুখ হইতে অন্ন কাড়িয়া না লইয়া লক্ষ লক্ষ মানুষকে সুখে রাখিতে পারে, তাহারা কি কোনরূপ সম্মান পাইবার যোগ্য নয়? শত শত শতাব্দী ধরিয়া অপরের উপর বিন্দুমাত্র অত্যাচার না করিয়া লক্ষ লক্ষ লোকের ভাগ্য পরিচালনা করাতে কি কোনরূপ শক্তি প্রদর্শিত হয় না?\nসকল প্রাচীন জাতির পুরাণেই দেখা যায়, বীরপুরুষদের প্রাণ তাঁহাদের শরীরের কোন বিশেষ ক্ষুদ্র অংশে ঘনীভূত ছিল। যতদিন সেখানে হাত পড়িত না, ততদিন তাঁহারা দুর্ভেদ্য থাকিতেন। বোধ হয় যেন প্রত্যেক জাতিরও এইরূপ একটি বিশেষ কেন্দ্রে জীবনীশক্তি সঞ্চিত আছে; তাহাতে হাত না পড়া পর্যন্ত কোন দুঃখবিপদই সেই জাতিকে বিনষ্ট করিতে পারে না।\nধর্মেই ভারতের এই জীবনীশক্তি। যতদিন হিন্দুরা তাহাদের পূর্বপুরুষগণের নিকট উত্তরাধিকারসূত্রে প্রাপ্ত জ্ঞান বিস্মিত না হইতেছে, ততদিন জগতে কোন শক্তি তাহাদের ধ্বংস করিতে পারিবে না।\nযে ব্যক্তি সর্বদাই স্বজাতির অতীতের দিকে ফিরিয়া তাকায়, আজকাল সকলেই তাহাকে নিন্দা করিয়া থাকে। অনেকে বলেন, এইরূপ ক্রমাগত অতীতের আলোচনাই হিন্দুজাতির নানারূপ দুঃখের কারণ। কিন্তু আমার বোধ হয়, ইহার বিপরীতটিই সত্য; যতদিন হিন্দুরা তাহাদের অতীত ভুলিয়া ছিল, ততদিন তাহারা হতবুদ্ধি হইয়া অসাড় অবস্থায় পড়িয়াছিল। যতই তাহারা অতীতের আলোচনা করিতেছে, ততই চারিদিকে নূতন জীবনের লক্ষণ দেখা যাইতেছে। অতীতের ছাঁচেই ভবিষ্যৎকে গড়িতে হইবে, এই অতীতই ভবিষ্যৎ হইবে।\nঅতএব হিন্দুগণ যতই তাঁহাদের অতীত আলোচনা করিবেন, তাঁহাদের ভবিষ্যৎ ততই গৌরবময় হইবে; আর যে-কেহ এই অতীতকে প্রত্যেকের কাছে তুলিয়া ধরিতে চেষ্টা করিতেছেন, তিনিই স্বজাতির পরম হিতকারী। আমাদের পূর্বপুরুষগণের রীতিনীতিগুলি মন্দ ছিল বলিয়া যে ভারতের অবনতি হইয়াছে, তাহা নহে; এই অবনতির কারণ, ঐ রীতিনীতিগুলির যে ন্যায়সঙ্গত পরিণতি হওয়া উচিত ছিল, তাহা হইতে দেওয়া হয় নাই।\nপ্রত্যেক বিচারশীল পাঠকই জানেন, ভারতের সামাজিক বিধানগুলি যুগে যুগে পরিবর্তিত হইয়াছে। প্রথম হইতেই এই নিয়মগুলি এক বিরাট পরিকল্পনার প্রতিফলনের চেষ্টাস্বরূপ ছিল, কালক্রমে ধীরে ধীরে এগুলি বিকশিত হইবার কথা। প্রাচীন ভারতের ঋষিগণ এত দূরদর্শী ছিলেন যে, তাঁহাদের জ্ঞানের মহত্ত্ব বুঝিতে জগৎকে এখনও অনেক শতাব্দী অপেক্ষা করিতে হইবে। আর তাঁহাদের বংশধরগণের এই মহান্ উদ্দেশ্যের পূর্ণভাব ধারণা করিবার অক্ষমতাই ভারতের একমাত্র কারণ।\nশত শত শতাব্দী ধরিয়া প্রাচীন ভারত তাহার প্রধান দুই জাতির—ব্রাহ্মণ ও ক্ষত্রিয়ের উচ্চাভিলাষপূর্ণ অভিসন্ধি-সাধনের যুদ্ধক্ষেত্র ছিল।\nএকদিকে পুরোহিতগণ সাধারণ প্রজাদের উপর রাজাদের অবৈধ সামাজিক অত্যাচার নিবারণে বদ্ধপরিকর ছিলেন। এই প্রজাগণকে ক্ষত্রিয়গণ আপনাদের ‘ন্যায়সঙ্গতভক্ষ্য’রূপে ঘোষণা করিতেন। অপর দিকে ক্ষত্রিয়গণই ভারতে একমাত্র শক্তিসম্পন্ন জাতি ছিলেন, যাঁহারা পুরোহিতগণের আধ্যাত্মিক অত্যাচার ও সাধারণ মানুষকে বন্ধন করিবার জন্য তাঁহারা যে ক্রমবর্ধমান নূতন নূতন ক্রিয়াকাণ্ড প্রবর্তন করিতেছিলেন, তাহার বিরুদ্ধে সংগ্রাম করিয়া কিছু পরিমাণে কৃতকার্য হইয়াছিলেন।\nঅতি প্রাচীনকাল হইতেই উভয় জাতির এই সংঘর্ষ আরম্ভ হইয়াছিল। সমগ্র শ্রুতির ভিতরেই ইহা অতি সুস্পষ্টভাবে ধরা পড়ে। সাময়িকভাবে এই বিরোধ মন্দীভূত হইল, যখন ক্ষত্রিয়দের এবং জ্ঞানকাণ্ডের নেতা শ্রীকৃষ্ণ সামঞ্জস্যের পথ দেখাইয়া দিলেন। তাহার ফল গীতার শিক্ষা, যাহা ধর্ম দর্শন ও উদারতার সারস্বরূপ। কিন্তু বিরোধের কারণ তখনও বর্তমান ছিল, সুতরাং তার ফলও অবশ্যম্ভাবী।\nসাধারণ দরিদ্র মূর্খ প্রজার উপর প্রভুত্ব করিবার উচ্চাকাঙ্ক্ষা পূর্বোক্ত দুই জাতির মধ্যেই বর্তমান ছিল, সুতরাং বিরোধ আবার প্রবলভাবে জাগিয়া উঠিল। আমরা সেই সময়কার যে সামান্য সাহিত্য পাই, তাহা সেই প্রাচীনকালের প্রবল বিরোধের ক্ষীণ প্রতিধ্বনি মাত্র, কিন্তু অবশেষে ক্ষত্রিয়ের জয় হইল, জ্ঞানের জয় হইল, স্বাধীনতার জয় হইল আর কর্মকাণ্ডের প্রাধান্য রইল না, ইহার অধিকাংশই চিরকালের জন্য চলিয়া গেল।\nএই উত্থানের নাম বৌদ্ধ সংস্কার। ধর্মের দিকে উহা কর্মকাণ্ড হইতে মুক্তি সূচনা করিতেছে, আর রাজনীতির দিকে ক্ষত্রিয় দ্বারা পুরোহিত-প্রাধান্যের বিনাশ সূচিত হইতেছে।\nবিশেষ লক্ষ্য করিবার বিষয় এই যে, প্রাচীন ভারতে সর্বশ্রেষ্ঠ যে দুই মহাপুরুষ জন্মগ্রহণ করিয়াছিলেন, তাঁহারা উভয়েই—কৃষ্ণ ও বুদ্ধ—ক্ষত্রিয় ছিলেন। ইহা আরও বেশী লক্ষ্য করিবার বিষয় যে, এই দুই দেবমানবই স্ত্রী-পুরষ জাতি-বর্ণ-নির্বিশেষে সকলের জন্যই জ্ঞানের দ্বার খুলিয়া দিয়াছিলেন।\nঅদ্ভুত নৈতিক বল সত্ত্বেও বৌদ্ধধর্ম প্রাচীন মত ধ্বংস করিতে অত্যধিক সমুৎসুক ছিল। উহার অধিকাংশ শক্তিই নেতিমূলক প্রচেষ্টায় নিয়োজিত হওয়াতে বৌদ্ধধর্মকে উহার জন্মভূমি হইতে প্রায় বিলুপ্ত হইতে হইল; আর যেটুকু অবশিষ্ট রহিল, তাহাও বৌদ্ধধর্ম যে-সকল কুসংস্কার ও ক্রিয়াকাণ্ড নিবারণে নিয়োজিত হইয়াছিল, তদপেক্ষা শতগুণ ভয়ানক কুসংস্কার ও ক্রিয়াকাণ্ডে পূর্ণ হইয়া উঠিল। যদিও উহা আংশিকভাবে বৈদিক পশুবলি নিবারণে কৃতকার্য হইয়াছিল, কিন্তু উহা সমুদয় দেশ, মন্দির, প্রতিমা, প্রতীক, যন্ত্র ও সাধুসন্তের অস্থিতে ভরিয়া ফেলিল।\nসর্বোপরি বৌদ্ধধর্মের জন্য আর্য মঙ্গোলীয় ও আদিম প্রভৃতি ভিন্ন প্রকৃতির জাতির যে মিশ্রণ হইল, তাহাতে অজ্ঞাতসারে কতকগুলি বীভৎস বামাচারের সৃষ্টি হইল। প্রধানতঃ এই কারণেই সেই মহান্ আচার্যের উপদেশাবলীর এই বিকৃত পরিণতিকে শ্রীশঙ্কর ও তাঁহার সন্ন্যাসি-সম্প্রদায় ভারত হইতে বিতাড়িত করিতে বাধ্য হইয়াছিলেন।\nএইরূপে মনুষ্যদেহধারিগণের মধ্যে সর্বশ্রেষ্ঠ ভগবান্ বুদ্ধ কর্তৃক প্রবর্তিত জীবন-প্রবাহও পূতিগন্ধময় বদ্ধ জলাশয়ে পরিণত হইল; ভারতকে কয়েক শতাব্দী অপেক্ষা করিতে হইল, যতদিন না ভগবান্ শঙ্করের আবির্ভাব এবং কিছু পরে-পরেই রামানুজ ও মধ্বাচার্যের অভ্যুদয় হইল।\nইতোমধ্যে ভারতেতিহাসের এক সম্পূর্ণ নূতন অধ্যায় আরম্ভ হইয়াছে। প্রাচীন ব্রাহ্মণ ও ক্ষত্রিয় জাতি অন্তর্হিত হইয়াছে। হিমালয় ও বিন্ধ্যের মধ্যবর্তী আর্যভূমি, যেখানে কৃষ্ণ ও বুদ্ধ জন্মগ্রহণ করিয়াছিলেন, যাহা মহামান্য রাজর্ষি ও ব্রহ্মর্ষিগণের শৈশবের লীলাভূমি ছিল, তাহা এখন নীরব; আর ভারত উপদ্বীপের সর্বশেষ প্রান্ত হইতে, ভাষায় ও আকারে সম্পূর্ণ বিভিন্ন এক জাতি হইতে, প্রাচীন ব্রাহ্মণগণের বংশধর বলিয়া গৌরবকারী বংশসমূহ হইতে বিকৃত বৌদ্ধধর্মের বিরুদ্ধে প্রতিক্রিয়া আরম্ভ হইল।\nআর্যাবর্তের সেই ব্রাহ্মণ ও ক্ষত্রিয়গণ কোথায় গেলেন? তাঁহারা একেবারে বিলুপ্ত, কেবল এখানে ওখানে ব্রাহ্মণত্ব বা ক্ষত্রিয়ত্ব-অভিমানী কতকগুলি মিশ্র জাতি বাস করিতেছে। আর তাঁহাদের ‘এতদ্দেশপ্রসূতস্য সকাশদগ্রজন্মনঃ’ পৃথিবীর সকল মানুষ আপন আপন চরিত্র শিক্ষা করিবে,৬২ এইরূপ অহঙ্কৃত, আত্মশ্লাঘাময় উক্তি সত্ত্বেও তাঁহাদিগকে অতি বিনয়ের সহিত দীনবেশে দাক্ষিণাত্যবাসীদের পদতলে বসিয়া শিক্ষা করিতে হইয়াছিল। ইহার ফলে ভারতে পুনরায় বেদের অভ্যুদয় হইল—বেদান্তের পুনরুত্থান হইল; এইরূপ বেদান্তের চর্চা আর কখনও হয় নাই, গৃহস্থেরা পর্যন্ত আরণ্যকপাঠে নিযুক্ত হইলেন।\nবৌদ্ধধর্ম-প্রচারে ক্ষত্রিয়েরাই প্রকৃত নেতা ছিলেন এবং দলে দলে তাঁহারাই বৌদ্ধ হইয়াছিলেন। সংস্কার ও ধর্মান্তরকরণের উৎসাহে সংস্কৃত ভাষা উপেক্ষিত হইয়া লোকপ্রচলিত ভাষাসমূহের চর্চা প্রবল হইয়াছিল। আর অধিকাংশ ক্ষত্রিয়ই বৈদিক সাহিত্য ও সংস্কৃত শিক্ষার বহির্ভূত হইয়া পড়িয়াছিলেন। সুতরাং দাক্ষিণাত্য হইতে যে এই সংস্কার-তরঙ্গ আসিল, তাহাতে কিয়ৎপরিমাণে কেবলমাত্র ব্রাহ্মণগণেরই উপকার হইল। কিন্তু উহা ভারতের অবশিষ্ট লক্ষ লক্ষ লোকের পক্ষে অধিকতর ও নূতনতর বন্ধনের কারণ হইয়াছিল।\nক্ষত্রিয়গণ চিরকালই ভারতের মেরুদণ্ডস্বরূপ, সুতরাং তাঁহারাই বিজ্ঞান ও স্বাধীনতার পরিপোষক। দেশ হইতে কুসংস্কার দূরীভূত করিবার জন্য বারংবার তাঁহাদের বজ্রকণ্ঠ ধ্বনিত হইয়াছে, আর ভারতেতিহাসে প্রথম হইতে তাঁহারাই পুরোহিতকুলের অত্যাচার হইতে সাধারণকে রক্ষা করিবার অভেদ্য প্রাচীররূপে দণ্ডায়মান।\nযখন তাঁহাদের অধিকাংশ ঘোর অজ্ঞানে নিমগ্ন হইলেন, এবং অপরাংশ মধ্য এশিয়ার বর্বর জাতিগুলির সহিত শোণিতসম্বন্ধ স্থাপন করিয়া ভারতে পুরোহিতগণের প্রাধান্য-স্থাপনে তরবারি নিয়োজিত করিল, তখনই ভারতে পাপের মাত্রা পূর্ণ হইয়া আসিল, আর ভারতভূমি একেবারে ডুবিয়া গেল। যতদিন না ক্ষত্রিয়-শক্তি জাগরিত হইয়া নিজেকে মুক্ত করে এবং অবশিষ্ট জাতির চরণ-শৃঙ্খল মোচন করিয়া দেয়, ততদিন আর ভারত উঠিবে না। পৌরোহিত্যই ভারতের সর্বনাশের মূল। নিজ ভ্রাতাকে অবনমিত করিয়া মানুষ স্বয়ং কি অবনত না হইয়া থাকিতে পারে?\nজানিবেন, রাজাজী, আপনার পূর্বপুরুষগণের দ্বারা আবিষ্কৃত সর্বশ্রেষ্ঠ সত্যঃ বিশ্বজগতের একত্ব। কোন ব্যক্তি নিজের কিছুমাত্র অনিষ্ট না করিয়া কি অপরের অনিষ্ট করিতে পারে? এই ব্রাহ্মণ ও ক্ষত্রিয়গণের অত্যাচার-সমষ্টি চক্রবৃদ্ধিহারে তাঁহাদেরই উপর ফিরিয়া আসিয়াছে, এই সহস্রবর্ষব্যাপী দাসত্ব ও অপমানে তাহারা অনিবার্য কর্মফলই ভোগ করিতেছে।\nআপনাদেরই একজন পূর্বপুরুষ বলিয়াছিলেন, ‘ইহৈব তৈর্জিতঃ সর্গো যেষাং সাম্যে স্থিতং মনঃ।’৬৩—যাঁহাদের মন সাম্যে অবস্থিত, তাঁহারা জীবদ্দশাতেই সংসার জয় করিয়াছেন। তাঁহাকে লোকে ভগবানের অবতার বলিয়া বিশ্বাস করিয়া থাকে, আমরা সকলেই ইহা বিশ্বাস করি। তবে তাঁহার এই বাক্য কি অর্থহীন প্রলাপমাত্র? যদি তাহা না হয়, আর আমরা জানি তাঁহার বাক্য প্রলাপ নয়, তবে জাতি লিঙ্গ—এমন কি গুণ পর্যন্ত বিচার না করিয়া সমুদয় সৃষ্ট জগতের এই পূর্ণ সাম্যের বিরুদ্ধে যে-কোন চেষ্টা ভয়ানক ভ্রমাত্মক; আর যতদিন না এই সাম্যভাব আয়ত্ত হইতেছে, ততদিন কেহ কখনই মুক্ত হইতে পারে না।\nঅতএব হে রাজন, আপনি বেদান্তের উপদেশাবলী পালন করুন—অমুক ভাষ্যকারের বা টীকাকারের ব্যাখ্যানুসারে নহে, আপনার অন্তর্যামী আপনাকে যেরূপ বুঝাইয়াছেন, সেইভাবে। সর্বোপরি এই সর্বভূতে সর্ববস্তুতে সমজ্ঞানরূপ মহান্ উপদেশ পালন করুন—সর্বভূতে সেই এক ভগবানকে দর্শন করুন।\nইহাই মুক্তির পথ; বৈষম্যই বন্ধনের পথ। কোন ব্যক্তি বা কোন জাতি বাহিরের একত্ব-জ্ঞান ব্যতীত বাহিরের স্বাধীনতা লাভ করিতে পারে না, আর সকলের মানসিক একত্ব-জ্ঞান ব্যতীত মানসিক স্বাধীনতাও লাভ করিতে পারে না।\nঅজ্ঞান অসাম্য ও বাসনা—এই তিনটি মানবজাতির দুঃখের কারণ, আর উহাদের মধ্যে একটির সহিত অপরটির অচ্ছেদ্য সম্বন্ধ। একজন মানুষ নিজেকে অপর কোন মানুষ হইতে, এমন কি পশু হইতেও শ্রেষ্ঠ ভাবিবে কেন? বাস্তবিক সর্বত্রই তো এক বস্তু বিরাজিত। ‘ত্বং স্ত্রী ত্বং পুমানসি ত্বং কুমার উত বা কুমারী’৬৪ —তুমি স্ত্রী, তুমি পুরুষ, তুমি কুমার আবার তুমিই কুমারী।\nঅনেকে বলিবেন, ‘এরূপ ভাবা সন্ন্যাসীর পক্ষে ঠিক বটে, কিন্তু আমরা যে গৃহস্থ!’ অবশ্য গৃহস্থকে অন্যান্য অনেক কর্তব্য করিতে হয় বলিয়া সে পূর্ণভাবে এই সাম্য-অবস্থা লাভ করিতে পারে না, কিন্তু ইহা তাহাদেরও আদর্শ হওয়া উচিত। এই সমত্বভাব লাভ করাই সমগ্র সমাজের, সমুদয় জীবের ও সমগ্র প্রকৃতির আদর্শ। কিন্তু হায়, লোকে মনে করেঃ বৈষম্যই এই সমজ্ঞান-লাভের উপায়; অন্যায় কাজ করিয়া তাহারা যেন ন্যায়ের লক্ষ্যে—সত্যে পৌঁছিতে পারে!\nইহাই মনুষ্যপ্রকৃতিতে বিষবৎ কার্য করে; মনুষ্যজাতির উপর অভিশাপস্বরূপ, সকল দুঃখের মূল কারণ—এই বৈষম্য। ইহাই শরীরিক মানসিক ও আধ্যাত্মিক সর্ববিধ বন্ধনের মূল।\n‘সমং পশ্যন্ হি সর্বত্র সমবস্বিতমীশ্বরম্।\nন হিনস্ত্যাত্মনাত্মানং ততো যাতি পরাং গতিম্॥’৬৫\nঈশ্বরকে সর্বত্র সমভাবে অবস্থিত দেখিয়া তিনি আত্মা দ্বারা আত্মাকে হিংসা করেন না, সুতরাং পরম গতি লাভ করেন। এই একটি শ্লোকে অল্প কথার মধ্যে সকলের উপযোগী মুক্তির উপায় বলা হইয়াছে।\nরাজপুত আপনারা প্রাচীন ভারতের গৌরবস্বরূপ। আপনাদের অবনতি হইতেই জাতীয় অবনতি আরম্ভ হইল। লুণ্ঠিত ঐশ্বর্য ও ক্ষমতা ভাগ করিয়া লইবার জন্য নহে, জ্ঞানহীনগণকে জ্ঞানদানের জন্য ও পূর্বপুরুষদের পবিত্র বাসভূমির প্রনষ্ট গৌরব পুনরুদ্ধারের জন্য যদি ক্ষত্রিয়দের বংশধরগণ ব্রাহ্মণের বংশধরগণের সহিত সমবেত চেষ্টায় বদ্ধপরিকর হন, তবেই ভারতের উন্নতি সম্ভব।\nআর কে বলিতে পারে, ইহা শুভ মুহূর্ত নহে? কালচক্র আবার ঘুরিয়া আসিতেছে, পুনর্বার ভারত হইতে সেই শক্তিপ্রবাহ বাহির হইয়াছে, যাহা অনতিদূরকালমধ্যে নিশ্চয়ই জগতের দূরতম প্রান্তে পৌঁছিবে। এক মহাবাণী উচ্চারিত হইয়াছে, যাহার প্রতিধ্বনি প্রবাহিত হইয়া চলিয়াছে, প্রতিদিনই যাহা অধিক হইতে অধিকতর শক্তিসংগ্রহ করিতেছে, আর এই বাণী পূর্ববর্তী সকল বাণী হইতেই অধিকতর শক্তিশালী, কারণ ইহা পূর্ববর্তী বাণীগুলির সমষ্টিস্বরূপ। যে বাণী একদিন সরস্বতীতীরে ঋষিগণের নিকট প্রকাশিত হইয়াছিল, যাহার প্রতিধ্বনি নগরাজ হিমালয়ের চূড়ায় চূড়ায় প্রতিধ্বনিত হইতে হইতে কৃষ্ণ বুদ্ধ ও চৈতন্যের ভিতর দিয়া সমতল প্রদেশে নামিয়া সমগ্র দেশ প্লাবিত করিয়াছিল, তাহাই আবার উচ্চারিত হইয়াছে। আবার দ্বার উদ্ঘাটিত হইয়াছে!\nআর হে প্রিয় মহারাজ, আপনি সেই (ক্ষত্রিয়) জাতির বংশধর, যাঁহারা সনাতন ধর্মের জীবন্ত স্তম্ভস্বরূপ, অঙ্গীকারবদ্ধ রক্ষক ও সাহায্যকারী; আপনি রাম ও কৃষ্ণের বংশধর। আপনি কি এই কর্তব্য পালন না করিয়া দূরে থাকিবেন? আমি জানি, তাহা কখনই হইতে পারে না। আমার নিশ্চয় ধারণা, পুনরায় ধর্মের সাহায্যে আপনারই হস্ত প্রথমে প্রসারিত হইবে। হে রাজা অজিত সিং, যখনই আমি আপনার কথা ভাবি—যাঁহার মধ্যে আপনাদের বংশের সর্বজনবিদিত বৈজ্ঞানিক শিক্ষার সহিত এমন পবিত্র চরিত্র (যাহা থাকিলে একজন সাধুও গৌরবান্বিত হইতে পারেন) এবং সকল মানবের জন্য অসীম প্রেম যুক্ত হইয়াছে—যখন এইরূপ ব্যক্তিগণ সনাতন ধর্মের পুনর্গঠনে ইচ্ছুক, তখন আমি ইহার মহাগৌরবময় পুনরুজ্জীবনে বিশ্বাসী না হইয়া থাকিতে পারি না।\nচিরকালের জন্য আপনার উপর ও আপনার স্বজনগণের উপর শ্রীরামকৃষ্ণের আশীর্বাদ বর্ষিত হউক, আর আপনি পরের হিতের জন্য ও সত্যপ্রচারের জন্য দীর্ঘকাল জীবিত থাকুন, ইহাই সর্বদা বিবেকানন্দের প্রার্থনা।\n[কলিকাতার জনৈক ব্যক্তিকে লিখিত]\n২ মে, ১৮৯৫\nতোমার সহৃদয় সুন্দর পত্রখানি পাইয়া বড়ই আনন্দিত হইলাম। তুমি যে আমাদের কার্য সাদরে অনুমোদন করিয়াছ, সেজন্য তোমায় অসংখ্য ধন্যবাদ। নাগমহাশয় একজন মহাপুরুষ। এরূপ মহাত্মার দয়া যখন তুমি পাইয়াছ, তখন তুমি অতি সৌভাগ্যবান। এই জগতে মহাপুরুষের কৃপালাভই জীবের সর্বোচ্চ সৌভাগ্য। তুমি এই সৌভাগ্যের অধিকারী হইয়াছ। ‘মদ্ভক্তানাঞ্চ যে ভক্তাস্তে মে ভক্ততমা মতাঃ’,৬৬ তুমি যখন তাঁহার৬৭ একজন শিষ্যকে তোমার জীবনের পথপ্রদর্শকরূপে পাইয়াছ, তখন তুমি তাঁহাকেই পাইয়াছ জানিবে।\nপ্রেমে মানুষে মানুষে, আর্যে ম্লেচ্ছে, ব্রাহ্মণে চণ্ডালে, এমন কি—পুরুষে নারীতে পর্যন্ত ভেদ করে না। প্রেম সমগ্র বিশ্বকে আপনার গৃহসদৃশ করিয়া লয়। যথার্থ উন্নতি ধীরে ধীরে হয়, কিন্তু নিশ্চিতভাবে। যে-সকল যুবক ভারতের নিম্নশ্রেণীর উন্নয়নরূপ একমাত্র কর্তব্যে মনপ্রাণ নিয়োগ করিতে পারে, তাহাদের মধ্যে কাজ কর, তাহাদিগকে জাগাও—সঙ্ঘবদ্ধ কর এবং এই ত্যাগ-মন্ত্রে দীক্ষিত কর। এ-কাজ ভারতের যুবকগণের উপরই সম্পূর্ণ নির্ভর করিতেছে।\nসকল বিষয়ে আজ্ঞাবহতা শিক্ষা কর; নিজ ধর্মবিশ্বাস ত্যাগ করিও না, গুরুজনের অধীন হইয়া চলা ব্যতীত কখনই শক্তির কেন্দ্রীকরণ হইতে পারে না, আর এইরূপ বিচ্ছিন্ন শক্তিগুলিকে কেন্দ্রীভূত না করিলে কোন বড় কাজ হইতে পারে না। কলিকাতার মঠটি প্রধান কেন্দ্র। অন্যান্য সকল শাখার সভ্যদের উচিত এই কেন্দ্রের সহিত একযোগে ও নিয়মানুসারে কার্য করা।\nঈর্ষা ও অহংভাব তাড়াইয়া দাও—সঙ্ঘবদ্ধভাবে অপরের জন্য কাজ করিতে শিখ। আমাদের দেশে এইটির বিশেষ অভাব।\nপুঃ—নাগমহাশয়কে আমার অসংখ্য সাষ্টাঙ্গ জানাইবে।\n[হেল ভগিনীগণকে লিখিত]\n৫ মে, ১৮৯৫\nযা ভেবেছিলাম, তাই হয়েছে। যদিও অধ্যাপক ম্যাক্সমূলার তাঁর হিন্দুধর্মবিষয়ক রচনাসমূহের শেষভাগে ক্ষতিকর একটি মন্তব্য না দিয়ে ক্ষান্ত হন না, আমার তবু সর্বদাই মনে হত, কালে সমগ্র তত্ত্বই তিনি বুঝতে পারবেন। যত শীঘ্র পার, ‘বেদান্তবাদ’ (Vedantism) নামে তাঁর শেষ বইখানা সংগ্রহ কর। বইখানিতে দেখবে তিনি সবই সাগ্রহে গ্রহণ করেছেন—মায় জন্মান্তরবাদ।\nআমি তোমাদের এ যাবৎ যা বলেছি, তারই কিছু অংশ এই গ্রন্থে লিপিবদ্ধ; বইখানি তোমার মোটেই দুরূহ বলে মনে হবে না।\nঅনেক বিষয়ে দেখবে চিকাগোয় আমি যা সব বলেছি, তারই আভাস।\nবৃদ্ধ যে সত্য বস্তু ধরতে পেরেছেন—এতে আমি এখন আনন্দিত। কারণ আধুনিক গবেষণা ও বিজ্ঞানের বিরোধিতার মুখে ধর্ম অনুভব করবার এই হল একমাত্র পথ।\nআশা করি, টড্-এর ‘রাজস্থান’ ভাল লাগছে। আন্তরিক ভালবাসা জেনো। ইতি\nপুঃ—মেরী কবে বোষ্টনে আসছে?\n[মিঃ ফ্রান্সিস লেগেটকে লিখিত]\n৬ মে, ১৮৯৫\nআজ প্রাতে তোমার শেষ চিঠিখানা এবং রামানুজাচার্যের ভাষ্যের প্রথম ভাগ পেলাম। কয়েকদিন আগে তোমার আর একখানা পত্র পেয়েছিলাম। মণি আয়ারের কাছ থেকেও একখানা পত্র পেয়েছি।\nআমি ভাল আছি—কাজকর্ম আগের মতই চলছে। তুমি লাণ্ড বলে একজনের বক্তৃতার কথা লিখেছ; তিনি কে এবং কোথায় থাকেন, তার কিছুই জানি না। হতে পারে তিনি কোন গীর্জার বক্তা। কারণ তিনি যদি বড় বড় সভায় বক্তৃতা দিতেন, তাহলে আমরা নিশ্চয় তাঁর কথা শুনতে পেতাম। হতে পারে তিনি কোন কোন খবরের কাগজে তাঁর বক্তৃতার রিপোর্ট বার করে ভারতে পাঠিয়ে দিচ্ছেন, আর মিশনরীরা তাঁর সাহায্যে নিজেদের ব্যবসা জমাবার চেষ্টা করছে। তোমার চিঠি থেকে তো আমি এই পর্যন্ত অনুমান করছি। এখানে এই ব্যাপারটা নিয়ে সাধারণের ভেতর এমন কিছু সাড়া পড়েনি, যাতে আমাদের আত্মপক্ষ সমর্থন করতে হবে। কারণ তাহলে এখানে প্রত্যহ আমাকে শত শত লোকের সঙ্গে লড়াই করতে হয়।\nএখন এখানে ভারতের খুব সুনাম, এবং ডাঃ ব্যারোজ ও অন্যান্য গোঁড়ারা সবাই মিলে এই আগুন নেভাবার প্রাণপণ চেষ্টা করছেন। দ্বিতীয়তঃ ভারতের বিরুদ্ধে গোঁড়াদের এই বক্তৃতাগুলিতে আমার প্রতি রাশি রাশি গালিগালাজ থাকা চাই-ই। … সন্ন্যাসী হয়ে আমাকে কি সেগুলির বিরুদ্ধে ক্রমাগত আত্মসমর্থন করে যেতে হবে? এখানে আমার কয়েকজন প্রভাবশালী বন্ধু আছেন, তাঁরাই মাঝে মাঝে জবাব দিয়ে এঁদের চুপ করিয়ে দেন। আর হিন্দুরা সবাই যদি নিশ্চিন্তে ঘুমায়, তবে হিন্দুধর্ম সমর্থন করবার জন্য আমার এত শক্তি অপচয় করার দরকার কি বল? এখন এখানে ভারতের খুব সুনাম, এবং ডাঃ ব্যারোজ ও অন্যান্য গোঁড়ারা সবাই মিলে এই আগুন নেভাবার প্রাণপণ চেষ্টা করছেন। দ্বিতীয়তঃ ভারতের বিরুদ্ধে গোঁড়াদের এই বক্তৃতাগুলিতে আমার প্রতি রাশি রাশি গালিগালাজ থাকা চাই-ই। … সন্ন্যাসী হয়ে আমাকে কি সেগুলির বিরুদ্ধে ক্রমাগত আত্মসমর্থন করে যেতে হবে? এখানে আমার কয়েকজন প্রভাবশালী বন্ধু আছেন, তাঁরাই মাঝে মাঝে জবাব দিয়ে এঁদের চুপ করিয়ে দেন। আর হিন্দুরা সবাই যদি নিশ্চিন্তে ঘুমায়, তবে হিন্দুধর্ম সমর্থন করবার জন্য আমার এত শক্তি অপচয় করার দরকার কি বল?\nতোমরা ত্রিশ কোটি মানুষ—বিশেষ যারা নিজেদের বিদ্যাবুদ্ধির অহঙ্কারে এত গর্বিত, তারা—কি করছ বল দেখি? লড়াই করবার ভারটা তোমরা নিয়ে আমাকে কেবল প্রচার ও শিক্ষার জন্য ছেড়ে দাও না কেন? এখানে আমি দিনরাত অচেনা বিদেশীদের ভেতরে থেকে প্রাণপণ সংগ্রাম করছি, প্রথমতঃ নিজের অন্নের জন্য, দ্বিতীয়তঃ—যথেষ্ট পরিমাণে অর্থ সংগ্রহ করে আমার ভারতীয় বন্ধুদের সাহায্য করবার জন্য। ভারত কি সাহায্য পাঠাচ্ছে বল? ভারতবাসীর মত দেশপ্রেমহীন আর কোন জাতি পৃথিবীতে আছে কি? যদি তোমরা বার জন সুশিক্ষিত দৃঢ়চেতা ব্যক্তিকে ইওরোপ-আমেরিকায় প্রচারের জন্য পাঠাতে এবং কয়েক বৎসর তাদের এখানে থাকবার খরচ যোগাতে পারতে, তাহলে তোমরা ভারতের নৈতিক ও রাজনৈতিক উভয় প্রকার প্রভূত উপকার করতে পারতে। ভারতের প্রতি নৈতিক সহানুভূতিসম্পন্ন ব্যক্তি রাজনৈতিক বিষয়েও ভারতের বন্ধু হয়ে দাঁড়ায়।\nপাশ্চাত্যের অনেকে তোমাদিগকে অর্ধনগ্ন বর্বর জাতি মনে করে, সুতরাং ভাবে—খুব তাড়াতাড়ি তোমাদের সভ্য করে তুলতে হবে। তোমরা এর বিপরীতটা প্রমাণ কর না কেন? তোমরা কুকুর-বিড়ালের মত কেবল বংশবৃদ্ধি করতে পার। … যদি তোমরা ত্রিশ কোটি লোক ভয়ে ভীত হয়ে বসে থাক, একটি কথা বলবারও সাহস না পাও, তবে এই সুদূর দেশে একটা মানুষ আর কত করবে বল? আমি তোমাদের জন্য যতটুকু করেছি, তোমরা ততটুকুরও উপযুক্ত নও। তোমরা আমেরিকার কাগজে হিন্দুধর্ম সমর্থন করে প্রবন্ধ লিখে পাঠাও না কেন? কে তোমাদের বেঁধে রেখেছে? দৈহিক, নৈতিক, আধ্যাত্মিক সব বিষয়ে কাপুরুষের জাত—তোমরা যেমন পশুতুল্য, তেমন ব্যবহার পাচ্ছ। কেবল দুটো জিনিষ তোমাদের লক্ষ্য—কাম ও কাঞ্চন। তোমরা একজন সন্ন্যাসীকে খুঁচিয়ে তুলে দিনরাত লড়াতে চাও, আর তোমরা নিজেরা—সাহেবদের, এমন কি মিশনরীদের ভয়ে ভীত! তোমরা আবার বড় বড় কাজ করবে—ফুঃ! কেন তোমরা কয়েকজন মিলে বেশ উত্তমরূপে হিন্দুধর্ম সমর্থন করে বোষ্টনের এরেনা পাবলিশিং কোম্পানীর কাছে লেখা পাঠাও না? ‘এরেনা’ (Arena) একখানি সাময়িক পত্র—ওরা খুব আনন্দের সঙ্গে তা ছাপাবে, আবার হয়তো পারিশ্রমিকস্বরূপ তোমাদের যথেষ্ট টাকাও দেবে। তাহলেই তো চুকে গেল।\nএইটি মনে রেখো যে, এ পর্যন্ত যে-সব হতভাগা হিন্দু এই পাশ্চাত্য দেশে এসেছে, তারা অর্থ বা সম্মানের জন্য নিজের দেশ ও ধর্মের কেবল বিরুদ্ধ সমালোচনাই করেছে। তোমরা জান, আমি এখানে নাম-যশের জন্য আসিনি—আমার অনিচ্ছাসত্ত্বেও এসব এসে পড়েছে। ভারতে গিয়ে আমি কি করব? কে আমায় সাহায্য করবে? ভারতের কি দাসসুলভ স্বভাব বদলেছে? তোমরা ছেলেমানুষ—ছেলেমানুষের মত কথা বলছ—কিসে কি হয়, তোমরা তা জান না। মান্দ্রাজে তেমন লোক কোথায়, যারা ধর্মপ্রচারের জন্য সংসার ত্যাগ করবে? দিবারাত্র বংশবৃদ্ধি ও ঈশ্বরানুভূতি—একদিনও একসঙ্গে চলতে পারে না। আমিই একা সাহস করে নিজের দেশকে সমর্থন করছি; হিন্দুদের কাছ থেকে এরা যা আশাই করেনি, তাই আমি এদের দিয়েছি … । অনেকেই আমার বিরুদ্ধে, কিন্তু আমি কখনও তোমাদের মত কাপুরুষ হব না। আমি কাজ করতে করতেই মরব—পালাব না। কিন্তু এই দেশে হাজার হাজার লোক রয়েছে, যারা আমার বন্ধু এবং শত শত ব্যক্তি রয়েছে, যারা মৃত্যু পর্যন্ত আমার অনুসরণ করবে; প্রতি বৎসরই এদের সংখ্যা বাড়বে। আর যদি এখানে আমি তাদের সঙ্গে থেকে কাজ করি, তবে আমার ধর্মের আদর্শ—জীবনের আদর্শ সফল হবে, বুঝলে?\nআমেরিকায় যে সর্বজনীন মন্দির (Temple Universal) স্থাপিত হবার কথা উঠেছিল, সে সম্বন্ধে আর বড় উচ্চবাচ্য শুনতে পাই না। তবে মার্কিন জীবনের কেন্দ্রস্বরূপ নিউ ইয়র্কে আমার প্রতিষ্ঠা দৃঢ় হয়েছে, এখানে আমার কাজ চলতে থাকবে। আমি আমার শিষ্যদের যোগ, ভক্তি ও জ্ঞান শিক্ষার সমাপ্তির জন্য একটি গ্রীষ্মাবাসে নির্জন স্থানে নিয়ে যাচ্ছি—যাতে তারা কাজ চালিয়ে যেতে সাহায্য করতে পারে।\nযা হোক, বৎস, আমি তোমাদের যথেষ্ট তিরস্কার করেছি। তোমাদের তিরস্কার করা দরকার ছিল। এখন কাজে লাগ—কাগজখানার জন্য এখন উঠে পড়ে লাগ। আমি কলিকাতায় কিছু টাকা পাঠিয়েছি; মাসখানেকের ভেতর কাগজটার জন্য তোমাদের কাছেও কিছু টাকা পাঠাতে পারব। এখন অবশ্য অল্পই পাঠাব, পরে নিয়মিতরূপে কিছু কিছু পাঠাতে পারব। এখন কাজে লাগ। হিন্দু ভিখারীদের কাছে আর ভিক্ষা করতে যেও না। আমি নিজের মস্তিষ্ক এবং সবল দক্ষিণ বাহুর সাহায্যে নিজেই সব করব। এখানে বা ভারতে আমি কারও সাহায্য চাই না। কলিকাতা ও মান্দ্রাজ দু-জায়গায় কাজের জন্য যা টাকা দরকার, তা আমি নিজেই রোজগার করব। … রামকৃষ্ণকে অবতার বলে মানবার জন্য লোককে বেশী পীড়াপীড়ি করো না।\nএখন তোমাদের কাছে আমার নূতন আবিষ্কারের কথা বলছি। ধর্মের যা কিছু সব বেদান্তের মধ্যেই আছে, অর্থাৎ বেদান্তদর্শনের দ্বৈত, বিশিষ্টাদ্বৈত ও অদ্বৈত—এই তিনটি স্তরে আছে, একটির পর একটি এসে থাকে। এই তিনটি মানবের আধ্যাত্মিক উন্নতির তিনটি ভূমিকা। এদের প্রত্যেকটিরই প্রয়োজন আছে। এই হল ধর্মের সারকথা। ভারতের বিভিন্ন জাতির আচার-ব্যবহার মত ও বিশ্বাসে প্রয়োগের ফলে বেদান্ত যে রূপ নিয়েছে, সেইটি হচ্ছে হিন্দুধর্ম; এর প্রথম স্তর অর্থাৎ দ্বৈতবাদ—ইওরোপীয় জাতিগুলির ভাবের ভেতর দিয়ে হয়ে দাঁড়িয়েছে খ্রীষ্টধর্ম, আর সেমেটিক জাতিদের ভেতর হয়ে দাঁড়িয়েছে মুসলমান ধর্ম; অদ্বৈতবাদ উহার যোগানুভূতির আকারে হয়ে দাঁড়িয়েছে বৌদ্ধধর্ম প্রভৃতি। এখন ‘ধর্ম’ বলতে বুঝায় বেদান্ত। বিভিন্ন জাতির বিভিন্ন প্রয়োজন, পারিপার্শ্বিক অবস্থা এবং অন্যান্য অবস্থা অনুসারে তার প্রয়োগ অবশ্যই বিভিন্ন হবে।\nতোমরা দেখতে পাবে যে, মূল দার্শনিক তত্ত্ব যদিও এক, তবু শাক্ত শৈব প্রভৃতি প্রত্যেকেই নিজ নিজ বিশেষ ধর্মমত ও অনুষ্ঠান-পদ্ধতির ভেতর তাকে রূপায়িত করে নিয়েছে। এখন তোমাদের কাগজে এই তিন ‘বাদ’ সম্বন্ধে প্রবন্ধের পর প্রবন্ধ লিখে ওদের মধ্যে একটি অপরটির পর আসে, এইভাবে সামঞ্জস্য দেখাও—আর আনুষ্ঠানিক ভাবটা একেবারে বাদ দাও। অর্থাৎ দার্শনিক ও আধ্যাত্মিক দিকটাই প্রচার কর; লোকে সেগুলি তাদের বিশেষ বিশেষ অনুষ্ঠান ও ক্রিয়াকলাপাদিতে লাগিয়ে নিক। আমি এ বিষয়ে একখানি বই লিখতে চাই—সেজন্য সব ভাষ্যগুলি চেয়েছিলাম, কিন্তু আমার কাছে এ পর্যন্ত কেবল রামানুজ-ভাষ্যের একখণ্ড মাত্র এসেছে।\nআমেরিকান থিওসফিষ্টরা অন্য থিওসফিষ্টদের দল ছেড়ে দিয়েছে …। ইংলণ্ডের স্টার্ডি সাহেব সম্প্রতি ভারতে গিয়েছিলেন, তাঁর সঙ্গে আমার গুরুভ্রাতা শিবানন্দের সাক্ষাৎ হয়েছিল; তিনি আমাকে এক পত্র লিখে জানতে চেয়েছেন, কবে আমি ইংলণ্ডে যাচ্ছি। তাঁকে একখানি সুন্দর পত্র লিখেছি। বাবু অক্ষয়কুমার ঘোষের খবর কি? আমি তাঁর কাছ থেকে আর কোন খবর পাইনি। মিশনরীগণকে ও অপরাপর সকলকে তাদের যা প্রাপ্য, দিয়ে দাও। আমাদের দেশের কতকগুলি বেশ দৃঢ়চেতা লোককে ধর—ভারতে বর্তমানে ধর্মের নবজাগরণ সম্বন্ধে বেশ সুন্দর ওজস্বী অথচ সুরুচিসঙ্গত একটা প্রবন্ধ লেখ আর সেটি আমেরিকার কোন সাময়িক পত্রে পাঠিয়ে দাও। আমার ঐরকম দু-একখানা কাগজের সঙ্গে জানাশোনা আছে। তোমরা তো জান, আমি বিশেষ লিখিয়ে নই; আর লোকের দোরে দোরে ঘুরে বেড়ানর অভ্যাসও আমার নেই। আমি চুপচাপ বসে থাকি, আর যা কিছু আসবার আমার কাছে আসে—তার জন্য আমি বিশেষ চেষ্টা করি না। নিউ ইয়র্ক থেকে Metaphysical Magazine বলে একখানা নূতন দার্শনিক পত্রিকা বের হয়েছে—ওখানা বেশ ভাল কাগজ। পল কেরসের কাগজটা মন্দ নয়, তবে ওর গ্রাহকসংখ্যা বড় কম। বৎসগণ! আমি যদি কপট বিষয়ী হতাম, তবে এখানকার কাজ সংগঠিত করে খুব সাফল্য অর্জন করতে পারতাম। হায়, এখানে ধর্ম বলতে তার বেশী কিছু বুঝায় না। টাকার সঙ্গে নাম- যশ—এই হল ধর্মযাজক; আর টাকার সঙ্গে কাম যোগ দিলে হল সাধারণ গৃহস্থ।\nআমাকে এখানে একদল নূতন মানুষ সৃষ্টি করতে হবে, যারা ঈশ্বরে অকপট বিশ্বাসী হবে এবং সংসারকে একেবারে গ্রাহ্য করবে না। অবশ্য এটি হবে ধীরে—অতি ধীরে। ইতোমধ্যে তোমরা কাজ করে চল, আর যদি তোমাদের ইচ্ছা থাকে এবং সাহস থাকে, তবে মিশনরীরা যা পাবার উপযুক্ত, তাদের তাই দাও। যদি আমি তাদের সঙ্গে লড়াই করতে যাই, [এখানে] আমার শিষ্যেরা চমকে যাবে। মিশনরীরা তো আর তর্ক করে না, তারা কেবল গালাগাল করে; সুতরাং ওদের সঙ্গে বিবাদ করলে আমার চলবে না। সেদিন রমাবাঈ নামক খ্রীষ্টান মহিলাটি আমার একজন বিশেষ বন্ধু অধ্যাপক জেমসের কাছ থেকে খুব জোর ধাক্কা খেয়েছেন—কাগজের সেই অংশটা তোমাকে পাঠালাম। সুতরাং তোমরা দেখছ, তারা আমার এখানকার বন্ধুবর্গের কাছ থেকে মাঝে মাঝে এইরূপ ধাক্কা খাবে, আর তোমরাও ভারতে মধ্যে মধ্যে তাদের ঐরূপ দু-চার ঘা দিতে থাক—ঐ দুটোর মধ্যে আমি আমার নৌকো সিধে চালিয়ে নিয়ে যাই।\nএখন কাগজখানা কোনরূপে বার করবার খুব ঝোঁক হয়েছে আমার। এই পত্রিকায় গুরুগম্ভীর বিষয় যেন লঘুভাবে আলোচিত না হয়, এর সুর—ধীর গম্ভীর উচ্চ গ্রামে বাঁধা চাই। আমি তোমাদের টাকা পাঠাব … কাজ আরম্ভ করে দাও। আমি এখানে অনেক গ্রাহক যোগাড় করে দেব, আমি নিজে ওর জন্য প্রবন্ধ লিখব এবং সময়ে সময়ে আমেরিকান লেখকদের দিয়ে প্রবন্ধ লিখিয়ে পাঠাব। তোমরাও একদল পাকা নিয়মিত লেখক ধর। তোমার ভগিনীপতি তো একজন খুব ভাল লেখক। তারপর আমি তোমাকে জুনাগড়ের দেওয়ান হরিদাসভাই, খেতড়ির রাজা, লিমডির ঠাকুরসাহেব প্রভৃতির নামে পত্র দেব, তাঁরা কাগজটার গ্রাহক হবেন—তাহলেই ওটা খুব চলে যাবে। সম্পূর্ণ নিঃস্বার্থ ও দৃঢ়চিত্ত হও এবং কাজ করে যাও। আমরা বড় বড় কাজ করব—ভয় পেও না। এই একটি নিয়ম কর যে, কাগজের প্রত্যেক সংখ্যায় পূর্বোক্ত তিনটি ভাষ্যের মধ্যে কোন না কোন একটির খানিকটা অনুবাদ থাকবে। আর এক কথা—তুমি সকলের সেবক হও, অপরের উপর এতটুকু প্রভুত্ব করতেও চেষ্টা করো না। তাতে ঈর্ষার উদ্রেক হবে ও সব মাটি করে দেবে। কাগজের প্রথম সংখ্যাটার বাইরের চাকচিক্য যেন ভাল হয়। আমি ওর জন্য একটা প্রবন্ধ লিখব। আর ভারতে ভাল ভাল লেখকদের কাছ থেকে ভিন্ন ভিন্ন বিষয়ের বেশ ভাল ভাল প্রবন্ধ সংগ্রহ কর। তার মধ্যে একটা যেন দ্বৈত-ভাষ্যের অংশবিশেষের অনুবাদ হয়। পত্রিকার প্রচ্ছদপটে প্রবন্ধ ও লেখকদের নাম থাকবে, আর চারধারে খুব ভাল প্রবন্ধগুলির ও ওদের লেখকদের নাম থাকবে। আগামী মাসের মধ্যেই আমি প্রবন্ধ ও টাকা পাঠাচ্ছি। কাজ করে চল। তুমি এ যাবৎ চমৎকার কাজ করেছ। আমরা সাহায্যের জন্য বসে থাকব না। হে বৎস! আমরাই এটা কাজে পরিণত করব—আত্মনির্ভরশীল ও বিশ্বাসী হও, ধৈর্য ধরে থাক। আশা করি, সামান্না তোমায় কিছু সাহায্য করতে পারে। আমার অপর বন্ধুদের বিরোধিতা করো না—সকলের সঙ্গে মিলেমিশে চল। সকলকে আমার অনন্ত ভালবাসা জানিও।\nপুঃ—‘—’ আয়ার এবং অন্যান্য ভদ্রমহোদয়গণের সহিত সকল বিষয়ে পরামর্শ করে চলবে। যদি তুমি নিজেকে নেতারূপে সামনে দাঁড় করাও, তাহলে কেউ তোমায় সাহায্য করতে আসবে না, বোধ হয় এই হচ্ছে তোমার বিফলতার কারণ।—আয়ারের নামটাই যথেষ্ট; তাঁকে যদি না পাও, অন্য কোন বড়লোককে তোমাদের নেতা কর। যদি কৃতকার্য হতে চাও, অহংটাকে আগে নাশ করে ফেল। ইতি\n৭ মে, ১৮৯৫\nমিস ফার্মারের সঙ্গে ঐ ব্যাপারটার একটা নিষ্পত্তি করে ফেলবার দরুন আপনাকে বিশেষ ধন্যবাদ। ভারতবর্ষ থেকে একখানা খবরের কাগজ পেলাম, তাতে ভারত থেকে ডাঃ ব্যারোজকে ধন্যবাদ পাঠান হয়েছিল, তার সংক্ষিপ্ত উত্তর বেরিয়েছে। মিস থার্সবি আপনাকে সেটা পাঠিয়ে দেবেন।\nগতকাল মান্দ্রাজ অভিনন্দন-সভার সভাপতির কাছ থেকে আর একখানা পত্র পেলাম—তাতে তিনি মার্কিনদের ধন্যবাদ দিয়েছেন, আমাকেও একটা অভিনন্দন পাঠিয়েছেন। আমি তাঁকে আমার মান্দ্রাজী বন্ধুদের সঙ্গে একযোগে কাজ করতে বলেছিলাম। এই ভদ্রলোকটি মান্দ্রাজ শহরের অধিবাসিগণের মধ্যে সর্বপ্রধান, মান্দ্রাজের প্রধান ধর্মাধিকরণের (High Court) একজন বিচারপতি—ভারতে এ একটি অতি উচ্চপদ।\nআমি নিউ ইয়র্কে জনসভায় আর দুটি বক্তৃতা দেব; ‘মট্ স্মৃতি-মন্দিরের’ ওপর- তলায় এই দুটি বক্তৃতা হবে। প্রথমটি আগামী সোমবার, বিষয়—‘ধর্মবিজ্ঞান’; দ্বিতীয়টির বিষয়—‘যোগের যুক্তিসঙ্গত ব্যাখ্যা’।\nমিস থার্সবি প্রায় ক্লাসে আসেন। মিঃ ফ্লন এক্ষণে আমার কার্যের ওপর বিশেষ অনুরাগ দেখাচ্ছেন ও প্রসারের জন্য যত্ন নিচ্ছেন। ল্যাণ্ডস‍্‌বার্গ আসে না। আমার আশঙ্কা হয়, সে আমার ওপর খুব বিরক্ত হয়েছে। মিস হ্যামলিন কি ভারতের আর্থিক অবস্থা সম্বন্ধে বইখানি আপনাকে পাঠিয়েছে? আমার ইচ্ছা, আপনার ভাই বইখানি পড়ে দেখেন এবং নিজে নিজে বোঝেন—ভারতে ইংরেজ শাসন বলতে কি বুঝায়।\nআপনার চিরকৃতজ্ঞ সন্তান


২:৪৮ পূর্বাহ্ণ, বুধবার, ১৫ জুলাই, ২০২০\nপ্রকাশের সময়ঃ ২:০৫ অপরাহ্ণ, ১২ এপ্রিল, ২০২০\nবছর পাঁচেক আগে আপনার অভিনীত একটি ছবির শুটিংয়ে আমিনুল নামে একজন স্টান্টম্যান আহত হয়েছিলেন। এই অচলাবস্থার মধ্যে তিনি আর্থিক সংকটে পড়েছেন। আপনি নাকি তাঁর দায়িত্ব নিয়েছেন?\nআহত হওয়ার পর থেকে তিনি পাবনায় থাকেন। তাঁর বর্তমান অবস্থা জানার পর আমি ফোন দিয়েছিলাম তাঁকে। তবে এটি ভুল কথা, আমি তাঁর দায়িত্ব নিইনি। একা কোনো দায়িত্ব নেওয়া যায় না, সম্মিলিতভাবে নিতে হবে। আমি আমার সাধ্যমতো তাঁকে সহযোগিতা করার জন্য ফোন করেছিলাম। তিনি খুব খুশি হয়েছেন।\nঅনেকই ধারণা করছেন, সামনে মহামারি আরও ভয়াবহ রূপ নিতে পারে। এতে খাবার সংকট তৈরি হতে পারে। নিম্ন মধ্যবিত্তের মানুষগুলো আরও বেশি বিপদে পড়তে পারেন। সেই ক্ষেত্রে তারকারাদের করণীয় কী হতে পারে?\nদেশের মানুষকে সম্মিলিতভাবে কাজ করতে হবে। সরকার করছেই, পাশাপাশি দেশের ব্যবসায়ী-শিল্পপতিদের এগিয়ে আসতে হবে। ইতিমধ্যে বড় বড় প্রতিষ্ঠান হাত বাড়িয়েছে। পাশের দেশ ভারতে বলিউডের সালমান খান, আমির খান, শাহরুখ খানরা বড় অঙ্কের টাকা দিয়ে সরকারের পাশে দাঁড়িয়েছেন। বাংলাদেশেও বড় তারকা আছেন। এই দুর্যোগে তাঁদের দেখছি না। নিজেকে সালমান খান, শাহরুখ খান ভাবলে হবে না, তাঁদের আদর্শও ভেতরে ধারণ করতে হবে।\nভয়াবহ আতঙ্কে আছি। কারণ এই রোগ পৃথিবীজুড়ে মানবিক বিপর্যয় ডেকে এনেছে। এই রোগ কারও হলে তাঁর কাছে আপনজন যেতে পারছে না, মৃত্যু হলে জানাজা, দাফনে মানুষ অংশ নিতে পারছে না। এমন দুর্যোগ আগে দেখিনি, শুনিওনি। প্রতিদিনই দেশে দেশে রোগীর সংখ্যা, মৃত্যুর সংখ্যা বেড়েই চলেছে।\nকরোনা ভাইরাস সচেতনতায় কী করছেন?\nবাসায় একজন গৃহকর্মী আছেন, তাঁকে নিয়ে সকালে উঠে ঘরের কাজ শুরু করি। পরিবারের সবার জন্য খাবার প্রস্তুত করি। ঘরে আমার দুই সন্তান আছে। এক ছেলে জয়, আরেকজন মেয়ে—আমার ‘মা’। তাঁদের জন্য একটু আলাদা খাবার বানাতে হয়।\nবাকি সময় কীভাবে কাটে?\nবই পড়ি। জয় জন্মের আগে থেকে বই পড়ার অভ্যাস তৈরি হয়েছে। এ ছাড়া প্রচুর সিনেমা দেখছি। ফাঁকে ফাঁকে লুডুও খেলি।\nজয়ের বাবা শাকিব খান কি সন্তানের খোঁজখবর রাখছেন?\nনা, তিনি কোনো খোঁজ খবর রাখেন না। শুধু তাই-ই না, গত এক-দেড় বছরে ছেলের কোনো খরচও বহন করেন না তিনি।\nকাঁচা আমের ভর্তা আর বিলবোর্ডের মাবিয়া\nপ্রধানমন্ত্রীর সাথে কুষ্টিয়া জেলা ভিডিও কনফারেন্সিং!


চিনাবাদাম পিকার মেশিন ব্যবহার এবং রক্ষণাবেক্ষণ সহ ট্রাক্টর\nYour Location: Home > খবর > চিনাবাদাম পিকার মেশিন ব্যবহার এবং রক্ষণাবেক্ষণ সহ ট্রাক্টর\nএকটি চিনাবাদাম পিকার মেশিন সহ ট্রাক্টর\nতাইয়ান আইকে মেশিনারি কোং, লিমিটেড সুপরিচিত ব্র্যান্ডগুলি সমস্ত ফ্যাক্টরি-সরাসরি বিক্রয় মানের এবং সস্তা, নতুন এবং পুরানো গ্রাহকদের অর্ডার করতে স্বাগত জানায়। আমরা আমাদের আন্তরিক পরিষেবা, কম দাম, এবং মানের সাথে আন্তরিকভাবে আপনাকে স্বাগত জানাই। চিনাবাদাম পিকার মেশিনটি ফসল কাটার পরে লতাগুলির সাথে ফল বাছাইয়ের জন্য ব্যবহৃত হয়। এটি জমিতে নমনীয়ভাবে ব্যবহার করা যায়, ফল পরিষ্কার হয়, ফলের শেলটিতে কম ভাঙার হার থাকে, কম ক্ষতি হয়, শুকনো এবং ভেজা ডাঁটা পাওয়া যায়, কাজের দক্ষতা বেশি হয় এবং মাড়াই পরিষ্কার থাকে।\nট্রাক্টর মাউন্ট করা চিনাবাদাম পিকার 8000\nলাল ফলের চিনাবাদাম পিকিং মেশিনের বৈশিষ্ট্যগুলি\nইউটিলিটি মডেলের উচ্চ পিকিং রেট, কম ব্রেকিং রেট, পরিষ্কার পরিচ্ছন্নতা, উচ্চ কাজের দক্ষতা, পুরো মেশিনের যুক্তিসঙ্গত কাঠামো এবং ক্ষেত্রগুলির মধ্যে সুবিধাজনক আন্দোলনের সুবিধা রয়েছে।\nচিনাবাদাম পিকিং মেশিন ব্যবহার এবং রক্ষণাবেক্ষণ সহ ট্রাক্টর\n1. চিনাবাদাম পিকারটি ব্যবহারের আগে অবশ্যই সামঞ্জস্য করতে হবে এবং ওভারহুল করা উচিত। অপারেশন করার আগে, অপারেটরকে ফল বাছাইকারীর উপর একটি বিস্তৃত পরিদর্শন করে দেখতে হবে যে ফল সংগ্রহকারী ভাল অবস্থায় আছে কিনা, প্রতিটি উপাদানটির সংযোগকারী বল্টগুলি শক্ত কিনা, পালিগুলি দৃ the়ভাবে ইনস্টল করা আছে কিনা, এবং পালিগুলি ঘোরানো হয়েছে কিনা তা পরীক্ষা করে দেখা উচিত হাত দিয়ে ধাক্কা খায় নাকি। খোলা ldালাই বা গায়েব দাঁত আছে কিনা; ঘূর্ণন স্থিতিশীল কিনা তা পর্যবেক্ষণ করতে হাব শ্যাফ্টটি হাত দিয়ে ঘুরিয়ে দিন; প্রতিটি সংক্রমণ অংশের ত্রিভুজাকার বেল্ট টান যুক্তিসঙ্গত কিনা তা পরীক্ষা করে দেখুন; ডিজেল ইঞ্জিন ভাল চলছে কিনা তা পরীক্ষা করে দেখুন; মোটরটি স্বাভাবিকভাবে চলমান কিনা, পাওয়ার কর্ডটি চলছে কিনা তা পরীক্ষা করে দেখুন। ফুটো ঘটনা। উপরন্তু, প্রতিটি ঘোরানো অংশ একটি প্রতিরক্ষামূলক কভার দিয়ে সজ্জিত করা উচিত; কমিশন করার সময়, কর্মীদের প্রথমে পিকিং মেশিনটি ছেড়ে দেওয়া উচিত এবং অপারেটর পরীক্ষার কার্যক্রম শুরু করার জন্য একটি নির্ধারিত সংকেত জারি করার অপেক্ষা করে।\n2. প্রক্রিয়া প্রবাহ অনুযায়ী অপারেশন করা উচিত। চিনাবাদাম খাওয়ানোর সময় চিনাবাদাম অবশ্যই খাওয়ানো বন্দরে পূরণ করতে হবে এবং খাওয়ানো সমান হতে হবে। মেশিনের ক্ষতি এবং ব্যক্তিগত দুর্ঘটনা এড়াতে অপারেশন চলাকালীন শক্ত জিনিস যেমন পাথর, কাঠের ব্লক এবং ধাতব জিনিসগুলি মেশিনে খাওয়ানো কঠোরভাবে নিষিদ্ধ; অপারেশন চলাকালীন, খাওয়ানো বন্দর, ফ্যান বন্দর, এবং বন্দর গঠনে কঠোরভাবে নিষেধ করা হয়েছে; অপারেটরকে কাজ করার সময় কফগুলি শক্ত করা উচিত, এবং লেসবিয়ানদের একটি কাজের ক্যাপ আনতে হবে; যদি কাজ করার সময় অস্বাভাবিক শব্দ বা ত্রুটি থাকে তবে অবশ্যই এটি বন্ধ করা উচিত। সময়মতো সমস্যা সমাধানের ক্ষেত্রে, মেশিন দিয়ে রোগ বহন করা কঠোরভাবে নিষিদ্ধ; ফল বাছাইকারীর সাথে কাজ করা কঠোরভাবে নিষিদ্ধ; কাজ শেষ হওয়ার পরে, চেক, সমন্বয় এবং রক্ষণাবেক্ষণের জন্য পেশাদারদের অবশ্যই থাকতে হবে।


ইন্টারনেটে ভাইরাল সেই লোমশ মেয়ে এখন কেমন দেখতে জানেন?– News18 Bengali\nইন্টারনেটে ভাইরাল সেই লোমশ মেয়ে এখন কেমন দেখতে জানেন?\nUpdated:Jan 05, 2018 06:50 PM IST\n#তাইল্যান্ড: লোমশ মেয়ে ! আর তাঁর ছবি নিয়ে তোলপাড় গোটা ইন্টারনেট ৷ গা ভর্তি লোম, মুখও বাদ যায়নি৷ ফেসবুকে বয়ফ্রেন্ডের সঙ্গে ছবি দিয়েছিলেন তাইল্যান্ডের মেয়ে সুপাত্রা সাসুপান ৷ আর তারপরেই সেই ছবিই ছড়িয়ে পড়ে গোটা ইন্টারনেটে ৷ একেবারে ভাইরাল হয়ে যান তাইল্যান্ডের এই লোমশ কন্যা ৷\nচিকিৎসকরা বলেন, সুপাত্রা ওয়্যার উলফ সিনড্রোমে আক্রান্ত ৷ এই রোগে আক্রান্ত হলে মানুষকে অনেকটা শিয়ালের মতো দেখতে হয়ে যায় ৷ তবে সেই লোমশ কন্যা নাকি দেহের সমস্ত লোম কেটে ফেলেছেন ৷ আর তাও স্বামীর আবদারে ৷\nতবে লোম কাটলেও, রোগ থেকে মুক্তি পাননি সুপাত্রা ৷ নিয়মিত ডাক্তার-ওষুধ তো চলছেই !\nFirst published: 06:50:28 PM Jan 05, 2018


Published by: Suparna Majumder | Posted: February 5, 2021 8:42 pm| Updated: February 5, 2021 8:42 pm\nসংবাদ প্রতিদিন ডিজিটাল ডেস্ক: এক মঞ্চে সায়নী ঘোষ (Saayoni Ghosh) ও মদন মিত্র (Madan Mitra)। নারী শক্তির বহিঃপ্রকাশের জন্য ‘শক্তিরূপেণ’ নামের একটি মেলার উদ্বোধনী অনুষ্ঠানে যোগ দিয়েছিলেন দু’জনে। সেখানে বক্তব্য রাখতে গিয়েই টলিউড অভিনেত্রীকে বাংলার অন্যতম প্রতিবাদী কণ্ঠ হিসেবে চিহ্নিত করেছেন তৃণমূল নেতা।\nশুক্রবারের এই অনুষ্ঠানে বক্তব্য রাখতে গিয়ে পশ্চিমবঙ্গের ঐক্যের সংস্কৃতি নিয়ে কথা বলেন মদন মিত্র। এরপরই সায়নীর প্রসঙ্গ তোলেন। বলেন, “সায়নী তো দূরের কথা, একটা কারও গায়ে আঁচ পড়লে গোটা বাংলায় আগুন জ্বলবে। বাংলা বরদাস্ত করবে না এসব।” এদিন সায়নীকে এগিয়ে চলার পরামর্শ দিয়ে মদন মিত্র জানান, বাংলা তাঁর পাশে রয়েছে। মদন মিত্রর পরই মঞ্চে বক্তব্য রাখেন অভিনেত্রী সায়নী ঘোষ। টলি-অভিনেত্রী জানান, নারী সুরক্ষায় পশ্চিমবঙ্গ এক নম্বর। মহিলা মুখ্যমন্ত্রী থাকার সুবিধার কথা উল্লেখ করে পশ্চিমবঙ্গের মেয়ে হিসেবে নিজেকে ভাগ্যবতী মনে করেন বলেও জানান টলিপাড়ার নায়িকা।\n[আরও পড়ুন: ‘মেয়েরা মসনদে বসলে মানতে পারে না পুরুষরা’, মায়ানমারের সেনা অভ্যুত্থান নিয়েও টুইট কঙ্গনার]\n“ক্ষমতা থাকলে সায়নীর গায়ে হাত দিয়ে দেখাও।” পুরুলিয়ার জনসভায় এভাবেই হুঙ্কার দিয়েছিলেন মুখ্যমন্ত্রী মমতা বন্দ্যোপাধ্যায় (CM Mamata Banerjee)। পুরশুড়ার সভাতেও কড়া ভাষায় হুঁশিয়ারি দিয়েছিলেন তিনি। সেবার সায়নীর পাশাপাশি দেবলীনা দত্তর (Debolina Dutta) নিগ্রহের বিরুদ্ধে প্রতিবাদ করেছিলেন মুখ্যমন্ত্রী। বলেছিলেন, “এত বড় সাহস! একটা করে দেখাক না, তারপরে বুঝবে মমতা বন্দ্যোপাধ্যায় কী! আর তারপরে বুঝবে পশ্চিমবাংলাটা কী! এত বড় সাহস এদের? যারা মা-বোনেদের সম্মান দেয় না। মা-বোনেদের ইজ্জত নিয়ে টানাটানি করে তাদের সাথে আবার কথা? তাদের সঙ্গে কথা বলার থেকে মুখ না দেখা ভাল।”\n[আরও পড়ুন: ওয়েব দুনিয়ায় এবার জয়া আহসান, কোন ছবিতে দেখা যাবে তাঁকে?]\nএমন পরিস্থিতিতে একই মঞ্চে সায়নী ঘোষ ও মদন মিত্রর উপস্থিতিতে নতুন গুঞ্জনের সূত্রপাত হল। প্রশ্ন উঠেছে, তাহলে কি রাজনীতিতে পা রাখছেল টলিপাড়ার এই নায়িকা। শুক্রবারই ব্রাত্য বসুর তত্ত্বাবধানে তৃণমূলে যোগ দিয়েছেন বর্ষীয়ান অভিনেতা দীপঙ্কর দে, অভিনেতা ভরত কল, টেলিভিশনের পরিচিত মুখ লাভলি মিত্র এবং রশিদ খানের কন্যা শাওনা খান। এর আগে তৃণমূলে যোগ দেন সৌরভ দাস ও কৌশানি মুখোপাধ্যায়। এমনিতে সায়নী বামপন্থায় বিশ্বাসী বলেই শোনা যায়। তবে পরিবর্তিত পরিস্থিতিতে কি রাজনৈতিক মতাদর্শ বদলে ফেলবেন অভিনেত্রী? উত্তরের অপেক্ষায় সকলে।


পৃথিবীর দিকে ধেয়ে আসছে ভিনগ্রহী যান? – কালের সংবাদ\nUpdate Time : November, 10, 2018, 4:30 pm\nকালের সংবাদঃ পৃথিবীর দিকে ধেয়ে আসছে ভিনগ্রহীদের পাঠানো কোনও মহাকাশযান? তা আদতে কোনও ধূমকেতু নয়? নয় কোনও গ্রহাণু বা অ্যাস্টারয়েড?\nহার্ভার্ড বিশ্ববিদ্যালয়ের একদল গবেষক জানিয়েছেন, না, পৃথিবীর দিকে ধেয়ে আসা ওই মহাজাগতিক বস্তু ‘আউমুয়ামুয়া’ আদতে কোনও ধূমকেতু নয়। খুব সম্ভবত ওটা ভিনগ্রহীদের পাঠানো কোনও মহাকাশযান। আর সেটাকে চালাচ্ছে আলো। আমাদের সূর্য বা তার মত কোনও নক্ষত্রর আলোই তাকে তুলে ধরে ব্রহ্মাণ্ডের এ প্রান্ত থেকে ও প্রান্তে নিয়ে চলেছে। অন্য কোনও নক্ষত্রমণ্ডল থেকে তাকে ঢুকিয়ে দিয়েছে আমাদের সৌরমণ্ডলে। আবার হয়তো কোনও কালে তাকে তুলে ধরে আমাদের সৌরমণ্ডল থেকে ‘আউমুয়ামুয়া’কে টেনে বের করে নিয়ে যাবে সেই আলোই।\nআন্তর্জাতিক বিজ্ঞান জার্নাল ‘দ্য অ্যাস্ট্রোফিজিক্যাল জার্নাল লেটার্স’-এ প্রকাশিত গবেষণাপত্রে এমনটাই দাবি করেছেন হার্ভার্ড বিশ্ববিদ্যালয়ের দুই বিশিষ্ট অধ্যাপক জ্যোতির্বিজ্ঞানী স্যামুয়েল বেলি ও অভি লোয়েব।\nএই মহাজাগতিক বস্তুটির আবিষ্কারের পরেই তার নাম রাখা হয় ‘আউমুয়ামুয়া’। হাওয়াই দ্বীপের ভাষায় যার অর্থ, বহু দূর অতীত থেকে আসা কোনও বার্তাবাহক। ২৩০ মিটার লম্বা, ৪০ মিটার চওড়া কালচে-লাল রংয়ের ‘সিগার’-এর মতো দেখতে ‘আউমুয়ামুয়া’র বয়স, জ্যোতির্বিজ্ঞানীদের অনুমানে, প্রায় কয়েকশো কোটি বছর। এটা পুরু বড় জোর এক মিলিমিটার। এর শরীর পুরোপুরি মোড়া কার্বনের কোনও যৌগে। এর গতিবিধি এখনও সঠিক ভাবে বুঝে উঠতে পারেননি বিজ্ঞানীরা।


যশোরে ২৬২ ক্লিনিক ও ডায়াগনস্টিকের মধ্যে অবৈধ ২১১ | দৈনিক দেশকাল\nআরও ৬ প্রতিষ্ঠান সিলগালা\nযশোর জেলার মোট ২৬২ বেসরকারি ক্লিনিক ও ডায়াগনস্টিক সেন্টারের মধ্যে ২১১টিকে অবৈধ হিসেবে চিহ্নিত করা হয়েছে। সেই সাথে জেলায় আরও ৬ ক্লিনিক ও ডায়াগনস্টিক সেন্টার সিলগালা করা হয়েছে। এ নিয়ে গত ৬ দিনে মোট আটটি স্বাস্থ্য প্রতিষ্ঠানে তালা ঝুলিয়ে দেয়া হলো বলে জেলার ভারপ্রাপ্ত সিভিল সার্জন ডা. আবু মাউদ জানিয়েছেন।\nঅবৈধ প্রতিষ্ঠানকে কোনোভাবেই কার্যক্রম পরিচালনা করার সুযোগ দেয়া হবে না জানিয়ে ডা. আবু মাউদ বলেন, পর্যায়ক্রমে সবগুলোর কার্যক্রম বন্ধ করে দেয়া হবে। -- ইউ.এন.বি নিউজ


DOWNLOAD Theme Rikoooo Summer 2012 Windows7- Freeware\nথিম Rikoooo সামার 2012 এসেছে!\nফ্লাইট সিমুলেটর থেকে 257 স্ক্রিনশট এবং X-Plane পাশাপাশি সদস্যদের দ্বারা নেওয়া ফটো উইন্ডোজ সেভেনের জন্য একটি সম্পূর্ণ থিম সংকলিত।\nসদস্য AF1621, এয়ারবাস, Airlink, Alexis99, Axe31120, কলা, Captainsven, DoubleH63, Drac, Edouardo17, Enz0, Falcon6405, Firemax2a, Flyer8600, ফক্স4Gabreg, Jejetoulouse, Julot64, Kevin01, Laurent22, Mhdplumart, Plard, Rara12, Razgriz1991, Smurf, Ssob, ব্যক্তিগত দর্শন TheLuc, Willi_67, এই থিম উপলব্ধ করা হয়.\nউপরন্তু ওয়ালপেপার, স্ক্রিন আপনি আপনার পর্দায় উপভোগ করতে এমনকি যখন আপনার কম্পিউটার নিষ্ক্রিয় অনুমতি দেবে পর্দা কনটেস্ট থিম মার্চ-এপ্রিল 2012 নিয়ে গঠিত.\nএই থিম প্রারম্ভে এবং উইন্ডোজ শাটডাউন জন্য আপনার শব্দসমূহ পরিবর্তন.\nথিম এছাড়াও ডেস্কটপে আইকন পরিবর্তন করতে হবে, ট্র্যাশ খালি এবং ট্র্যাশ পূর্ণ, আপনার ব্যবহারকারী ফোল্ডার, নেটওয়ার্ক আইকন, এবং বিমান চালনা থিমে আইকন সঙ্গে তাদের প্রতিস্থাপন. আপনার অ্যাকাউন্ট ছবি এছাড়াও Rikoooo (ঐচ্ছিক) এর মত একটি ইমেজ দ্বারা প্রতিস্থাপিত হতে পারে.\nএবং যে পরে, আপনি আরও চান? আচ্ছা এটা সম্ভব, কারণ আপনি আপনার উইন্ডোজ লগঅন স্ক্রিন (ঐচ্ছিক) প্রতিযোগিতায় শীর্ষ স্ক্রিন দ্বারা নির্বাচিত প্রতিস্থাপন করতে পারেন.\nএছাড়াও, আপনি প্রতিস্থাপন করতে পারেন FSX স্প্ল্যাশ স্ক্রিন (নীল প্রারম্ভ FSX) প্রতিযোগিতার সময় পর্দা দ্বারা নির্বাচিত। (ঐচ্ছিক)\nএবং পরিশেষে, আপনি এছাড়াও (ঐচ্ছিকরূপে) আপনার মাউস কার্সার একটি বিমান প্রাণবন্ত যে দ্বারা প্রতিস্থাপন করতে পারেন!\nআয়তন 379 মেগাবাইট\nডাউনলোডগুলি9140\nনির্মিত 18 সেপ্টেম্বর 2012\nAirlink + সদস্যদেরকে


মায়ের গর্ভেই নির্ধারিত হয় সন্তানের ব্যক্তিত্ব | লাইফস্টাইল\nইত্তেফাক ডেস্ক০৭:৫৬, ০৭ সেপ্টেম্বর, ২০১৯ | পাঠের সময় : মিনিট\nগর্ভাবস্থায় মায়ের মানসিক চাপ সন্তানের মানসিক স্বাস্থ্যের ওপর প্রভাব ফেলে। এমনকি পরবর্তী জীবনে সন্তানের ব্যক্তিত্বও নির্ধারিত হয়ে যায় গর্ভাবস্থায় মায়ের মানসিক অবস্থার ওপর। নতুন এক গবেষণায় বলা হয়েছে, কোনো নারী যদি গর্ভাবস্থায় অতিরিক্ত মানসিক চাপে থাকেন তাহলে ঐ সন্তান ৩০ বছর বয়সে পৌঁছানোর আগেই ‘পারসোনালিটি ডিজঅর্ডার’ বা ব্যক্তিত্ব বৈকল্যে আক্রান্ত হতে পারে। চাপমুক্ত মায়ের তুলনায় মানসিক চাপে থাকা মায়েদের সন্তানের ক্ষেত্রে এই ঝুঁকি ১০ গুণ পর্যন্ত বেশি হতে পারে।\nএমনকি গর্ভাবস্থায় মাঝারি মাত্রার মানসিক চাপ যদি দীর্ঘমেয়াদি হয়, তাহলেও সন্তানের মানসিক স্বাস্থ্যের ওপর তার নেতিবাচক প্রভাব পড়তে পারে। এই গবেষণার ফলাফল প্রকাশিত হয়েছে মনোবিজ্ঞান বিষয়ক বিখ্যাত সাময়িকী ‘ব্রিটিশ জার্নাল অব সাইকিয়াট্রিতে’।\nফিনল্যান্ডের ৩ হাজার ৬০০ গর্ভবতী নারী ও তাদের সন্তানদের ওপর এই গবেষণা চালানো হয়। গবেষণায় গর্ভাবস্থায় ঐ নারীদের মানসিক চাপ নিরূপণ করা হয়। পরে তাদের সন্তান জন্ম নেওয়ার পর, ঐ সন্তানদের মানসিক বিকাশের ওপর নজর রাখা হয়। মনোবিজ্ঞানীরা বলছেন, গর্ভবতী নারীদের মানসিক স্বাস্থ্যকে বিশেষভাবে বিবেচনায় নেওয়া উচিত। কী ভাবে সন্তানকে বড়ো করা হয়—পরিবারের অর্থনৈতিক অবস্থা, শিশু বয়সে সে কোনো সহিংসতা বা অপ্রীতিকর ঘটনার শিকার হয়েছিল কী না—এগুলোও ব্যক্তিত্বের ওপর প্রভাব ফেলে। ঐ গবেষণায় যুক্ত মনোবিজ্ঞানীরা বলছেন,গর্ভাবস্থায় মায়ের মানসিক স্বাস্থ্যের প্রভাবও সন্তানের ব্যক্তিত্বে ব্যাপক প্রভাব ফেলতে পারে।\n‘পারসোনালিটি ডিজঅর্ডার’ এমন একটি মানসিক অবস্থা যাতে আক্রান্ত ব্যক্তি নিজের জীবন তো বটেই, অন্যের জীবনেও বড়ো ধরনের সংকট তৈরি করে। এরা অনর্থক এবং অতিমাত্রায় উদ্বিগ্ন হতে পারে, আবেগের ওঠানামার পেছনে কোনো যুক্তি থাকে না, অতিমাত্রায় সন্দেহপ্রবণ হয়ে পড়ে। এমনকি অনেক সময় সমাজ-বিরোধী কাজেও জড়িয়ে পড়ে। এ ধরনের মানুষ প্রায়ই মানসিক চাপে থাকে। অনেক সময় এরা মাদকাসক্তও হয়ে পড়ে।\nগবেষণায় অংশ নেওয়া নারীদের গর্ভাবস্থার প্রত্যেক মাসে কিছু প্রশ্ন করে তাদের মানসিক অবস্থা বোঝার চেষ্টা করা হয়। বিশেষ করে মানসিক চাপের মাত্রা নিরূপণের চেষ্টা করা হয়। এই নারীরা ফিনল্যান্ডের রাজধানী হেলসিঙ্কি এবং আশপাশে থাকতেন। তারা ১৯৭৫ এবং ১৯৭৬ সালে সন্তানের জন্ম দেন। ঐ সন্তানদের বয়স তিরিশে পৌঁছানোর পর দেখা যায় তাদের ৪০ জনের মধ্যে মারাত্মক ব্যক্তিত্বের সংকট তৈরি হয়েছে। তাদের মানসিক অবস্থা এতটাই খারাপ ছিল যে তাদের হাসপাতালে ভর্তি করতে হয়েছে।\nযেসব মা গর্ভাবস্থায় দীর্ঘদিন বড়ো রকম মানসিক অস্থিরতার মধ্যে ছিলেন, প্রধানত তাদের সন্তানরাই মানসিক সংকটে পড়েছে। অন্যদিকে যেসব মা গর্ভাবস্থায় কম মানসিক চাপে ছিলেন, তাদের সন্তানদের ব্যক্তিত্ব বৈকল্য অনেক কম হয়েছে। মায়েদের চাপের কারণগুলোর মধ্যে ছিল:সম্পর্কের সংকট, সামাজিক বা মনস্তাত্ত্বিক সংকট ইত্যাদি।\nআরও পড়ুন: ব্রণ: চিকিৎসা ও প্রতিকার\nব্রিটেনের রয়্যাল কলেজ অব সাইকিয়াট্রিস্টের অধ্যাপক ড. ট্রুড সিনিভারত্নে বলেছেন, গর্ভধারণ করলে অনেক নারীর মানসিক চাপ তৈরি হতে পারে। এই সময়ে তাদের জন্য অনেক সাহায্য জরুরি। যদি এই মানসিক চাপ ঠিকমতো নিরসন না করা হয়, তার পরিণতি দীর্ঘমেয়াদি হতে পারে, তাদের জন্য এবং সন্তানদের জন্য। ড. সিনিভারত্নে বলেছেন, গর্ভবতী নারীদের অবশ্যই বাড়িতে এবং কাজের জায়গায় সাহায্য করতে হবে। চাপ তৈরি হলে, কী ভাবে সে তা সামলাতে পারে—সে ব্যাপারে তাকে পরামর্শ দিতে হবে। -বিবিসি


ভার্চুয়াল তারিখের চুলের স্টাইলগুলি: ভ্যালেন্টাইন ডে এর জন্য আপনার যাওয়ার তারিখের শৈলীগুলি আপগ্রেড করুন - চুলের ট্রেন্ডস\nপ্রধান চুলের ট্রেন্ডস ভার্চুয়াল তারিখের চুলের স্টাইলগুলি: ভ্যালেন্টাইন ডে এর জন্য আপনার যেতে প্রথমে তারিখের স্টাইলগুলি আপগ্রেড করুন\nআপনার চুল সম্পর্কে চিন্তা না করে প্রথম তারিখগুলি যথেষ্ট স্ট্রেসযুক্ত। কিছু ইনস্পোর জন্য আমাদের ভার্চুয়াল তারিখের চুলের স্টাইল গাইড দেখুন!\nপ্রথম তারিখগুলি নিয়মিত সময়ে নার্ভ-ওয়ার্কিং হতে পারে তবে মহামারীতে ফেলে দিন এবং আপনি সত্যই কোনও চ্যালেঞ্জের জন্য রয়েছেন! অনেক লোক COVID-19 সুরক্ষার সাথে প্রেম খুঁজে পেতে তাদের অনুসন্ধানগুলিতে ভারসাম্য বজায় রেখে ভার্চুয়াল তারিখগুলির দিকে ঝুঁকছে। সম্মানে ভালবাসা দিবস এবং ভার্চুয়াল যাবার প্রথম সমস্ত তারিখগুলি, আমরা ভার্চুয়াল তারিখের চুলের স্টাইলগুলির একটি সংগ্রহ তৈরি করেছি যা আপনার সেরা অন-ক্যামেরা বৈশিষ্ট্যগুলিকে হাইলাইট করবে এবং আপনার আত্মবিশ্বাসকে বাড়িয়ে তুলবে!\nসাম্প্রতিক এক সমীক্ষায় আমরা শিখেছি যে ৪২% মানুষ প্রথম তারিখের আগে চুলের চিকিত্সা বা চুল কাটার বিষয়ে ঝুঁকছেন। তার পরিবর্তে, আমরা এই ভার্চুয়াল তারিখের চুলের স্টাইলগুলির মধ্যে একটি চেষ্টা করার পরামর্শ দিই। এই স্টাইলগুলিতে প্রথমবারের প্রথম তারিখের হেয়ারস্টাইলগুলির ক্রম অনুসারে স্থান পেয়েছে এবং প্রত্যেকটিতে একটি সাধারণ আপগ্রেড রয়েছে যা আপনাকে আপনার সেরা অনুভব করতে সহায়তা করবে!\nলোকেরা প্রথম তারিখের আগে চিকিত্সায় ব্যয় করতে কতটা পছন্দ করে।\nজনপ্রিয়তা অনুসারে ভার্চুয়াল তারিখের চুলের স্টাইলগুলি\nএই স্নিগ্ধ এবং মসৃণ চেহারাটি একটি গ্যারান্টিযুক্ত ভিড়-খুশি। ছবির ক্রেডিট: indigitalimages.com\nএতে অবাক হওয়ার কিছু নেই যে সর্বাধিক জনপ্রিয় প্রথম তারিখের hairstyle হ'ল এক মসৃণ সরল শৈলী। আপনার ধীরে ধীরে ধুয়ে স্ট্র্যান্ডগুলি আপগ্রেড করুন সুভে ক্যাকটাস ফ্লাওয়ার শাইন শ্যাম্পু এবং কন্ডিশনার আপনি শৈলী আগে! এই জুটি আপনার স্ট্রেগুলিকে ওজন না করে চকমক এবং পুষ্টি যোগ করে। আপনার তারিখ শুরুর আগে আপনার রিং লাইটটি প্লাগ করে রাখবেন তা নিশ্চিত করুন যাতে আপনার পোশাকগুলিতে সেই আলোকসজ্জাটি নতুনভাবে উজ্জ্বল হয়!\nআপনার চুলকে কোঁকড়ানো করতে সেরা পণ্য\nসুভে ক্যাকটাস ফ্লাওয়ার শাইন কন্ডিশনার\nএকটি পটি দিয়ে আপনার পনিটেল আপগ্রেড করুন।\nএর পরে, পরবর্তী সর্বাধিক জনপ্রিয় স্টাইলটি একটি ক্লাসিক পনিটেল। কোনও আনুষাঙ্গিক দখল করে আপনার ঘরে ঘরে যেতে 'শীতল করা' শৈলীর তারিখ রাতের বান্ধব করে তুলুন। একটি সহজ পটি কৌতুক করবে! কেবল আপনার পনিটেলের গোড়ায় এটি গিঁটুন এবং তারপরে একটি পাত্রে একটি ধনুতে বাঁধুন।\nসন্দেহ হলে এটিকে নামিয়ে দিন।\nএতে অবাক হওয়ার কিছু নেই যে একটি দুর্দান্ত জনপ্রিয় প্রথম তারিখ শৈলী হ'ল ... আপনার চুল নীচে পরা। আপনার স্ট্র্যান্ড কিছু দিন oomph তাদের ব্লো-শুকিয়ে! সঙ্গে প্রস্তুতি নেক্সিকাস ওয়েটলেস স্টাইল মসৃণ এবং ফুল ব্লো ড্রাই ব্লম আপনি কিছু বড় ভলিউমের জন্য শুষ্ক-শুকনো থাকাকালীন আপনার মাথাটিকে উল্টে করুন।\nনেক্সিকাস ওয়েটলেস স্টাইল মসৃণ এবং ফুল ব্লো ড্রাই ব্লম\nআপনার কার্লিং লোহা ধরুন এবং শহরে যান!\nকিছুই বলে না ‘রোমান্টিক ডেট নাইট’ কিছু গ্ল্যামারাস কার্লের মতো! এই চলচ্চিত্র তারকা অনুপ্রাণিত কার্লগুলি তৈরি করতে 1 1/2-ইঞ্চির কার্লিং লোহা ব্যবহার করুন।\nএই সহজ হ্যাক দিয়ে একটি সাধারণ পনিটেল আপগ্রেড করুন।\nঅনেক মহিলা সুপার লেটব্যাক লুকের জন্য প্রথম তারিখের জন্য একটি নৈমিত্তিক চুলের পছন্দ পছন্দ করেন। একটি সহজ ব্রেড দিয়ে একটি নৈমিত্তিক পনিটেল আপগ্রেড করুন!\nএকটি ক্লাসিক লো বানে টেক্সচার যুক্ত করুন।\nএকটি ক্লাসিক বান একটি চটকদার এবং রোমান্টিক স্টাইল তাই এটি আশ্চর্যজনক যে এটিও বেশ জনপ্রিয়। সেক্সি এবং গালাগালি চেহারার জন্য কয়েকটি মুখের ফ্রেমিং টুকরা টেনে এটিকে পরিবর্তন করুন।\nঅ্যাক্সেসরাইজ করুন এবং আপনার ব্রেডগুলির প্রতি দৃষ্টি আকর্ষণ করুন।\nBraids একটি সুপার জনপ্রিয় প্রথম তারিখ শৈলী এবং আমরা বড় ভক্ত হতে পারে না! আপনার স্টাইলে আরও বেশি মনোযোগ আকর্ষণ করতে এক জোড়া স্টেটমেন্ট কানের দুল পরে চেহারাটি আপগ্রেড করুন।\n8. বক্স Braids\nআপনার বাক্সের রেখাগুলি একটি অর্ধ-আপ বানে টানুন।\nএই ধনুকগুলি প্রদর্শন করুন এবং আপনার চুলটিকে আপনার ভার্চুয়াল তারিখের রাতের জন্য আধা-আপ বানের মধ্যে টানিয়ে রাখুন! খুব বেশি পরিশ্রমের প্রয়োজন ছাড়াই এই স্টাইলটি রাত্রে উপযুক্ত। উইন-উইন!\nএই ভার্চুয়াল তারিখের চুলের স্টাইলগুলির মধ্যে একটি ব্যবহার করার কথা ভাবছেন? আমাদের ট্যাগ করতে ভুলবেন না নিবন্ধন করুন !\nভ্যালেন্টাইনস ডে প্যাম্পারিং: আপনার জন্য একটি স্ব-যত্ন গাইড Guide\nফ্যাকাশে ত্বকের জন্য মজার চুলের রঙ\nমাথা চাঁচা নকশা ফিরে\nকোঁকড়ানো চুল সঙ্গে করা সহজ জিনিস\nকোঁকড়ানো চুল এবং গোলাকার মুখের জন্য স্তরযুক্ত চুল কাটা\nগোলাপী চুলের ধারণা: চেহারাটি রক করতে আপনাকে স্টাইল এবং ছায়াছবি\nএনওয়াইসি স্ট্রিট স্টাইলের চুলের রঙের ট্রেন্ডগুলি NYFW FW’17 থেকে


প্রকাশিত : ২৭ মে, ২০২২, ০২:৩৬ রাত\nআপডেট : ২৭ মে, ২০২২, ০২:৩৬ রাত\nদীপক চৌধুরী: ‘জাতির পিতা বঙ্গবন্ধু শেখ মুজিবুর রহমানকে নিয়ে নির্মিত ছবিটির ‘ট্রেইলার’ হিসেবে ‘কান চলচ্চিত্র উৎসবে’ যা দেখানো হয়েছে তা মেনে নেওয়া যায় না।’ এমন মন্তব্য শুনলাম বঙ্গবন্ধু এভিনিউতে একটি কাপড়ের দোকানে বসে। যিনি এ মন্তব্য করলেন তিনি আওয়ামী লীগের ‘সাপোর্টার’ না তবে বঙ্গবন্ধুর ভক্ত। তার মতে, জাতির পিতাকে সবার মাথার ওপর স্থান দিতে হবে। এটাই অভিমত সত্তরোর্ধ বয়সী কাপড়ের ব্যবসায়ীর। শিল্পকলা একাডেমির দোতলায় বসে যাদের সঙ্গে কথা হচ্ছিলো তারা শিল্পাঙ্গন, নাটক ও যাত্রাশিল্পের মানুষ। ‘বঙ্গবন্ধু বায়োপিক’-এর ট্রেইলার নিয়ে তারাও ক্ষুব্ধ। এতে বুঝতে পারি বা যে কেউ ধারণা করতে পারেন এ ট্রেইলারটি অনেকেই দেখেছেন। তারা জানান, এতে একটি ‘ভুল মেসেজ’ যাচ্ছে মানুষের কাছে। এ দেশে অনেকেই মনে করেন, বঙ্গবন্ধুকে নিয়ে অসত্য তথ্য দেওয়া ঠিক নয় বা প্রচার করা ঠিক নয়।\nতরুণ বয়সী একজন নাট্যভিনেতা মন্তব্য করলেন, ‘ট্রেইলার’ দেখেই বোঝা যায় ‘বঙ্গবন্ধু বায়োপিক‘ ভালো হবে না। বঙ্গবন্ধুর কী ব্যক্তিত্ব, কী কণ্ঠ, কী রকম ভরাট কিন্তু কিছুই যেনো পাইলাম না সেখানে। তাঁর মুখ পড়ে বোঝা যায় তিনি ভীষণ ক্ষুব্ধ ‘মুজিব : দ্য মেকিং অফ আ নেশন’-এর ট্রেইলার দেখে। জাতির পিতাকে নিয়ে ছবি নির্মাণ ব্যয়ে সমুদয় কতো কোটি টাকা খরচ হচ্ছে বা হবে এটাকে অনেকেই বড় করে দেখেন না। তবে এতে যারা কাজ করবেন তাদের অবশ্যই বঙ্গবন্ধুর রাজনৈতিক চিন্তা, দর্শন, দৃষ্টিভঙ্গি, উদ্দেশ্য বুঝতে হবে। অনেক মানুষের সঙ্গে কথা বলতে হবে। বঙ্গবন্ধুকে হৃদয়ে ধারণ করতে হবে। অর্থের ক্ষমতা সবচেয়ে বড় ক্ষমতাÑ এটা আমি সবসময় মানি না। মনে রাখতে হবে যে, উনি আমাদের জাতির পিতা। বঙ্গবন্ধু বাংলাদেশের স্থপতি। তিনি আমাদের মহান মুক্তিযুদ্ধের মহানায়ক। সারা দুনিয়ায় কিন্তু বঙ্গবন্ধু শেখ মুজিবের মতো সৎ, ত্যাগী, আদর্শবাদী, গুণী, মানবপ্রেমিক রাজনীতিবিদ দ্বিতীয় কেউ নেই।\nসামাজিক যোগাযোগমাধ্যমে ঝড় ওঠার পর ‘মুজিব: দ্য মেকিং অফ অ্যা নেশন’ বা ‘মুজিব : একটি জাতির রুপকার’ ছবির পরিচালক হিসেবে শ্যাম বেনেগাল টুইটারে যা বলেছেন তা গ্রহণযোগ্য নয়। আমি জানি, শ্যাম বেনেগাল বিখ্যাত ব্যক্তি। ভারতীয় বিখ্যাত পরিচালক ও অভিনেতা। তিনি ১৯৭৬ সালে পদ্মশ্রী, ১৯৯০ সালে পদ্মভূষণ, ২০০৫ সালে দাদাসাহেব ফালকে, ২০১৩ সালে এএনআর পদকে ভূষিত হয়েছেন। ‘অংকুর’, ‘ভূমিকা’, ‘সর্দানি বেগম’, ‘জুবায়দা’র মতো বিখ্যাত ছবি বানিয়ে তিনি তাক লাগিয়েছেন ভারতবর্ষের দর্শকদের। অসাধারণ মেধাবী ও গুণী এ পরিচালক সম্পর্কে কোনো সন্দেহ থাকার কথা নয় বাঙালি দর্শকদের। শ্যাম বেনেগালকে নির্বাচন করাও সঠিক হয়েছে। সরকারের দৃষ্টিভঙ্গির কোনো ত্রুটি আমি দেখছি না বা বিচার করছি না। কিন্তু বাস্তবতা হলো এই ট্রেইলার মানুষকে ছবিটি দেখতে নিরুৎসাহিত করতে পারে। আমি একজন বাঙালি হিসাবে এই ৯০ সেকেন্ডে যে সকল ঐতিহাসিক ত্রুটি-অসঙ্গতি আমার চোখে ধরা পড়েছে তা রীতিমতো হতাশাব্যঞ্জক, দুঃখজনক, কষ্টদায়ক ও পীড়াদায়ক। মুক্তিযুদ্ধ অনেক বিরাট বিষয়, যা কেবল বঙ্গবন্ধুর পক্ষেই সম্ভব হয়েছে। ১৯৭৫ সালের পর দীর্ঘবছর ‘বঙ্গবন্ধুর নাম’ মুখে আনা বন্ধ ছিল কিন্তু এখন তো সেটি নেই। এখন আমরা বঙ্গবন্ধুকে টিভিতে দেখি, পত্রপত্রিকায় বঙ্গবন্ধুর ইতিহাস জানতে পারি। বলা যায়, এখন বঙ্গবন্ধুকে আমরা প্রতিদিন দেখি। আমরা সবচেয়ে বেশি জানি ও চিনি। টেলিভিশন, বেতার, চলচ্চিত্রে, নাটকে প্রতিদিন এ প্রজন্ম দেখে। তাঁর ভাষণ শোনে। আমরা অর্থাৎ বাঙালিদের চোখে অতিপ্রিয়জন তিনি। আমরা তাঁকে হৃদয় দিয়ে ধারণ করি। কিন্তু যারা এ ছবিটির সঙ্গে কাজ করেছেন তারা কতোটুকু বুকে ধারণ করেন? বঙ্গবন্ধু হয়ে তাঁর চরিত্রে অভিনয় করলেন আরেফিন শুভ। এটা কী প্রেমের ছবি নাকি? উপন্যাস বা সিনেমার মতো ফিকশন নয়। দায়সারাগোছের কাজ করার তো প্রশ্নই ছিলো না, কীভাবে হলো? শুভ মোটামুটি মানের অভিনেতা মানলাম। কিন্তু এটা তো সত্যি, এতোটাই কি সহজ বঙ্গবন্ধু চরিত্রে রূপ দেওয়া? আর তিশা? বঙ্গমাতার চরিত্রে! মহিয়সী নারী বঙ্গমাতা বেগম ফজিলাতুন্নেছা চরিত্রে তিশা অভিনয় করছেন শুনলাম। সবকিছুই আমরা জলাঞ্জলি দিতে পারি কিন্তু বঙ্গবন্ধুর ছবি নিয়ে ‘সিরিয়াস’ হতে চাই। বঙ্গবন্ধু এবং বঙ্গমাতা চরিত্রে রূপ দেওয়ার জন্য সুদীর্ঘ সময় অর্থাৎ মাসের পর মাস ‘হোমওয়ার্ক’ করতে হবে, এটা করেছেন কি তারা? এ ছবি ‘রিলিজ’ দেওয়ার আগে শতভাগ ভাবতে হবে। ছবি ‘রিলিজ’ দেওয়ার আগে যেন ভাবা হয়। কারণ বঙ্গবন্ধু বাঙালি জাতির পিতা। তাড়াহুড়ো করার কিছুই নেই।\nলেখক : উপসম্পাদক, আমাদের অর্থনীতি, সিনিয়র সাংবাদিক, কলামিস্ট ও কথাসাহিত্যিক


arts.bdnews24.com » ভাষার শুদ্ধতা কেন আলোচ্য\nআমার চোখে পড়া আলোচনাগুলায় দেখতেছি—আলাপটা লেখা নিয়াই প্রায়। কিন্তু বাংলা একাডেমীর ভাষ্য যতটা জানি তাতে বাংলা উচ্চারণ তার একটা প্রধান চিন্তা—এফএম রেডিওগুলা, ইংরাজি মাধ্যমে পড়ুয়াদের বাংলা উচ্চারণ নিয়া চিন্তা কেবল বাংলা একাডেমী না পরিচিত অনেকের মধ্যে দেখতেছি। বাংলা একাডেমী এইটারে বিকৃতি মনে করে, এইটা ঠেকানোর জন্যও আইন করতেছে শুনতেছি। এইগুলা বিকৃত হইলে ‘প্রকৃত’ বাংলা একাডেমী কই পাইলো সেই ব্যাপারে একাডেমীর কোনো ব্যাখ্যা থাকার কথা, ব্যাখ্যাটা পাই নাই, ভরসা করি হাজার বছরের ঐতিহ্যবাহী বাংলা জাতীয় কিছু হইবে সেইটা। এর অর্থ কাহ্নপার লেখা বা উচ্চারণ হইতে পারে, চণ্ডীদাস বা মঙ্গলকাব্যও হইতে পারার কথা, কিন্তু তা হবে না, তাইলে বাংলা একাডেমী সেইসব ভাষায়/উচ্চারণে বিবৃতি দিতো, বাংলা একাডেমী তা দেয় না। বরং উনিশ/বিশ শতকের ঔপনিবেশিক আমলের কলিকাতায় শিক্ষিত বাঙালীর ভাষাই প্রকৃত বাংলা বইলা চেনে বা চেনায় বাংলা একাডেমী।\nসঙ্গীত আমি বুঝি না কিন্তু স্বরলিপির কথা জানি; উচ্চারণ বিষয়ে বাংলা একাডেমীর চিন্তার আবশ্যিক ফল হবে মাত্রাওয়ালা স্বরলিপিসহ পুরা বাংলাভাষার অভিধান প্রকাশ, সেই অভিধান পড়তে হইলে স্বরলিপি বিষয়ে পূর্বপাঠ থাকতে হবে, প্রাথমিক বিদ্যালয়ে/ইংরাজি মাধ্যমের বিদ্যালয়ে সঙ্গীত মনে হয় আবশ্যিক বিষয় হবে, বাংলা সঙ্গীতের উপকার হইতে পারে তার ফলে। বাংলাভাষার প্রতি একাডেমীর এই প্রেম বাংলাভাষীগণের জন্য আনন্দের হবার কথা, অথচ আমার মতো অনেকেই এই প্রেমে আনন্দিত হইতেছে না; কারণ, এই প্রেম বাংলাভাষাকে অক্ষয় করবার জন্য বাংলার মমি তৈরি করতে যাইতেছে, যেহেতু বাংলা এখনো মরে নাই আর মমি করার জন্য মৃতদেহ দরকার তাই বাংলাভাষাকে সংসদ মৃত্যুদণ্ড দিতে যাইতেছে, মৃতদেহের ব্যবস্থাপনার দায়িত্ব পাইতেছে একাডেমী।\nযার প্রতি প্রেম তার এইরকম মরার দরকার হয়, বিশেষকরে পিতৃতন্ত্রে; মায়ের নারীসত্তা, শরীর বা যৌনসত্তার মৃত্যু ছাড়া আদর্শ মা হয় না, মাতৃত্ব যৌনতায় পঙ্গু হয়, মায়ের যৌনতার চাইতে গুরু কোনো বেদনার সাথে পিতৃতন্ত্রী সন্তানের পরিচয় হয় না। মায়ের শুভ্রতা, পবিত্রতা নস্যাৎ করে যৌনতা, যৌনতা মাতৃত্বের দূষণ পিতৃতন্ত্রে, মায়ের সাথে পিতার যৌনতা মায়ের যৌনতা না, পিতাকে সার্ভিস দেওয়া। বাংলা-পিতৃতন্ত্রী বাঙালীর মা, বাংলার এর থেকে বড় বিপদ আর কী আছে? আজকের যেকোনো বাংলাই বাংলা মায়ের অবৈধ যৌনতার ফল, যাকে ভক্তি করতে হবে তারে পবিত্র রাখা দরকার। বাংলার এই দশা যেমন বাঙালীর মা নারীর জীবনকে হাজির করে তেমনি আবার বাঙালীর মা নারীকে প্রতিনিয়ত দেখে বাংলার দশাও বোঝা যাইতে পারে—মাতৃত্ব নামের সোনার কফিনে মৃত আর পূজিত।\nআবার, একেশ্বরবাদের প্রমাণ জোগার করে দেয় ইউরোপের বিজ্ঞান, বিজ্ঞান দেখায়—পরম সর্বদাই একক, যেমন করে দ্বিতীয় ঈশ্বর নাই। ‘সত্য’ তো একটা, একাধিক ‘শুদ্ধ’ তো হইতে/থাকতে পারে না, বিজ্ঞানেরও নবী হইতে/থাকতে হবে, হয়; একক ‘শুদ্ধ’-কে খুঁইজা বের করতে হবে, প্রচার, রক্ষা করতে হবে, নইলে তো ধর্ম রক্ষা হয় না। ‘শুদ্ধতা’ একটা চিন্তার বিষয়, বাংলাদেশ ঐ ধর্মবিজ্ঞানের গ্রাহক, ‘বিশুদ্ধ পরম’-এর চিন্তা তো সে না কইরা পারে না, বাংলা একটা, তারে খুঁইজা বের করতে হবে, বাকি সব বিকৃত বা ভেজাল। বিদ্যাসাগর হিন্দুধর্মের আসল সত্য বের করেছিলো পুরাণ ঘেঁটে, ওয়াহাবী আন্দোলন বাংলার মুসলমানদের কিতাবী সহী ইসলাম শিখাইছে। কিতাব একটা পবিত্র জিনিস, তা পয়দা করতে হইলে পবিত্র হইতে হবে আগে, মুখ তো প্রাত্যহিক নাপাক বিচ্যূতি, তারে কিতাবে আনার চেষ্টা কিতাবের ভক্তিযোগ্যতায় প্রশ্ন তোলে, মুখের স্বরবিচ্যূতি কিতাবকে বড়ো বেশি লৌকিক করে দেবে। কিতাব ঐশী, মানুষের তবে মানুষ থাকা যাবে না, কিতাব হয়ে যেতে হবে, অনুভূতিকে গড়েপিটে নিতে হবে স্বরের ব্যাকরণ দিয়া, সভ্য অনুভূতি সর্বদাই কিতাবি। বাংলা একাডেমী তাই ঔপনিবেশিক পিতৃতান্ত্রিক সভ্য দায়িত্ব কাঁধে নিছে, প্রকৃত বাংলা খুঁজে বের করার, পেয়েও গেছে, শ্রদ্ধেয় মৃত বাংলা মাকে ভক্তি সহকারে দেখভাল করবে এখন। মায়ের একটা মাজার প্রতিষ্ঠার সাড়ম্বর আয়োজন চলতেছে।\nবিশুদ্ধতা নিয়া আরো চিন্তা করে বর্ণবাদ, শুদ্ধচিন্তিত জার্মানরা কম হত্যা করে নাই, বর্ণবাদী মাপামাপিটা আছে, তাই ‘সংকর’ হইয়া যাওয়া নিয়া চিন্তাও আছে; দক্ষিণ এশিয়ায়ও ব্রাহ্মণ আর শূদ্র মিললে চণ্ডাল হয়, চণ্ডাল একটা গালি, হওয়াটা ভালো না। এই চিন্তাটা বাংলাচিন্তিত একাডেমী, বাংলা মায়ের সন্তানেরা করতেছেন, চণ্ডাল বাংলা নিয়া তারা চিন্তা করেন, সংকর তাদের আতংকিত করে, তারা খাঁটি বাংলা থাকতে চান, এই খাঁটি বাংলা আবার তৎসম, তদ্ভব, বিদেশী কতিপয় শব্দ দূষিত করতে পারে না, তারা পর্যাপ্ত ধোয়া; ঔপনিবেশিক মিশনারির হাতে তৈরী ব্যাকরণজাত বাংলাশিক্ষিত কলিকাতা অথবা স্বয়ং রবীন্দ্রনাথ ঐ শব্দগুলারে ধুইয়া, শুকাইয়া, খাইয়া এমনভাবে উগরাইয়া দিছেন যে ওইগুলা বাংলা হইয়া গেছে, বর্ণবাদী ‘খাঁটিত্ব’ তার আগে থেকে শুরু করা যায় না, তাইলে যে রবীন্দ্রনাথ ‘সংকর’ হইয়া পড়েন, আইউব খান রবীন্দ্রসঙ্গীত নিষিদ্ধ কইরা বাংলা আর রবীন্দ্রনাথ সমার্থক কইরা গেছেন, আইউব খানের প্রতি এই বাঙালীর অপ্রকাশ্য কৃতজ্ঞতা আছে, তিনি যে বাঙালীরে বাংলা চিনাইয়া গেছেন। রবীন্দ্রনাথরে যারা আদর্শ বাংলা মানে না তারা একেকটা আইউব খান; বরিশাল, নোয়াখালী, সিলেটের অশিক্ষিতগুলা সবাই আইউব খান, বাংলাদেশ আইউব খানে ভরা, এত আইউবকে ঠেকাবে কী করে? এত বড়ো জেলখানা কই? একটাই উপায় বাংলাদেশরে জেলখানা ঘোষণা দেওয়া। জেলখানায় চিকিৎসা হবে—স্বরচিকিৎসা। ৫২ সালে এদের সবার ভাষা বাংলা ছিলো, নইলে বাংলা সংখ্যাগরিষ্ঠের ভাষা হয় না; এখন ৫২ না, তাই ওইগুলা বিকৃত বাংলা, আপদকালীন ঐক্য ছিলো ওইটা, এখন আপদ নাই, এখন স্বরলিপিসহ প্রকৃত বাংলা শিখাইতে হবে।\nসহি/শুদ্ধ যারা রাখতে চান বাংলাকে, তাদের প্রকাশ্য যুক্তি এইগুলা না। তাদের একটা যুক্তি হইলো—তারা বর্তমানে বাংলায় একটা নৈরাজ্য দেখতে পান; তারা আবার প্রকাশ্যভাবে নিজেদের গণতন্ত্রী দাবি করেন, তো গণতন্ত্রীগণ রাজা কেন চান—তা আবার বলেন না। বিপরীতে যারা বহু বাংলার কথা বলেন তারা কি আবশ্যিকভাবে নৈরাজবাদী? নৈরাজ্যবাদ তো অনেকগুলা ‘শুদ্ধ’-এর কথা বলবার কথা না, বরং শুদ্ধ আর অশুদ্ধ-এর আলাপটাই রহিত করতে চাইবার কথা, কারণ ‘শুদ্ধ’-ই তো রাজা। নৈরাজ্যবাদ ছাড়াই বহুত্ব চাওয়া যায়, গণতান্ত্রিক ডিসকোর্সই কদ্দূর পর্যন্ত বহুত্বকে সংকুলান করতে পারে, ততটুকুই এই গণতন্ত্রীগণ দিতে রাজি না, তখনি প্রশ্ন আসে—আদৌ তারা গণতন্ত্রী কিনা। সরকার যদি এমন আইন করে যাতে আগামী ১০০ বছর সে ক্ষমতায় থাকবে কিংবা যদি আইন করে যে আওয়ামী লীগ ছাড়া সকল রাজনৈতিক দল ইউনিয়ন পরিষদ নির্বাচন করুক, সংসদ নির্বাচন করতে পারবে না—তাইলে এইটারে কি গণতন্ত্র বলা যায়? যদি বলা না যায় তাইলে কোনটা বা কোনগুলা বাংলা—এই বিষয়ক সকল তর্ক রদ কইরা দেওয়াটা, কোনো একটা বাংলাকে অনন্তকালের জন্য বাংলা বইলা আইনী ঘোষণা দেওয়াটা কেন গণতান্ত্রিক আচরণ হইতে পারবে?\nএকটা ব্যক্তিমালিকানার টিভি যদি সিলেট ছাড়া আর কোথাও যাইতে না চায় বা ইংরাজি পড়ুয়াদের কাছেই কেবল যাইতে চায় আর সেইজন্য তার ইচ্ছানুযায়ী ভাষা ব্যবহার করে তাতে রাষ্ট্রের কিছু বলবার থাকতে পারে কি? থাকাটা বৈধ হলে রাষ্ট্রীয় আর ব্যক্তি মালিকানার তফাত করা যাবে কোথায়? এমনকি রাষ্ট্রীয় প্রতিষ্ঠানে যদি নাগরিকগণ প্রবেশ করতে না পারে (নাগরিকের ভাষা বাইরে রেখে যাইতে হইলে তা খর্বিত প্রবেশ।) তাহলে রাষ্ট্র তো নাগরিকসাপেক্ষ আর থাকে না; অর্থাৎ এমন রাষ্ট্র নির্মাণ তত্ত্বীয়ভাবে সম্ভব মানতে হবে যেই রাষ্ট্রে নাগরিক নাই। বাংলাদেশের রাষ্ট্রীয় রেডিও-টিভিতে ইংরাজি ব্যবহার করা যাবে কিন্তু বরিশালের বাংলা বলা যাবে না, রাষ্ট্র তবে কার?\nআরেকটা যুক্তি তারা দিয়া থাকেন। যোগাযোগের, বোধগম্যতার যুক্তি। তো একটা সাধারণ ভাষা যদি থাকে, সেই ভাষাটা তো কোনো একটা বর্গের ভাষা হইতে পারে না, তাইলে অন্য সবার উপর ওই বর্গের আধিপত্য কার্যকর হইলো বলতে হবে, বাঙালী ৫২ বা ৭১ সালে আধিপত্যের বিরুদ্ধে ছিলো, সেই বাঙালী জাতীয়তাবাদীগণ আজ আধিপত্যবাদী হইয়া গেলেন। পশ্চিম পাকিস্তানের আধিপত্য বৈধ ছিলো না, এই জাতীয়তাবাদীদিগেরটাও না। সাধারণ ভাষা দিয়া এখন পাঠ্যপুস্তক লেখা হইতেছে, রাষ্ট্রকর্ম চলতেছে; এইটা ধইরা নেওয়া, রাষ্ট্রে ক্ষমতাসীনদের খেয়ালবশবর্তীতা। এই ভাষাটা কাদের—তা নিয়া বহু আলাপ আছে, কলিকাতা, নদীয়া ইত্যাদি আলাপ। আমার আলাপটা আরো পরে—যখন সম্ভাব্য সাধারণ বাংলাকে আদর্শ বাংলা বা মান বাংলা দাবি করে কেউ, তখন এই বাংলার অধিকতর ইজ্জত হয় অপরাপর বাংলার বিপরীতে; এমনকি অপরাপর বাংলাকে অশুদ্ধ বা আঞ্চলিক বাংলা কইরা তোলে। সাধারণ থাকবার শর্ত অনেক থাকা, অনেক নাই তো সাধারণের প্রশ্নও আসে না। সাধারণ যখন আদর্শ হয় তখন তার শর্তকে অস্বীকার করতে চায়, সবাইকে চাপ দেয় আদর্শ হবার—এইটা সাধারণের ‘একমাত্র’ হইতে চাওয়া, স্বাতন্ত্র্যকে অস্বীকার—এই অর্থে ফ্যাসিজম। লেখক বা কথক যাদের কাছে পঠিত বা শ্রুত হইতে চাইবে তার ভিত্তিতে সিদ্ধান্ত নেবে সে কোন ভাষা ব্যবহার করবে। নোয়াখালীর কোনো একজন লেখক যদি বরিশালে বোধগম্য হইতে না চায় তাতে কার কী বলবার থাকতে পারে? লেখা বা বলা স্বয়ংক্রিয়ভাবে এমনকি একজনের নিকট বোধগম্য হবারও প্রতিশ্রুতি না, একটা ব্যক্তিমালিকানার টিভি যদি সিলেট ছাড়া আর কোথাও যাইতে না চায় বা ইংরাজি পড়ুয়াদের কাছেই কেবল যাইতে চায় আর সেইজন্য তার ইচ্ছানুযায়ী ভাষা ব্যবহার করে তাতে রাষ্ট্রের কিছু বলবার থাকতে পারে কি? থাকাটা বৈধ হলে রাষ্ট্রীয় আর ব্যক্তি মালিকানার তফাত করা যাবে কোথায়? এমনকি রাষ্ট্রীয় প্রতিষ্ঠানে যদি নাগরিকগণ প্রবেশ করতে না পারে (নাগরিকের ভাষা বাইরে রেখে যাইতে হইলে তা খর্বিত প্রবেশ।) তাহলে রাষ্ট্র তো নাগরিকসাপেক্ষ আর থাকে না; অর্থাৎ এমন রাষ্ট্র নির্মাণ তত্ত্বীয়ভাবে সম্ভব মানতে হবে যেই রাষ্ট্রে নাগরিক নাই। বাংলাদেশের রাষ্ট্রীয় রেডিও-টিভিতে ইংরাজি ব্যবহার করা যাবে কিন্তু বরিশালের বাংলা বলা যাবে না, রাষ্ট্র তবে কার? সাধারণ যদি আদর্শ হয়, সাধারণের ইজ্জত যদি বেশি হয় তবে হেনরি কিসিঞ্জারের আর আমার সাধারণ ভাষা ইংরাজি বলে আমার মানতেই হবে ইংরাজির ইজ্জত বেশি। আবার, বাংলা আর হিন্দির মাঝে ‘মূত্র’ সাধারণ শব্দ বিধায় উহা বাংলা ‘দই’ (আমি ঠিক জানি না ‘দই’ সাধারণ কিনা, হইলে অন্য কোন অসাধারণ ধর্তব্য।) হতে উত্তম? আমি তাই ভাবি না, বাংলা একাডেমী কী বলে?\nজার্নাল প্রতিক্রিয়া (6)\nপ্রতিক্রিয়া জানিয়েছেন kIKZ — এপ্রিল ১৬, ২০১০ @ ৪:৪৭ অপরাহ্ন\nআপনি একপেশে ভাবে বিষয়টিকে দেখেছেন, সবার জন্য একটি সার্বজনীন মান ভাষা বিদ্যমান থাকলে বা রাষ্ট্র এ বিষয়ে কিছুটা উদ্যোগ গ্রহণ করলে তা বাংলা ভাষার জন্য মঙ্গলজনকই হবে, এতে আঞ্চলিক ভাষা বা উপভাষাকে হেয় করা হয় না।\nপ্রতিক্রিয়া জানিয়েছেন রেজাউল করিম — এপ্রিল ১৯, ২০১০ @ ৫:২২ অপরাহ্ন\nইংল্যাণ্ডে যখন গণতণ্ত্র তখন ভারতবর্ষে গভর্ণর শাসন তখন। বৃটেন তখন ওইটা ভারতবর্ষের সভ্য করবার জন্য দরকারি ভাইবাই চালাইতেছিলো। ভারতবর্ষ গণতন্ত্রের জন্য যোগ্য না (উপযোগ্য)-এইটা যদি ভারতবর্ষকে হেয় করা না হয়, তাইলে আঞ্চলিক বলায় হেয় করা হয় না। অথবা নাৎসিগণ/মহাত্মা এডলফ হিটলার যখন মনে করে সারা পৃথিবীকে সভ্য করার, ফলে শাসন করবার নৈতিক দায়িত্ব তাদের, তখন নিশ্চয়ই হেয় করা হয় নাই অজার্মানদের?\nআপনি তো ভাষা বলতেই রাজি না (উপভাষা) কোন একটা ভাষাকে (আপনার কথায়-আঞ্চলিক ভাষা)। সেক্ষেত্রে কি কি করলে আপনি বলবেন, এরফলে কোন ভাষাকে হেয় করা হইলো?\nপ্রতিক্রিয়া জানিয়েছেন আশিক — এপ্রিল ১৯, ২০১০ @ ১১:২৪ অপরাহ্ন\nজনাব রেজাউল করিমের লেখার বেশ কিছু বক্তব্যের সাথে আমি একমত, আবার কিছু বক্তব্যের সাথে নই।\nলেখক আঞ্চলিক ভাষার রাষ্ট্রীয় প্রতিষ্ঠা চেয়েছেন। এ ব্যাপারে আমি একমত। তবে এজন্য আঞ্চলিক ভাষাভাষী ও রাষ্ট্রপক্ষ দুইয়েরই এগিয়ে আসা দরকার। আঞ্চলিক ভাষাভাষীদের তাদের নিজ নিজ ভাষায় ‘সিরিয়াস’ ভাষাচর্চা, যেমন বিজ্ঞান, সাংবাদিকতা, কথাসাহিত্য এসবের অনুশীলন করা দরকার। আমাদের দেশে আমরা আঞ্চলিক ভাষাকে শুধু ঠাট্টা-তামাশা, রঙ্গ আর আঞ্চলিক কথাবার্তা বলার জন্য ব্যবহার করি। এটা অন্যায়। বাংলা ভাষার প্রতিটি রূপই স্রষ্টাপ্রদত্ত, একে সংরক্ষণ করার পবিত্র দায়িত্ব আমাদেরই। বহু আবেগ আছে যা কেবল আঞ্চলিক ভাষায়ই বলা সম্ভব। ‘হেইয়া বোঝ্ঝ?’, ‘যাইতাছুইন?’, ‘গমাইছনি’ এসব অভিব্যাক্তি চলিত ভাষায় সম্ভব নয়। আমি আঞ্চলিক ভাষায় খবরপড়া থেকে অন্যান্য অনুষ্ঠান নির্মাণের পক্ষপাতি।\nএকই সঙ্গে আমি মনে করি, সাহিত্য বিকাশে রাষ্ট্রের ভূমিকার বিকল্প নেই। বর্তমানে আমরা রাষ্ট্রীয় কাঠামোর বাইরে যেতে পারি না। রাষ্ট্রকে কি করে আরও কল্যাণমুখী, জনহিতকর করা যায় সেটাই আমাদের চেষ্টা হওয়া উচিত। তাই বাংলাভাষার উত্তরোত্তর বিকাশে সরকার আরও ব্যাপক ভূমিকা নেওয়া উচিৎ।\nপ্রতিক্রিয়া জানিয়েছেন মামুন — এপ্রিল ২২, ২০১০ @ ৪:২৮ পূর্বাহ্ন\nদূরত্বের সৌন্দর্য যারা বোঝেন না, তারা কখনো জানবেন না পৃথিবীর প্রতিটি ভাষাতেই কেন কথ্য আর লেখ্য ভাষার রূপ ভিন্ন ভিন্ন হয়।\nএস এম রেজাউল করিম, আপনার তাবৎ লেখায় আমি আবেগপূর্ণ ক্ষোভ আর অহেতুক পাণ্ডিত্য ছাড়া কোনো যুক্তি খুঁজে পেলাম না। ক্ষমা করবেন। সর্ব প্রথমে—যে ভাষায় লিখেছেন, দয়া করে বলবেন কি বাংলাদেশের মানচিত্রে এ ভাষার অবস্থান কোথায়? মানে ঠিক কোন অঞ্চলের ভাষা এটা? ঢাকা? কুমিল্লা? নোয়াখালি? সিলেটী? আমি ঠিক খুঁজে পাচ্ছি না। যদি এটা কোনো আঞ্চলিক ভাষা না হয়ে আপনার বা কতিপয় আপনাদের সৃষ্ট ভাষা হয়, যা জোরপূর্বক আপনারা বাঙালী জাতির গলাধঃকরণ করানোর চেষ্টা করছেন তাহলে জেনে রাখুন এই অপচেষ্টা কোনোদিনও সফল হবার নয়। আর যদি নেহায়তই বলে বসেন যে না, এটা আমার কথ্য ভাষা তাহলে শুনুন।\nগুড় অনেক খাবারকে মিষ্টতা প্রদান করে সাধারণের জিভের স্বাদ বাড়ায় কিন্ত শুধু গুড় খুব কম মানুষেরই পছন্দের, আর এটা ঠিক স্বাস্থ্যকরও না! কথ্যভাষাও তেমনি এই গুড়েরই মতো যুগে যুগে সাহিত্যের শোভা বৃদ্ধি করেছে কিন্তু শুধু কথ্যভাষা সাহিত্যের সাথে সাধারণের দূরত্বই তৈরি করে মাত্র!\nভাষা মিশ্রণ নিশ্চয়ই হবে, আমরা অন্যান্য ভাষা থেকে শব্দ নিশ্চয়ই নেব, যেমনটা নেব আঞ্চলিক ভাষা থেকেও; কিন্তু এর মানে এই নয় RJ দের ভাষার ব্যবহার-এর মতো অন্যান্য ভাষা আমার ভাষাকে কুমিরের মতো গিলে খেতে শুরু করবে!\nনৃবৈজ্ঞানিক গবেষণা বলে, প্রতি ২২ কিলোমিটার অন্তর অন্তর মানুষের মুখের ভাষা পরিবর্তিত হয়। তাহলে কি প্রতি ২২ কিলোমিটার অন্তর অন্তর ভিন ভিন্ন সাহিত্যগোষ্ঠী গড়ে উঠবে! যদি গড়ে ওঠেও ভেবে দেখেছেন তার ব্যাপ্তি বা স্থায়িত্ব কতোটা হবে?\nপ্রতিযোগীতার ক্ষেত্র যতটা বড় হয়, এর ফলাফলও ততটা মানুষের কাছে গ্রহণযোগ্য হয়। আমার কানাডিয়ান বন্ধু ‘ইয়েন’ (native English speaker) ইংল্যান্ডে যাওয়ার পর এক ইংরেজ তাকে বলছে—”what are you speaking! try to speak some English” (কী বলছো তুমি! ইংরেজী বলার চেষ্টা করো!)।\nকিন্তু এর আগে ওরা যখন ই-মেইলে কথা বলছিল লেখ্যভাষায় তখন কিন্তু কেউ কাউকে বুঝতে কোনো সমস্যা ছিল না! একই ভাবে স্কটিশরা পাশাপাশি দেশ হলেও ওদের কথ্য ইংরেজী ইংরেজদের বোধগম্য নয়! সিঙ্গাপুরের কথ্য ইংরেজীর আলাদা নামই হয়ে গেছে ‘সিংলিশ’।\nকিন্তু কথ্যভাষার স্বাধীনতার পাশাপাশি লেখ্যভাষার ঐক্যের কারণে ইংরেজীর বিস্তার বাড়ছে, কমছে না! পৃথিবীর তাবৎ সেরা সাহিত্যের ৮০ ভাগই রচিত হচ্ছে হয় ইংরেজীতে অথবা ইংরেজীতে অনুবাদের পরই মিলছে সেরার স্বীকৃতি। একবার কি ভেবে দেখেছেন স্বয়ং রবীন্দ্রনাথকেও কেন নোবেল পুরস্কারের জন্য গীতাঞ্জলি ইংরেজীতে অনুবাদ করতে হয়!\nমানুষ এখন বিশ্বগ্রাম-এর বাসিন্দা, এখানে গর্তবদ্ধ হয়ে থাকার কোনো সুযোগ নেই।\nকুমিল্লা শহর থেকে আমার গ্রামের বাড়ি মাত্র ১২ মাইল পশ্চিমে। অথচ এই ১২ মাইল দূরত্বেই ‘যাব-খাব’ পরিবর্তিত হয়ে ‘যাইতাম-খাইতাম’ এবং ‘যায়াম-খায়াম’ দুটি ভিন্নরূপে আবির্ভূত হয়! এখন আমার গ্রামের ৫ বর্গমাইলের জনগণের দায়িত্ব কে নেবে? সমগ্র বাংলা ভাষাকে অনুবাদ করে ‘যাব-খাব’ কে ‘যায়াম-খায়াম’ কে করে দেবে! অথবা এই ৫ বর্গমাইলের ২/৪ জন সাহিত্যিকের ‘যায়াম-খায়াম’কে অনুবাদ করে কে সমগ্র বাংলায় পৌঁছাবে!\nআমার কখনোই সিলেট শাহজালাল বিশ্ববিদ্যালয়ে পড়া হত না, যদি ইংরেজীর IELTS এর মতো কোনো ISLTS দিয়ে আমাকে পড়তে যেতে হতো! আপনি যে কোলকাতার কথা বলছেন, কোলকাতায়ও কিন্তু কথ্য ও লেখ্য রূপ ভিন্ন!\nকথ্যভাষার এক্সপেরিমেন্ট করছেন, করতেই পারেন! তবে, অভাজনের অভিজ্ঞতার কথা শুনুন আমার নোয়াখালির বন্ধু সালাহ উদ্দিন শুভ্র’র নোয়াখালির ভাষায় লেখা গল্প আরেক নোয়াখালির বন্ধু পড়ে আমাকে বললো ভালো। আমি আগ্রহ নিয়ে পড়তে গিয়েও পড়তে পারিনি, কারণ নোয়াখালির ভাষা আমি বুঝি না। অপেক্ষা করছি যদি কোনোদিন ঐ গল্পের বঙ্গানুবাদ হয়!\nআপনাদের কথ্যভাষার লেখা আমাকে এড়িয়ে যেতে হয় কারণ আপনার আমার কথ্যভাষা ভিন্ন, পড়ে ঠিক বুঝি না বা আরাম পাই না। আর পড়ার আরাম ছাড়া সাহিত্যের রস-আস্বাদন কী করে সম্ভব!\nভাষা ‘এমিবা’ না। বিভাজনে এর বিকাশ হয় না বরং মৃত্যু হয়।\n[আমার নাম কথ্য ভাষায় যেমন ‘মামুন’ থেকে ‘মামুইন্যা’, আমি নিশ্চিত আপনার নামও হয় ‘রেজাউইল্লা’ বা ‘করিম্মা’।\nআপনার লেখার মতো নামেরও কথ্যরূপ ব্যবহার করলে আপনার লেখার প্রতি আমার শ্রদ্ধা বাড়তো, কমতো না!]\nপ্রতিক্রিয়া জানিয়েছেন মাকসুদ-উন-নবী — এপ্রিল ২৩, ২০১০ @ ৮:১১ অপরাহ্ন\nআপনার লেখাটি পড়তে ভীষণ কষ্ট হয়েছে। বাববার আটকে যাচ্ছিলাম। কারণটা তো আপনি জানেন। এরকম বিদঘুটে, সামঞ্জস্যহীন শব্দ দিয়ে বাক্য দিয়ে লেখা এত বড় একটা মন্তব্য যদি কেউ লিখতো, আর আপনি যদি পড়তেন, তাহলে আপনার কত কষ্ট হত, একবার ভাবুন।\nসুতরাং, কমপক্ষে ভাষার এধরনের ব্যবহার ঠেকাতে ভাষার নিয়ন্ত্রণ বাংলা একাডেমীর কাছে থাকা উচিত।\nপ্রতিক্রিয়া জানিয়েছেন রেজাউল করিম — এপ্রিল ২৬, ২০১০ @ ২:৩০ পূর্বাহ্ন\nআমি কেন চৈনিক ভাষায় লিখলাম না–এইটা কি একটা বৈধ অভিযোগ মনে করেন? আমি মনে করি না। আপনি যদি পড়তে না পারেন, তার মানে সেই লেখা আপনার জন্য লেখা না; আপনার জন্য লিখতে বাধ্য করবার জন্য বেতন দিয়া বা ছাড়া যেমনে পারেন, লেখক রাখেন। আপনি তো আমারে কিনেন নাই, আমার কেন আপনার জন্য লিখতেই হবে?\nবাংলাদেশের মানুষ কি বাংলা একাডেমীর বা রাষ্ট্রের মালিকানাধীন নাকি এই মানুষগুলাই রাষ্ট্রের মালিক? এমনকি মালিক-শ্রমিক সম্পর্কেও শ্রমিকের নিত্যকার ভাষা নিয়ন্ত্রণের অধিকার মালিকের থাকে না।


এইচএসসি’র ফল গ্রহণ করেছেন প্রধানমন্ত্রী - Chattogram Daily - Latest News from Chattogram (Chittagong)\nসারাদেশের এইচএসসি এবং সমমানের পরীক্ষার ফলাফল আজ সকালে প্রধানমন্ত্রী শেখ হাসিনার নিকট হস্তান্তর করা হয়েছে।\nগণভবনে এক অনুষ্ঠানের মাধ্যমে শিক্ষামন্ত্রী ডা. দীপু মনি এইচএসসি ও সমমানের পরীক্ষা ২০১৯’র ফলাফলের সার-সংক্ষেপ প্রধানমন্ত্রীর হাতে তুলে দেন।\nএ বছর ১ এপ্রিল থেকে ২৩ মে পর্যন্ত সারাদেশের ৮টি শিক্ষা বোর্ড, মাদ্রাসা এবং কারিগরি শিক্ষা বোর্ডের উচ্চমাধ্যমিক সার্টিফিকেট (এইচএসসি), আলিম, এইচএসসি কারিগরি, এইচএসসি (ব্যবসায়ে প্রশাসন) এবং ডিপ্লোমা ইন বিজনেস স্টাডিজ (ডিআইবিএস) পরীক্ষা অনুষ্ঠিত হয়।\nমাদ্রাসা এবং কারিগরি শিক্ষা বোর্ডসহ ১০টি শিক্ষা বোর্ডের আওতায় এ বছর ১৩ লাখ ৩৬ হাজার ৬২৯ শিক্ষার্থী অংশগ্রহণ করে ৯ লাখ ৮৮ হাজার ১৭২ জন কৃতকার্য হয়।\nসম্মিলিত পাসের হার ৭৩ দশমিক ৯৩ শতাংশ এবং এর মধ্যে ৪৭ হাজার ২৮৬ শিক্ষার্থী জিপিএ-৫ পেয়েছে।\n৮টি শিক্ষা বোর্ডে পাসের হার হচ্ছে, ৭১ দশমিক ৮৫ শতাংশ, মাদ্রাসা শিক্ষা বোর্ডে ৮৮ দশমিক ৫৬ শতাংশ এবং কারিগরি শিক্ষা বোর্ডে ৮২ দশমিক ৬২ শতাংশ।\nপরে ১০টি শিক্ষা বোর্ডের চেয়ারম্যানগণ পৃথকভাবে প্রধানমন্ত্রীর হাতে পরীক্ষার ফলাফল তুলে দেন।\nপ্রধানমন্ত্রীর মুখ্য সচিব মো. নজিবুর রহমান অনুষ্ঠানটি সঞ্চালনা করেন। শিক্ষা উপমন্ত্রী ব্যারিস্টার মহিবুল হাসান চৌধুরী নওফেল, শিক্ষা মন্ত্রণালয়ের মাধ্যমিক এবং উচ্চমাধ্যমিক শিক্ষা বিভাগের সিনিয়র সচিব সোহরাব হোসেইন এবং প্রধানমন্ত্রীর প্রেস সচিব ইহসানুল করিম অন্যান্যের মধ্যে অনুষ্ঠানে উপস্থিত ছিলেন।\nশিক্ষামন্ত্রী আজ দুপুর সাড়ে ১২টায় সচিবালয়ের শিক্ষা মন্ত্রণালয়ের সভাকক্ষে এক সংবাদ সম্মেলনের মাধ্যমে আনুষ্ঠানিকভাবে এইচএসসি ও সমমানের পরীক্ষার ফল প্রকাশ করবেন।\nশিক্ষার্থীরা নিজ নিজ শিক্ষা প্রতিষ্ঠান, ওয়েব সাইট এবং মোবাইল ফোনের মাধ্যমে এই ফলাফল জানতে পারবেন।\nPrevious: চট্টগ্রামে বেড়েছে জিপিএ-৫, কমেছে পাসের হার\nNext: মিয়ানমারকে সাবমেরিন বিধ্বংসী অত্যাধুনিক টর্পেডো দিল ভারত


বিশ্বাস করি না যে ব্যাড প্যাচে আছি: মুমিনুল\nপ্রকাশিত: ০৩:৫৭ পিএম, ১৪ মে ২০২২\n‘আমি ওকে (মুমিনুল) সবসময় বলছি, চট্টগ্রামে ওর ৯টি (আসলে ৭টি) টেস্ট সেঞ্চুরি আছে। এবার ওর সামনে সুযোগ আরও দুইটি সেঞ্চুরি করার। সে এই মাঠ ভালোবাসে এবং আমি চেষ্টা করছি ওকে যথাযথ প্রস্তুত করতে। সে নিজেও অনেক আত্মবিশ্বাসী’- টাইগার অধিনায়কের ব্যাপারে এমনটাই বলছিলেন ব্যাটিং কোচ জেমি সিডন্স।\nসাম্প্রতিক সময়ে মুমিনুলের ব্যাটে রানখরার বিষয়ে জিজ্ঞেস করা হলে এ কথা বলেছিলেন সিডন্স। তার বিশ্বাস, শ্রীলঙ্কার বিপক্ষে সিরিজে নিশ্চিতভাবেই রানে ফিরবেন মুমিনুল। অন্যদিকে মুমিনুল এটি বিশ্বাস করতে চান না যে, খারাপ সময়ের মধ্য দিয়ে যাচ্ছেন তিনি। বরং ইতিবাচক থেকে এই অবস্থা থেকে বের হতে চান মুমিনুল।\nশনিবার ম্যাচ পূর্ববর্তী সংবাদ সম্মেলনে নিজের ফর্ম নিয়ে মুমিনুল বলেন, ‘আমি বিশ্বাস করি না যে আমি ব্যাড প্যাচের মধ্যে আছি। যদি বিশ্বাস করি তাহলে এটা থেকে বের হতে পারব না। আমার কাছে মনে হয় আমরা যেভাবে প্রস্তুতি নিচ্ছি, দলের ওপর অনেক আত্মবিশ্বাসী। সবাই সবার সেরা পারফরম্যান্স দেখাতে পারবে ইনশাআল্লাহ্।’\nউল্লেখ্য, ০, ২, ৬ ও ৫- দক্ষিণ আফ্রিকা সফরের দুই টেস্টের চার ইনিংসে এগুলো বাংলাদেশ অধিনায়ক মুমিনুল হকের রান। শুধু এ দুই টেস্ট নয়। শেষ তিন সিরিজের ছয় টেস্টের ১২ ইনিংসে মোটে একবার ফিফটি করেছেন মুমিনুল, দশের আগেই আউট হয়েছেন নয়বার।\nতবে যে তিন টেস্টে দুই অঙ্ক ছুঁয়েছেন তার একটিতে নিউজিল্যান্ডের বিপক্ষে খেলেছিলেন ৮৮ রানের ইনিংস। মাউন্ট মঙ্গানুইয়ের সেই ম্যাচেই ঐতিহাসিক জয় পেয়েছিল বাংলাদেশ। বাকি পাঁচ ম্যাচে তেমন প্রতিদ্বন্দ্বিতাও করতে পারেনি টাইগাররা। তাই প্রশ্ন চলেই আসে, মুমিনুল ভালো না খেললেই কি জয়ের সম্ভাবনা কমে যায় বাংলাদেশের?\nএমন প্রশ্নের জবাবে তিনি বলেছেন, ‘আমি ভালো খেললে জয়ের সম্ভাবনা বাড়বে, এটা আমার কাছে কোনোভাবেই মনে হয় না। তাহলে অন্য খেলোয়াড়রা কী? শুধু আমার পারফরম্যান্স কোনো ম্যাটার করে না।’


রোহিঙ্গা ক্যাম্পের সর্বত্র শোভা পাচ্ছে 'আরসা' ক্যালেন্ডার, নেপথ্যে কারা? - parbattanews\nআপডেট: ২০২০-০৩-০৪ ২২:২৪:৪৪\nআরাকান রোহিঙ্গা স্যালভেশন আর্মির (আরসা) বিদ্রোহী সংগঠনটির নামে উখিয়ার বিভিন্ন রোহিঙ্গা ক্যাম্পে শোভা পাচ্ছে ক্যালেন্ডার। কুতুপালং ক্যাম্পে আরসা’র পৃষ্টপোষক হাফেজ জালাল নবনির্বাচিত ক্যাম্প কমিটির চেয়ারম্যান হওয়ার পর থেকে এই সংগঠনটির তৎপরতা লক্ষ্য করা গেছে। এছাড়াও সে ইয়াবা, মাদক, মানবপাচারসহ বিভিন্ন অনৈতিক কর্মকাণ্ডে জড়িত রয়েছে বলে অভিযোগ উঠেছে।\nসরজমিন উখিয়ার বিভিন্ন ক্যাম্প কমিটির রোহিঙ্গাদের সাথে কথা বলে জানা গেছে, কুতুপালং ক্যাম্পসহ বিভিন্ন ক্যাম্পের প্রতিটি ঘরে, দোকানে টাঙানো দেখা গেছে আরাকান রোহিঙ্গা স্যালভেশন আর্মির (আরসা)’র নামের ক্যালেন্ডার। এ নিয়ে সামাজিক যোগাযোগ মাধ্যম (স্যোশাল মিডিয়ায়) স্থানীয় লোকজন বিরূপ মন্তব্য করতে দেখা গেছে।\nশ.ম গফুর নামের এক গণমাধ্যমকর্মী তার নিজস্ব ফেসবুকে লিখেছে, ‘এরা আমাদের মেহমান, এসব কর্মকাণ্ড কেন? রোহিঙ্গা ক্যাম্প কেন্দ্রিক আরসা’র ক্যালেন্ডার! এসব কে, কিভাবে, কোথায়, কখন প্রিন্ট করে সরবরাহ করেছে। তা খতিয়ে দেখা দরকার’\nপলাশ বড়ুয়া নামের আরেক সংবাদকর্মী তার ফেসবুক আইডিতে লিখেছে-‘রোহিঙ্গা ক্যাম্প কেন্দ্রিক আরসা’র ক্যালেন্ডার! এসব কে, কিভাবে, কোথায়, কখন প্রিন্ট করে খতিয়ে দেখা দরকার’।\nনাম প্রকাশ না করার শর্তে কুতুপালং রেজিস্ট্রার্ড ক্যাম্পের সাবেক ক্যাম্প কমিটির এক নেতা বলেন, আগে কখনো এ ধরনের কর্মকাণ্ড ক্যাম্পে দেখা যায়নি। কিন্তু এখন রোহিঙ্গাদের ‘আরসা’র সংগঠনে অন্তর্ভুক্ত করতে অপতৎরতা লিপ্ত রয়েছে একটি গ্রুপ। বিশেষ করে সম্প্রতি রেজিস্ট্রার্ড ক্যাম্পে একজন আরসা’র নেতা ক্যাম্প কমিটির চেয়ারম্যানের দায়িত্ব নেওয়ার পর থেকে ওই বিদ্রোহী সংগঠনটি তৎপরতা প্রকাশ্যে চলে এসেছে। সেই বিতর্কিত হাফেজ জালাল শুধু আরসার নাম নয়, তার সম্পৃক্ত রয়েছে ইয়াবা, মাদক ও মানবপাচারের মতো জঘণ্য কর্মকাণ্ডে।\nসূত্রমতে, গত ২ মাসে উখিয়া ও টেকনাফ উপকূলীয় এলাকা এবং সাগর থেকে সহস্রাধিক রোহিঙ্গা যুবক-যুবতিদের উদ্ধার করে ক্যাম্পে ফেরত পাঠানো হয়েছে, এদের অধিকাংশ কুতুপালং ক্যাম্পের আশ্রিত রোহিঙ্গা। উদ্ধার হওয়ার বেশ কয়েকজন ভিকটিমের সাথে কথা বলে জানা যায়, কুতুপালং ক্যাম্পের চিহ্নিত দালালের মাধ্যমে তারা মালয়েশিয়া পাড়ি দিতে চেয়েছিল। এ নিয়ে অনুসন্ধান করতে গেলে দেখা যায়, কুতুপালং রেজিস্ট্রার্ড ক্যাম্পে কমিটির অফিসে বসে মানবপাচারের সালিশ করছিলেন ক্যাম্প কমিটির চেয়ারম্যান আরসার নেতা হাফেজ জালাল। ওই সময় এ প্রতিবেদকের পরিচয় পেয়ে তড়িগড়ি করে সালিশ শেষ করে দেয় জালাল। কিসের সালিশি বৈঠক হচ্ছিল এ নিয়ে জানতে চাইলে সে মানবপাচার সংক্রান্ত ঘটনা বলে স্বীকার করলেও ভিকটিম ও দালালের নাম দিতে অপরাগতা প্রকাশ করেন। এর সূত্র ধরে কয়েকজন রোহিঙ্গা নেতার নিকট জানতে চাইলে তারা হাফেজ জালাল এর সাথে জড়িত বলে জানান তারা।\nতারা আরো বলেন, ১৯৯১ সাল থেকে আমরা ক্যাম্পে অবস্থান করছি। কিন্তু আগে কখনো আরসা নামক রোহিঙ্গা বিদ্রোহী সংগঠনটির কর্মকাণ্ড এভাবে প্রকাশ্যে দেখিনি। কারা এসব ক্যালেন্ডার, ব্যানার, পোস্টার তৈরি করে দেয় তাদের খুঁজে বের করা দরকার।\nঅভিযোগ করে স্থানীয় লোকজন জানান, হাফেজ জালাল রেজিস্ট্রার্ড ক্যাম্পের চেয়ারম্যান নির্বাচিত হওয়ার পর বিভিন্ন নিষিদ্ধ ঘোষিত সংগঠনের কর্মকাণ্ড দৃশ্যমান হয়ে উঠেছে। তার সাথে দেশি-বিদেশী বিভিন্ন লোকজনের সাথে পরিচয় থাকায় নিকট থেকে টাকা এনে মসজিদের নাম ব্যবহার করে ক্যাম্পে স্থায়ী স্থাপনা তৈরি করছে। তবে বিদেশী এসব অর্থের বেশির ভাগ অংশ ব্যয় করে থাকে রোহিঙ্গা বিদ্রোহী সংগঠনের কাজে।\nকুতুপালং ক্যাম্পের ইনচার্জ (সিআইসি)খলিলুর রহমান খাঁন বলেন, কুতুপালং ক্যাম্পে এ ধরনের ক্যালেন্ডার লাগানো ব্যাপারে আমার কাছে কোন তথ্য নেই। তবে কেউ এডিট করে স্যোশাল মিডিয়া প্রকাশ করতে পারে। তবুও এ বিষয়ে খোঁজ খবর নেওয়া হবে বলেও তিনি জানিয়েছেন।\nঘটনাপ্রবাহ: আরসা' ক্যালেন্ডার\nরোহিঙ্গা ক্যাম্পের সর্বত্র শোভা পাচ্ছে 'আরসা' ক্যালেন্ডার, নেপথ্যে কারা?\nPrevious PostPrevious উখিয়ায় টিফিনের টাকায় বঙ্গবন্ধুর প্রতিকৃতি বানাচ্ছে প্রাইমারী শিক্ষার্থীরা\nNext PostNext চকরিয়ায় একটি কবরস্থান থেকে ৩৭টি পুরানো মরদেহ উত্তোলন


শ্রীলঙ্কার ধারাবাহিক বিস্ফোরণের দায় স্বীকার আইসিস জঙ্গি গোষ্ঠীর!\nহোমNEWSশ্রীলঙ্কার ধারাবাহিক বিস্ফোরণের দায় স্বীকার আইসিস জঙ্গি গোষ্ঠীর!\nরবিবার ইস্টারের সকালে শ্রীলঙ্কায় বয়েছে রক্তের বন্যা। শহরের একাধিক গির্জা এবং জনপ্রিয় হোটেলে ধারাবাহিক বোমা বিস্ফোরণে মৃতের সংখ্যা ৩০০ ছাড়িয়েছে। রয়টার্স সূত্রে খবর দু’দিন পর বিস্ফোরণের দায় নিল জঙ্গি গোষ্ঠী আইসিস। জঙ্গি গোষ্ঠীর নিজস্ব সংবাদসংস্থা আমাক মারফত জানানো হয়েছে রবিবারের আত্মঘাতী বিস্ফোরণ ইসলামিক স্টেট গোষ্ঠীর যোদ্ধাদের দ্বারাই ঘটানো হয়েছে।\nবিস্ফোরণের দিন খবর পাওয়া গিয়েছে দিন দশেক আগে থেকেই দেশের প্রথম সারির গির্জা এবং ভারতীয় হাই কমিশনে সন্ত্রাসবাদী হামলার সতর্কতা জারি করেছিল শ্রীলঙ্কার পুলিশ।


New era begins in Ballon d'Or\nPublished by: Subhamay Mandal | Posted: November 22, 2018 12:51 pm| Updated: November 22, 2018 12:51 pm\nসংবাদ প্রতিদিন ডিজিটাল ডেস্ক: ব্যালন ডি’ওর ঘোষণার আগেই কীভাবে যেন সম্ভাব্য বিজয়ীর ছবি মিডিয়ার হাতে চলে আসে! এটা স্প্যানিশ বা ইতালিয়ান মিডিয়ার কৃতিত্বই বলতে হবে। দু’বছর আগে যেমন, ফ্রান্স ফুটবলের জানুয়ারি সংস্করণের ফ্রন্টপেজ আগেই প্রকাশ হয়ে গিয়েছিল, যাতে ক্রিশ্চিয়ানো রোনাল্ডোর ছবি। তখনও ব্যালন ডি’ওর অনুষ্ঠান হয়নি। প্রশ্ন উঠেছিল, ‘তা হলে কি আগেই এসব ঠিক হয়ে থাকে? ভোটাভুটির কোনও দাম নেই?’\nএবারও সেই একই ঘটনা। ৩ ডিসেম্বর ব্যালন ডি’ওরের আনুষ্ঠানিক ঘোষণা। যার ভোটাভুটি এ মাসের গোড়াতেই শেষ। এবং, এই পুরো পদ্ধতিটাই নাকি অত্যন্ত গোপনীয়। তার পরও ইতালির তুতোস্পোর্ত এবং করিয়ের দেল্লা সেরা ম্যাগাজিন দু’টি খবর ‘ব্রেক’ করল- ‘এবারের ব্যালন ডি’ওরের তিন ফাইনালিস্টে রোনাল্ডো এবং মেসি নেই।’ ফ্রান্স ফুটবল- যারা ব্যালন ডি’ওরের উদ্যোক্তা, তারা এ ব্যাপারে একটা কথাও বলেনি। কিন্তু, তুতোস্পোর্ত এর পরও জোর দিয়ে লিখেছে, “…গত দশ বছরের মনোপলি এতদিনে শেষ হচ্ছে। এটা ঐতিহাসিক ভুল। কারণ, এই দু’জন এখনও সেরা।”\n[এবার ইস্টবেঙ্গল ক্রিকেটের দায়িত্বেও Quess]\n২০০৮ থেকে গত বছর পর্যন্ত হয় মেসি না হয় রোনাল্ডো এই বর্ষসেরার ট্রফি হাতে তুলেছেন। দু’জনেই পাঁচবার করে। এবার ফিফার বর্ষসেরা ‘বেস্ট’-এর তিন ফাইনালিস্টের তালিকাতেও মেসি ছিলেন না। কিন্তু, রোনাল্ডো ছিলেন। কারণ, প্রায় একার কৃতিত্ব রিয়াল মাদ্রিদকে চ্যাম্পিয়ন্স লিগ টানা তিনবার জিতিয়েছেন। কিন্তু, ব্যালনের ফাইনাল তিনে তিনিও নেই। তা হলে কোন তিনজন? তুতোস্পোর্ত লিখেছে, “… যে তিন জনের নাম ভেসে উঠেছে, তাঁরা লুকা মদ্রিচ, কিলিয়ান এমবাপে এবং রাফায়েল ভারানে।” অর্থাৎ, তিন সপ্তাহ আগে এমবাপে যা বলেছিলেন, সেটা হুবহু মিলে যাচ্ছে। এক ইন্টারভিউয়ে বলেছিলেন, “…মেসি বা রোনাল্ডো এখনও হয়তো সেরা, কিন্তু ওঁরা কেউ এবার ব্যালন জিততে পারেন না। এটা বিশ্বকাপের বছর। আর বিশ্বকাপের পারফরম্যান্সকেই বড় করে দেখা হবে। সেখানে কোনও ফরাসি যদি ব্যালন না জেতেন, তা হলে সেটা হবে ফুটবলের লজ্জা।” আবার ফ্রান্সের পিএসজির অন্যতম তারকা এডিনসন কাভানিও মঙ্গলবার এক সাক্ষাৎকারে বলেছেন, “…একজন ফরাসিরই ব্যালন পাওয়া উচিত। আর সেটাই হবে।” ব্যালন জয়ী হিসাবে প্রত্যাশিত নাম যেটা ভেসে উঠছে, সেটা এমবাপের। এই নিয়ে বিরোধ নেই। কিন্তু, ভারানের নাম চূড়ান্ত তিনে থাকা নিয়ে অনেকেই ভ্রুঁ কুঁচকেছেন। রিয়াল হোক বা ফ্রান্স, ভারানের পারফরম্যান্স মোটেই ভাল নয় গত দেড় বছরে। ফরাসি কাগজ আরএফআই-এর এক সাংবাদিকও ৯ নভেম্বর ব্যালনের ভোটাভুটি শেষ হওয়ার পর ‘ব্রেকিং নিউজ’-এ লিখেছিলেন, “ভোটাভুটির ফল অদ্ভুত। প্রথম তিনে মদ্রিচ, ভারানে এবং এমবাপে। ভারানে? আমরাও অবাক।”\n৩ ডিসেম্বর ব্যালন ডি’ওরের আনুষ্ঠানিক ঘোষণা।\nদুই ইতালীয় স্পোর্টস ম্যাগাজিন ফাঁস করেছে, তিন ফাইনালিস্টের তালিকায় নাম নেই মেসি-রোনাল্ডোর।\nযে তিন জনের নাম ভেসে উঠেছে, তাঁরা লুকা মদ্রিচ, কিলিয়ান এমবাপে এবং রাফায়েল ভারানে।